
tyven  uoLtta/a  on/ 

Monen  monille  on  aina  ajat  kovat, 
ei  saa  kaikki  leipää,  jotka  vailla  ovat, 
nälkään  nääntyy  armopalaa  anovaiset. 
Miljoonat  ne  kärsii  vääryyksien  tähden, 
valtaruoska  iskee  alas  kaikkein  nähden 
köyryselin  oikeuttaan  kerjääväiset. 

Monen  monille  on  aina  elo  mumta, 

ei  saa  kaikki  kyyneltäjät  lohdutusta, 

hennot   hukkuu    tulviin    tuskain,    kyyneltensä. 

Miljoonat  ne  sairaat  terveyttä  ei  saa, 

kun  kohtalonsa  kiroo,  hautaan  halajaa; 

kalma  heistä  saapi  saaliin  mieleisensä. 

Joukko  se  vain  saapi  leivän,  särpimenkin, 
mi  ei  kerjää,  mutta  vatsoin  nälkäisinkin 
vastaan  riistäjätään  tohtii  taistoon  käydä. 
Joukko  se  vain  viimein  oikeutta  saapi, 
mi  kahleissakin  nyrkin  nostaa  uskaltaapi, 
eikä  orjamieltä  nöyrtyvätä  näytä. 

Joukon  sen  vain  kerran  kyynellähteet  ehtyy, 
jonka  tuskan  taju  luokkatiedoks  kehtyy, 
luomaan  riistetyille   vapaan  riemun  päivät. 
Ne  vain  säilyy  kalman  häistä  aikaisista 
aikanaan    kun  elon  voiman  riistämistä 
vastustavaan    taistoon    tarmokkaina   käivät. 

Voittajat  ja  vallan  saajat  nää  vain  ovat: 
toisens  tueks   taistomielin   liittoutuvat, 
järjestyneet  palkkatyöläis joukot  yksin. 
Järjestön  ja  joukkovoiman  laiminlyöjät, 
oman,  toisen  onnen  tiedottomat  myöjät, 
murhaajainsa  kanssa  käyvät  käsityksin. 

Laiminlyönehiä,  heitä  myrskytuulet 
lyövät  lokaan,  tuhoon  tuhansia,  kuulet: 
putoavat  kuin  syksyn  keltalehdet  puista. 
Liian  myöhään  silloin  leimuu  luokkaviha, 
kun  on  kulu  joka  jänne,  hermot,  liha, 
myöhään  kohoo  kosto  kaatuvien  suista. 

Yksilönä  kuin  jos  uhkaa,  kiroaapi, 
ivanaurun   riistäjiltä   vastaan   saapi. 
Iskemättä  vaipuu  yksityisen  nyrkki. 
Joukkouhka,  se  vain  ultuu  riistäjähän, 
kumoovasti    kykene  vi   iskemähän 
miljoonien  muodostama  joukkonyrkki! 

Niinkuin  akanoina  tuuleen  haihtuu  yksityiset 
oman  onnen  sepät  ja  myös  onnen  kerjäläiset, 
vaikka  heitä   vielä  onkin  suuri  enemmistö. 
Tulevaisuus  nousee  valheen,  työn  ja  tuskan  yöstä, 
kaatuu  kaikki,  mi  ei  etsi  turvaa  yhteistyöstä, 
voittajaksi  jääpi    järjestynyt    köyhälistö! 

M.  Hahl. 


Anarko-syndi  kai  ismi  Amerikan 
"^  suomalaisten  keskuudessa  ö" 


M 


EIDäN  täytyy  omiksi  tarpeiksemmekin  tarkastella 
ja  ymmärtää  kaikkia  työväen  keskuudessa  liik- 
kuvia virtauksia.  Meitä  lähempänä  olevat  ja 
meidän  toimintapiiriimme  tavallaan  vaikuttavat  vir- 
taukset herättävät  luonnollisesti  enemmän  huomiotam- 
me  kuin   kauempana   olevat. 

Moni  meistä  on  etsinyt  vastausta  kysymykseen:  initä 
syitä  on  olemassa  suhteellisesti  innokkaan  ja  kestävän 
anarko—syndikalistisen  liikkeen  olemassaololle  Ameri- 
kan suomalaisten  keskuudessa?  Mikä  merkitys  tällä 
liikkeellä  on  ja  mitä  edelleen  menestymisen  mahdolli- 
suuksia  sillä  on? 

Yleisesti  hyväksyttävä  teoria,  millä  selitetään  anarko- 
syndikalistista  virtausta,  sanoo  meille,  että  tämä  virtaus 
on  "lastentauti"  työväenliikkeessä,  mikä  saa  alkunsa 
kun  pikkuporvarillisella  ajattelutavalla  yritetään  ratkais- 
ta yhteiskunnan  enänormalioloja  ja  vallitsevan  työväen- 
liikkeen  heikkouksia. 

Tämä  teoria  osottautuu  erittäin  hyvin  soveltuvaksi 
Amerikan  siirtolaiskansallisuuksien,  siis  myöskin  suo- 
malaisten, keskuudessa  ilmenevään  anarko-syndikalisti- 
seen  liikkeeseen. 

Suurinjoukoin  elävät  siirtolaistyöläiset  inelkein  yh- 
teiskunnan ulkopuolella.  Sadointuhansin  heitä  työntäy- 
tyy  armottomampien  orjapiiskurien  kynsiin.  Yhteiskun- 
nan jp  "'^Ition  puolelta  ei  juuri  milloinkaan  mitään  tur- 

vaa  heidän  osakseen  tule.  Eläen  ja  tehden  työtä  palkka- 
orjavoutien  mielivallasta  riippuvaisina,  monenmoisten 
pikkusyöpäläisten  puijattavina  ja  "sivistymättöminä  ul- 
komaalaisina" kohdeltuina,  ei  ollenkaan  ole  ihme,  vaik- 
ka näiden  keskuudessa  heräävä  työväenliike  ensialussa 
ilmeneekin  epäsäännöllisj^den  merkeissä.  Ja  jos  luok- 
kavaisto  näissä  oloissa,  mikä  on  tavallista,  löytää  tul- 
kikseen pikkuporvarillisia  "kapinoitsijoita"  on  anarko- 
syndikalistinen  "lastentauti"  valmis. 

Meidän  suomalaisen  sosialistijärj estomme  syntymä- 
vuosien historia  sisältää  asiallisesti  ja  oleellisesti  kaikki 
ne  tunnelmaominaisuudet,  mitkä  nyt  anarko-syndikalis- 
tisessa  liikkeessä  vaikuttavat,  paitsi  sitä,  että  tämä  liike 
yrittää  omaksua  määritellyt  syndikalismin  periaatteet, 
ja  taistelussa  s.  s.  järjestöä  vastaan  se  on  langennut  ru- 
miin ja  halpamaisiin  tekoihin. 

S.  s.  järjestö  eli  muodostumisvuosiensa  aikana  niin 
täydellisesti  proletaarisena  liikkeenä,  että,  vaikka  siinä 
vallitsikin  "tupla juulaistunnelma",  ei  löytynyt  "neroa" 
mikä  tämän  tunnelman  olisi  pukenut  vastaavilla  peri- 
aatteilla ja  suuntamääritelmillä.  Yrityksen  toki  teki, 
ainoa  yliopistomies  riveissämme,  Kaapo  Murros,  mutta 
vaikka  hänellä  olikin  riittävästi  pikkuporvarillista  poh- 
jalastia, puuttui  häneltä  toinen  puoli,  nimittäin  valhe- 
kullalla  kiilloitetut  pohjajoukkosiivet.  Hän  ei  saanut 
syntymään  selvää  anarko-svndikalistista  ohjelmaa'.  Jos 
olisi  onnistunut,  niin  epäilemättä  meidän  järjestömme 
alkuvuosinakin  olisi  urheasti  taivaltanut  sitä  tietä  mitä 
n. s.  "radikaalit"  nyt  tallaavat. 

Tulen  siis  tässä,  kuten  lukija  kyllä  sanomattakin 
huomaa,  antaneeksi  yksitvishenkilölle  tärkeän  aseman 
työväenliikkeen  suunnan  ja  periaatteitten  muokkaamis- 
työssä.  Tällä  ei  kumminkaan  väitetä  sitä,  että  yksityi- 
sellä  henkilöllä   on  ratkaiseva  vaikutus  joukkoliikkeen 

suunnan  ja  periaatteitten  kehittämisessä.  Työväen  jouk- 
koliike kehittää  jiksityishenkilöistä  riippumatta  tarko- 
tuksiinsa  soveltuvat  aatteet  ja  suunnan.  Mutta  hyvin 
tavallista  on,  että  yksityishenkilöillä,  jopa  henkilöluon- 
teillakin,  on  hyvin  paljon  tekemistä  työväenliikkeissä 
ilmeneviin  häiriöihin,  kuten,  mikä  myöskin  täytyy  tun- 
nustaa, työväen  järjestyneen  joukkoliikkeen  oikealla  ja 
luonnollisella  tavalla  johtamisessa  ja  aatteellisessa  pe- 
rustelemisessa. Emme  voi  kieltää  Marxin  y.m.  nero 
kasta  ja  oikeisiin  tuloksiin  osunutta  työtä. 

Rohkenenpa  lausua  sen  mielipiteen,  että  n.s.  "radi- 
kalisen"  ryhmän  muodostuminen  ja  kehittäminen  Ame- 
rikan suomalaisten  työläisten  keskuuteen,  on  eräitten 
yksityishenkilöitten  työtä.  Väitänpä,  että  jos  ne  samat 
henkilöt,  jotka  tätä  liikettä  ovat  kehittäneet,  olisivat  ol- 
leet uskollisia  sosialistisille  periaatteille  ja  näiden  nojas- 
sa toimivalle  järjestöllemme,  niin  ne  samat  joukot,  mit- 
kä nyt  tappelevat  meitä  vastaan,  olisivat  meidän  riveis- 
sämme, kuten  osa  niistä  aikoinaan  on  ollutkin,  ja  kai- 
kesta huolimatta,  yksi  toisensa  jälkeen,  meidän  järjes- 
töömme vielä  liittyy,  sillä  järjestömme  toiminta  tulkit- 
see luonnollisella  tavalla  niitä  tehtäviä  miitä  suomalai- 
silla kieliryhmänä  tässä  maassa  on. 

Vasta-alkavaa  työväenliikettä  ja  työväenliikkeeseen 
liittyneitä  vereksiä  joukkoja  voidaan  johtaa  luonnollisen 
tehtävänsä  ladulta  syrjäpoluille.  Tämä  nähdään  siitä- 
kin, että  pahemmat  häiriöt  työväenliikkeessä  syntyvät 
nuoruusvuosina  ja  semmoisina  aikoina  kun  työväenlii- 
ke jonkun  kuohahduksen  kautta  saa  riveihinsä  yht'- 
äkkiä  paljon  uusia  voimia. 

Jokainen  kehityskykyinen  työväenliike  kasvattaa  it- 
sensä. Tämä  kasvatus  muodostaa  yksilöpersoonista 
joukkopersoonan,  sulattaa  yksilöitten  erilaiset  luonteet- 
kin kaltaisekseen. 

Ihmisillä  on  erilaisia  luonteita.  Jotkut  työväenliik- 
keenkin tutkijat  käsittelevät  ihmisluoi^netta  tärkeänä  te- 
kijänä. Ylempänä  tässäkin  kirj otuksessa  jo  mainittiin 
luonneasiasta,  mutta  tämä  asia  täytj^  lähemmin  määri- 
tellä. Mitään  semmoista  ihmisluonnetta  ei  ole  mikä  ei 
muokkaannu  luokkaolojen  ja  luokkakasvatuksen  kautta. 
Ihmisen,  sanoisiko  "pohjaluonne",  luokkakasvtuksen  ja 
luokkaolojen  vaikutuksesta  muodostuu  määrätyllä  ta- 
valla toimivaksi,  eikä  suinkaan,  kuten  porvarilliset  ih- 
missielun tutkijat  otaksuvat,  säily  semmoisena  iiiimmoi- 
nen  se  "jumalan  luomana"  kullakin  ihmisellä  on.  Eri 
yhteiskuntaluokat  ja  luokkaolojen  suhde  ihmiseen,  ke- 
hittää tietystikin  ihmisluonnetta  eri  tavalla.  Ottakaam- 
me työläisnuorukainen,  joka  saa  yhteiskunnallisen  kas- 
vatuksensa hyvin  järjestetyssä  työväenyhdistyksessä,  mi- 
kä vaatii  kunnioitusta  itseään  ja  tekemiään  päätöksiä 
kohtaan  kaikilta  jäseniltään,  antamatta  yksityisten  juo- 
nitteluille ja  oikuille,  tai  "luonteelle"  rajattomia  oikeuk- 
sia, niin  hänen  "perusluonteensa"  sulaa  joukkoluontee- 
seen,  tai  joukkoluonne  tulee  hänen  yksityiseksikin  luon- 
teekseen.  Tämä  ilmenee  velvoittavana  vakaumuksena, 
mikä  vaatii  uskollisuutta  ja  kunnioitusta  järjestöä  ja 
järjestön  omaksumia  periaatteita  kohtaan. 

Täten  muodostuu  proletaarinen  joukkosielu,  ei  tila- 
päinen, joka  vaikuttaisi  vain  hetken  ja  sammuisi  sitten, 
kuten  äkkinäisissä  kapinaliikkeissä,  vaan  alituisesti  toi- 
miva, järjestöjen  kautta  elävä,  ulkopuolisista  oloista 
voimia  imevä  ja  ulkopuolisiin  oloihin  vaikuttava. 

Tämä  proletaarinen  joukkoluonne  ja  joukkosielu  tie- 
tystikin on  kapitalististen  yhteiskuntaolojen  tuote,  yh- 
teiskuntaolojen, mitkä  pakottavat  työläiset  etsimään  tu- 
kea toisistaan  ja  samalla  luovat  muitakin  edellytyksiä 
tälle,  julistamalla  kaikkialla  yhteenliittymisen  opetusta. 

Luokkaolot  ja  luokkakasvatus  vaikuttaa  porvaristo- 

luokassa  toiseen  suuntaan.  Jokainen  pikkuporvariradi- 
kali  yrittää  olla  enemmän  ja  vähemmän  itsenäinen  yk- 
silö. Hän  kapinoi  semmoista  ajatusta  vastaan  enemmän 
ja  vähemmän  itsetietoisesti,  että  yksilöllisen  "suuruu- 
den'' ja  "neron"  täytyy  taipua  joukkotahdon  hallitta- 
vaksi. Yksilölliseen  suuntaan  yhteiskunnallisessa  suh- 
teessa kasvatettu,  porvariluokan  elämää  elänyt  henkilö, 
vain  harvassa  tapauksessa  voi  "luonnettaan"  taltuttaa 
niin  paljon,  että  hän  voisi  vilpittömästi  olla  vain  "pisa- 
rana meressä".  Porvaristoluokan  yhteiskunnallinen  tar- 
ve ei  pakota  niin  ehdottomasti,  eikä  opeta  niin  valta- 
vasti jokapäiväisessä  elämässä  yhteenliittymistä,  että 
siitä  voisi  eheä  joukkosielu  kehittyä. 

Kun  sitten  porvaristoluokan  "radikaleja",  porvariston 
luokkamaailmasta  "vajoamisen"  johtamina  tai  muutoin 
oikeamielisyyden  harrastuksesta  proletaarijärj  estoihin 
tulee,  niin  häiriöitä  ilmaantuu  näissä  järjestöissä  milloin 
tämmöinen  henkilö  tai  henkilöt  yksilöllisyytensä  yrittä- 
vät korottaa  ^alapuolelle  järjestön.  Merkille  on  panta- 
va, että  tämmöisissä  työväenliikkeen  sisäisissä  häiriöis- 
sä, ainakin  kaikissa  vakavissa  häiriöissä,  esiintyy  johta- 
jina porvaristoluokan  keskuudessa  yhteiskunnallisen 
kasvatuksensa  saaneet  henkilöt. 

Tämä  pitää  paikkansa  myöskin  s.  s.  järjestön  sisäi- 
sissä rettelöissä.  Se  rettelö,  mikä  lähes  kolme  vuotta 
sitten  lohkasi  järjestöstämme  palan,  oli  kenraalimaisen 
sotilasluutnantin  johtama,  henkilön,  joka  ei  alistu  mis- 
sään järjestössä  yhdeksi  joukossa  ja  joka  on  vilpillinen 
jokaista  järjestöä  kohtaan,  mennen  mukana  niin  kauan 
kuin  kenraaliasema  säilyy  ja  tunnustetaan,  tehden  te- 
nän heti  jos  tätä  asemaa  loukataan,  raivaten  yksilölli- 
sen tahtonsa  tieltä  esteet,  keinolla  millä  tahansa,  jos 
suinkin  voi  sen  tehdä. 

KaH^^-^n  kurjempienkin  porvarilehtiemme  riemuites- 

sa  julisti  "luutnantti-kenraali"  kuolemantuomioita  sosia- 
listipuolueen  suomalaiselle  järjestölle,  osastoille,  laitok- 
sille ja  sanomalehdille.  Alhaisinkaan  valhe  ei  ole  liian 
huono  hänelle  ja  hänen  johtoaan  totteleville  levitettä- 
väksi järjestöstämme,  lehdistämme  ja  muista  laitoksis- 
tamme.  Mikään  Amerikan  suomalainen  porvarilehti  tai 
puhuja  ei  ole  milloinkaan  voittanut  kilpailussa  anarko- 
syndikalistiemme  johtajia  s.  s.  järjestön  solvaamisessa. 
Vastoin  parempaa  tietoaan,  välittämättä  omasta  mies- 
kunniastaankaan,  tämä  joukkokunta  on  myrkkyään  le- 
vittänyt kolmisen  vuotta. 

Kyynillisellä  avomielisyydellä  anarko-syndikalistisen 
liikkeen  johtajat  kehottavat  kannattajiaan  häiritsemään 
kokouksiamme,  keksimään  roskapuheita  järjestötoimit- 
sij oista,  menemään  jäseniksi  osastoihimmekin,  voittaak- 
seen jäsenten  luottainuksen  ja  tärkeimmissä  toimikun- 
nissa vaikuttavan  aseman,  käyttääkseen  tätä  osastoa 
hajottavien  asioitten  ajamisessa.  Missä  taas  kavaluus 
tai  "poliittinen  sapoteessi",  miksi  tätä  "virallisesti"  ni- 
mitetään, ei  menesty,,  siellä  sopii  koota  miessakkeja  ja 
antaa  sopivan  tilaisuuden  sattuessa  nyrkistä  "päin  plä- 
siä". 

Täimnöisen  villeysasteen  anarko-syndikalistisen  liik- 
keen johto  Amerikan  suomalaisten  keskuudessa  on  saa- 
vuttanut! Ja  kun  me  tämän  tiedämme,  niin  me  sääs- 
tymme vaivasta  vastata  laajasti  kysymykseen:  mikä 
merkitys  ja  tulevaisuus  tällä  liikkeellä  on?  Se  turme- 
lee itse  itsensä.  Tällä  suhtaantumisella  muihin  työväen- 
järjestöihin tämä  liike  estää  omissakin  joukoissaan  jär- 
jestötunnon  ja  sisäisen  järjestyksen  kehittymisen. 

Mutta  elkäämme  luulko,  että  anarko-syndikalistinen 
liike  vähän  päästä  kokonaan  kuolee.  Tämän  kirj otuk- 
sen alussa  mainitut  epänormaliset  yhteiskuntaolot  ja 
Amerikan  unionistisen  työväenliikkeen  kankeus  mukau- 

lumisessa  siirtolaistyöläisteii  sorretuiiiipia  joukkoja  mu- 
kaansa tempaavaksi,  herättää  lakkaamatta  anarko-syn- 
dikalistiselle  kiiliotulvseile  suosiollista  tunnelmaa. 

Kuitenkaan  tämän  kiihotuksen  tuloksena  ei  voi  muo- 
dostua vakavaa  järjestöä,  vaan  sen  ympärille  keräänty- 
vä joukko  tulee  olemaan  lakkaamattomassa  muodostu- 
mis-  ja  hajaantumistilassa.  Uusia  aineksia  tulee  jouk- 
koon, mutta  pian  ne  väsyvät  ja  kyllästyvät.  Ne  näistä, 
joilla  on  tilaisuutta  ja  edellytyksiä  tutkia  työväenliikettä 
syvemmin,  kulkeutuvat  hiljalleen  s.  s.  järjestöön  tai  mui- 
hin Amerikan  työväenliikkeen  järjestöihin.  Toiset  taas, 
jotka  tyytyvät  olemaan  tyhminä,  rähjäävät  aikansa  ja 
kadottavat  uskonsakin  kaikkeen,  vajoten  tylsään  toivot- 
tomuuteen. 

Näin  tämä  karuselli  tulee  kiertämään,  hiljeten  vauh- 
dissa jos  johtajat  väsyvät  ja  kyllästyvät,  kiihtyen  taas 
päinvastaisessa  tapauksessa. 

S.  s.  järjestön  kehitystä  ja  edistystä  ei  anarko-syndi- 
kalistien  liike  kykene  tukahduttamaan.  Taaksemme 
jäänyt  kolmivuotiskausi  järjestömme  historiassa  on  ol- 
lut sisäisen  lujittumisen,  periaatteellisen  varmentumisen 
ja  taloudellisen  vaurastumisen  aikaa,  huolimatta  vas- 
taamme suunnatuista  hyökkäyksistä.  Lehtiemmekin  ta- 
loudellinen tila  on  nyt  toista  vertaa  parempi  verrattuna 
siihen  mitä  se  oli  anarko-syndikalistien  erotessa  omille 
teilleen,  vaikka  meistä  eronneet  ensiurakseen  ottivat 
juuri  lehtiemme  ajamisen  taloudellisen  perikadon  kui- 
luun. 

Entisestään  kokeneempana  ja  voimistuneempana  me- 
nemme eteenpäin  rohkein  mielin.  J.  F.  S — ä. 


LAKKOVAHDISSA.  H.  Askeli. 

(Piirretty   satamatyöläisten  lakon  aikana   Seattlessa). 


VA  PA  USKÄSITTEI TÄ 

^^y^^UN  puhutaan  vapaudesta,  niin  täytyy  ottaa  huo- 
^l\  mioon,  että  on  olemassa  monenlaisia  vapauskäsi- 
^^^  tyksiä.  Pääasiallisesti  kuitenkin  voidaan  vapaus- 
käsitteet  jakaa  kahteen,  toisilleen  vastakkaisiin  katso- 
muksiin, s.o.  yksilöllisiin  ja  joukkokatsomuksiin.  Kä- 
sitteet vapaudesta  ovat  yhtä  erilaiset  kuin  ovat  yhteis- 
kunnalliset luokatkin.  Esim.  se  käsitys  vapaudesta, 
minkä  omaa  tämänpäiväinen  porvaristo,  on  vapauden 
irvikuva  työväenluokan  kannalta  katsottuna.  Samoin 
on  asianlaita  niihin  vapauskäsitteisiin  nähden,  joita  kai- 
uttavat porvariston  helmalapset — anarkistit.  Heidän  va- 
pauskäsityksensä  on  yhtä  hullunkurista  laatua  kuin  on 
kokonaisuudessaan  porvarillinen  maailmanjärjestys,  mi- 
kä on  omiaan  synnyttämään  kansanjoukoissa  pyrkimyk- 
siä, mitkä  sen  lopullisesti  tuhoovat,  tai  toisin  sanoen,  mi- 
kä koko  elinikänsä  on  allekirj  ottanut  omaa  kuoleman- 
tuomiotaan. Saattaa  olla  kyllä  niin,  että  anarkistien 
vapauskäsitys  on  muutamissa  suhteissa  sopimaton  por- 
varilliselle "hyvälle  maailmanjärjestykselle",  mutta  sit- 
tekin  se  on,  kuten  jo  sanottu,  sen  helmalapsi  ja  polveu- 
tuvat ne  samasta  maaperästä,  yksilöllisestä  elämänym- 
märryksestä,  anarkismin  ollessa  vain  yksilöllisen  elä- 
mänymmärryksen  äärimäisyyteensä  kehitetty  kukka. 
Juuri  siitä  syystä  sosialistisen  työväen  vapauskäsitys  on 
anarkistiselle  vapauskäsitykselle  vastakohta,  niinkuin 
sosialistinen  joukkokatsomus  on  kaiken  yksilöllisen  elä- 
mänkatsomuksen vastakohta.  Saattaa  joskus  tuntua  sil- 
tä kuin  anarkistien  vapauspyrkimys  jossakin  suhteessa 

yhtyisi  sosialistisen  työväen  vapauspyrkimykseen,  mut- 
ta sittekin  ovat  ne  toisilleen  vastakohdat,  koska  ne  kerta 
lähtevät  erilaisista  maaperistä.  Ja  se  seikka,  jos  mikään, 
on  tärkeätä  sosialistisen  työväen  tietää. 

Meidän  pyrkimyksemme  kohdistuu  maailman  sorron- 
alaisen  köyhälistön  vapauttamiseen.  Ja  tuo  sorronalai- 
suus  työväelle  johtuu  siitä,  että  maailmassa  on  vallitse- 
massa porvarillinen  vapaus.  Sorronalaiselle  köyhälis- 
tölle ei  ole  mitään  sen  katkerampaa  kuin  on  porvarilli- 
nen vapaus,  jonka  vallitessa  muutamat  yksilöt  voivat 
omata  ja  hallita  suurten  kansakuntain  rikkauksia,  jotka 
ov^t  tuloksia  työväenluokan  raadannasta,  ponnistuksista 
ja  kärsimyksistä.  Sellainen  vapaus,  mikä  tuota  sallii, 
on  kansan  enemmistön  sortamista,  orjuuttamista  ja  kuo- 
lettamista. Ja  me  emme  sitä  salli.  Me  tahdomme  olot, 
missä  jokaisella  yksilöllä  on  oikeus  elää  tarvitsematta 
turvautua  toisen  apuun,  kuten  nykyään  työläisen  saa- 
dakseen tehdä  työtä,  jonka  tuloksista  suurin  osa  menee 
muutamien  harvojen  hyväksi.  Me  näemme  tuollaisen 
oikeuden  luonnolliseksi  oikeudeksemme  ja  sen  voimaan 
saattamisessa  me  näemme  maailman  sorronalaisen  työ- 
väenluokan, koko  köyhälistön  vapahduksen  ja  pelas- 
tuksen. 

Mutta  tätä  ohjelmaamme  selittäessä  astuvatkin  por- 
varilliset individualistit  eteemme  ja  sanovat  sen  merkitä 
sevän  todellisen  vapauden  vararikkoa.  Porvarillinen 
maailmanjärjestys  muka  takaakin  kaikille  ihmisille 
luonnolliset  oikeutensa.  Yksilöllinen  vapaakilpailu  ensi- 
kädessä onkin  heidän  mielestään  se  vaikutin,  minkä 
avulla  kukin  ihminen  voi,  jos  tahtoo,  saada  luonnolliset 
oikeutensa,  vieläpä  vedetään  kehitysoppikin  tukemaan 
tätä  harhakäsitystä  tai  porvariston  keksimää  elämän- 
valhetta.  He  selittävät,  että  kehitysopin  mukainen  ole- 
massaolon taistelu  määrää  heikommat  sortumaan  ja  vä- 

kevämmät  voittamaan,  yksinkertaisesti  sanoen:  ne  jot- 
ka vapaakilpailun  vallitessa  jäävät  sivuun  "luonnon  suu- 
resta pitopöydästä",  ovat  itse  syypäitä  kohtaloonsa. 

Tämäntapainen  filosofeerailu  on  nykyään  tavallisin- 
ta n. s.  porvarillisten  oppineiden  keskuudessa,  itse  suur- 
kapitalistit puolustavat  asemaansa  paljon  yksinkertai- 
semmin ja  tyhmemmin,  jos  he  sitä  ensinkään  millään 
väitteillä  pyrkivätkään  tekemään.  Tosiasia  kuitenkin 
on  se,  että  kaikki  nämä  väitteet  ovat  läpeensä  epätie- 
teellisiä, jotka  hajoavat  sosialistisen  joukkotieteilijän  kä- 
sissä niinkuin  saippuakuplat  kosketuksesta. 

Me  olemme  jo  osottaneet,  että  järjestelmä,  mikä  sallii 
muutamille  vksilöille  suurten  kansakuntain  rikkauksien 
omaamis-  ja  hallitsemisoikeudet,  on  sortoa  tuottava  kan- 
san suurelle  enemmistölle.  Se  vapaus,  mikä  sellaiseen 
järjestelmään  sisält^^y,  on  valhevapautta,  koska  kerran 
se  kansan  suurta  enemmistöä  orjuutta.  Todellinen  va- 
paus saavutetaan  vain  siten,  että  kansan  enemmistö,  etu- 
jensa mukaisesti,  ottaa  pois  noilta  muutamilta  yksilöiltä 
tuon  sortamisvapauden.  Useimmassa  tapauksessa  eivät 
nuo  yksilöt  ole  mitään  erikoisempia  neroja,  päinvastoin, 
saattavat  olla  hyvinkin  tyhmiä  ja  tietämättömiä.  Siksi 
juuri  kansan  enemmistön  tulisikin  tietää,  etteivät  ne 
vain  ole  niitä  valittuja  "luonnon  suureen  pitopöytään", 
vaan  että  sen  herkut  ja  hyvyydet  kuuluvat  kaikille  ih- 
misille, ensikädessä  niille,  jotka  työllään  ovat  rikkauk- 
sille arvon  antaneet.  Ja  tämän  seikan  sen  täytyykin 
tietää  ennenkuin  sosialistinen  vapaus  voi  saapua. 

—  "Mutta  sosialistinen  vapaushan  siis  tämän  mu- 
kaan merkitseekin  yhteiskunnan  köyhälistön  pakkopai- 
taan pukemista",  sanoo  joku  porvarillisen  valhevapau- 
den  ihailija. — Me  vastaamme:  sitä  se  merkitseekin,  mut- 
ta samalla  myöskin  koko  ihmiskunnan  vapauttamista 
muutamien   yksilöjen    sorronalaisuudesta.      Se    vääryys, 

mitä  maailman  köyhälistö  kärsii  ja  on  kärsinyt,  johtuu 
sen  oman  voimansa  tuntemattomuudesta.  Silloin,  kun 
se  sen  tulee  tuntemaan,  loppuvat  myöskin  sorronmah- 
dollisuudet  porvareilta,  jotka  nykyään  maailmaa  hallit- 
sevat köyhälistön  turmioksi. 

Tältä  näkökannalta  asiaa  katsoen,  ei  tunnukaan  ih- 
meteltävältä, jos  porvaristo  kynsin  ]a  hampain  vastus- 
taa työväen  vapauspyrkimyksiä;  sillä  työväenluokan  to- 
dellinen vapaus  merkitsee  porvariston  riistovapauden 
loppumista. 

Niin  erilaisia  ovat  porvarien  ja  sosialistien  vapauskä- 
sitteet.  Mutta  kuitenkin  voimme  yhtyä  muutaman  rans- 
kalaisen oppineen — Jules  Payofin — lausuntoon  vapau- 
desta, kun  hän  sanoo :  "Vapaus,  samoinkuin  kaikki  mikä 
maailmassa  on  arvokasta^  on  kiivaasti  taistellen  saavu- 
tettava ja  lakkaamatta  puolustettava.  Se  on  lujien,  tai- 
tavien ja  kestävien  palkinto.  Ei  kenkään  ole  vapaa, 
joka  ei  ole  vapauden  arvoinen." 

Työväenluokan  on  vain  osotettava,  että  se  on  vapau- 
den arvoinen.  Ja  sen  se  voi  tehdä  sitkeän  luokkataiste- 
lun avulla. 

Detroit,  Mich.,  1.27.'17.  Richard  Pesola. 


ÄIDILLE 


Muistatko,  kuin  muinoin  sousit 
kätkyessä  esikoistas, 
kuinka  sydänyöllä  nousit 
ruokkimahan    palleroistas? 
Niin    ja  kuinka  hälle  lauloit, 
jonka  kapaloihin  pauloit? 

Muistatko,  kuin  lattialla 
pojus  leikki  leluin  puisin, 
tai  kuin  pihatanhualla 
kiiti  jaloin  pikkuruisin? 
Niin,  ja  kuinka  laivojansa 
uitteli  hän  innoissansa? 

Muistatko,  kuin  maailmalle 
pojus  lähti  leivän  vuoksi, 
kuinka  silloin  silmäs  alle 
kyy nelkar palotta  juoksi? 
Niin,  ja  kuinka  läpi  öiden 
muistit  häntä  ikävöiden? 

Muistatko,  kuin  tielle  sille 
ikävöitys  iäks  haipui, 
raatajaksi  rik kuhille 
kuinka  hän,  kuin  muutkin,  vaipui? 
Niin,  ja  kuinka  vääntyi  varsi, 
koleaks  sai  puheenparsi? 


r 

Muistatko,  kuin  vuotten  taJma 
kätees  karkea  sai  käsi, 
kuinka  pojus  ilme  vakaa 
vihiäsi  sun  sydäntäsi? 
Muistatko,  kuin  silloin  itkit, 
kuinka  itkein  iloitsitkin? 

Muistat,  muistat  muistat  varmaan, 
onhan  siihen  syytä  sulia! 
Muistat  äiti  —  aikas  armaan, 
mik'  ei  takaisin  voi  tulla! 
Muista  toivon  satusillat, 
joiden  pääss'  on  elon  illat! 

Kaiken  muistat,  vaikka  kuljet 

lähellä  jo  Tuonen  rantaa. 

Ja  kun  vihdoin  silmäs  suljet, 

rnuistat  anteheks  myös  antaa. 

Unohtanet   yhden    toki : 

—  surut,  mitä  s  y  ö  m  m  e  s  koki. 

Jussi  Raitio. 


F 


SE  POHJOISNAVAN  LÖYTÖ 


0mg  p  AIKKN  muun  mailman  melskeen  keskellä  on  melkein  jäänyt 
mT  huomaamatta,  että  amerikalaisen  retkeilijä  Pearyn  pohjois- 
TS^  navan  "löytöretkeltään"  antamat  tiedot  ovat  siihen  määrään 
ristiriitaiset,  että  se  saattaa  lähemmin  tarkastelijan  vE^kavasti 
epäilemään  kokonaan  löydön  todenperäisyyttä,  joskin  silloin  täytyy 
olla  sangen  epäkohtelias  virallisen  kunniapalkinnon  ja  muitten  arvo- 
jen saanutta  "löytöretkeilijää"  kohtaan. 

Peary  oli  aikaisemmalla  retkellään  ilmoittanut  nähneensä  Grantin 
maan  luoteisella  puolella  jäämeressä  sijaitsevan  n.s.  Crockerin  maan 
mutta  kun  Amerikan  Maantieteellisen  Seuran  varustama  retkikunta 
on  sitä  sen  jälestä  etsinyt^ lähemmin,  on  se  päässyt  varmuuteen  sii- 
tä, ettei  sanottua  maata  ole  olemassakaan.  Samalla  on  huomio  tul- 
lut kiinnitetyksi  Pearyn  toisilla  retkillä  tekemiin  löytöihinkin  ja 
erittäin  hänen  "naparetkeensä",  jolloin  hän  omien  kertomustensa 
mukaan  oli  pystyttänyt  Yhdysvaltain  tähtilipun  navalle.  (Se  lipun 
navalle  asettamisjuttu  se  kai  painoikin  enimmän  kaikista  Pearyn 
todisteista  silloin  kuin  -hän  oli  retkeltään  palattuaan  kuulusteltavana 
kongressissa.  Muutoin  hänen  kertomuksensa  ja  selityksensä  ovat 
äärimäisen  sekavat  ja  ristiriitaiset,  ettei  niitten  esittämisellä  olisi 
luullut  voivan  saada  mailmaa  vakavasti  uskomaan.) 

Pearyn  viimeisestä  naparetkestään  New  York  Times'issa  ja 
muissa  sanomalehdissä  julkaistuissa  kertomuksissa  mailmalle  anta- 
mia tietoja  ei  tietysti  voida  ottaa  lukuun  sen  tähden,  että  amerika- 
laiset  sanomalehtimiehet  tavallisesti  värittävät  sanomalehtiä  luke- 
valle yleisölle  kaiken  siihen  määrään,  että  alkuperäinen  asia  todelli- 
suudessa joutuu  pahasti  varjoon,  mutta  hänen  kirjoittamansa  kirjan: 
North  Pole  (Pohjoisnapa)  pitäisi  olla  siinä  merkityksessä  jotakin 
Pearyn  itsensä  sanomaa,  vieläpä  tavalla,  josta  häntä  voinee  pitää 
vastuunalaisena  sivistyneelle  mailmalle,  etenkin  kun  tämä  hänen 
kirjansa  ja  eräässä  julkaisussa  (Hampton's  Magazine)  julkaistut 
kirjoitukset  ovat  ainoat,  mitä  hän  on  mailmalle  itse  kertonut,  lukuun- 
ottamatta kongressin  laivastoasiain  valiokunnalle  retkestään  antamia 
selostuksia. 

Hänen   kongressille   antamansa   selostukset   ovat   ennen  kaikkea 

pidettävät  virallisina  lausuntoina  löytöretkeilyn  johdosta,  ja  jos  ne 
ovat  epäpätevät  ja  ristiriitaiset,  niin  on  uskottavana,  että  koko  suu- 
ren kansan  eduskunta  on  toiminut  vain  hutiloimalla  ja  jonkunlaisen 
kansalliskiihkon  valtaamana,  antaessaan  virallisen  vahvistuksen 
löytö-jutulle,  joka  siten  on  siirretty  tieteelliseksi  totuudeksi,  vaikka 
todellisuudessa   asia   olikin   toisin. 

Miten  hatarat  Pearyn  taholta  kongressille  esitetyt  todisteet  poh- 
joisnapa-löydöstä todella  olivat,  sen  on  vetänyt  esille  nyt  eräs  kong- 
ressimies  Helgensen,  joka  on  samalla  tehnyt  ehdotuksen,  että  Peary'- 
lle  annettu  amiraalin  arvo,  $6,.000.00  vuotuinen  eläke  ja  kunnialausun- 
to  peruutettaisiin,  koska  todennäköisimmin  Peary  ei  ole  tehnyt  niitä 
palveluksia  maalleen  ja  ihmiskunnalle,  joita  hän  on  leveästi  ilmoit- 
tanut tehneensä. 

Helgensenin  ehdotuksensa  tueksi  esittämistä  tosiseikoista  meillä 
ei  ole  tilan  ahtauden  tähden  mahdollisuus,  esittää  lyhennettyinäkään 
muuta  kuin  pienen  osan,  mutta  nekin  jo  riittävät  osoittamaan  min- 
kälaiseksi keinotteluksi  kapitalismin  alaisena  tieteellisten  tutkimus- 
ten toimittaminen  muodostuu,  kun  se  saa  tapahtua  rajoittamatta. 

Viimeiselle  naparetkelleen  lähti  Peary  v.  1908,  tehtyään  kesällä 
New  York  Times'in  kanssa  sopimuksen,  että  Times  saa  erikois- 
oikeutenaan julkaista  kaikki  Pearyn  lähettämät  tiedot  ja  selostus- 
kirjoitukset  naparetkestä,  kun  Times  antoi  Pearylle  etukäteen  $4,000 
rahaa  retken  varustamista  varten.  Sopimuksen  oli  Peary  allekir- 
joittanut heinäkuun   6  päivänä,  v.   1908. 

Sitä  ennen  oli  hän  toukokuulla  julkaissut  "oman  suunnitelmansa" 
naparetken  toimeenpanoa  varten.  Tämä  hänen  suunnitelmansa,  jonka 
hän  kirjassaan  "North  Pole"  selostaa  laajasti  ja  yksityiskohtia  myö- 
ten, siten  mailmalle  ja  lukijoille  osoittaakseen  omanneensa  muka 
erinomaisen  järjestelykyvyn,  on  todellisuudessa  vain  jäljennös 
Abruzzin  herttuan,  edellisten  tutkimusretkeilijäin  kokemusten  perus- 
teella tekemästä  järjestelmästä,  jota  noudattaen  herttuan  retkikun- 
taan kuuluva  kapteeni  Cagni  pääsi  v.  1903  tunkeutumaan  aina  86 
asteelle  pohjoista  leveyttä.  Herttua  selosti  retkikunnan  menettelyn 
kirjassaan  "Pohjantähti",  antaen  samalla  tunnustuksen  Nansenin 
ja  muitten  aikaisempien  retkeilijöitten  tekemille  keksinnöille,  eikä 
esittänyt  niitä  ominaan. 

Pearyn,  suunnitelman  mukaan  tuli  tunkeutua  laivalla  Grönlan- 
nin läntistä  rannikkoa  Grantin  maan  ja  Grönlannin  välistä  salmea 
mahdollisimman   kauvaksi   pohjoiseen.     Laivan   jäädyttyä   kiinni,    oli 

metsästettävä  tarpeeksi  riistaa,  vesilintuja,  karhuja  ja  hylkeitä  tal- 
vehtimista varten.  Keväällä  oli  tehtävä  retki  navalle  samallaisilla 
kelkoilla,  joita  Nansen  oli  retkellään  käyttänyt.  Navalle  lähetetyn 
retkikunnan  oli  jakauduttava  niin,  että  osa  retkikunnasta  palaisi  Sö 
leveysasteelta,  sekä  vielä  osa  86  leveysasteelta  ja  viimeisen  osan 
palattava   vasta   navalta. 

Jäljentäessään  toisten  naparetkeilijäin  kertomuksia,  on  Peary 
aivan,  kuten  amerikalaisia  lähemmin  tunteva  voi  odottaa,  tullut  m. m. 
tupakan  ja   väkijuomien   käytöstä   selittämään   seuraavaa: 

"Persoonallisesti,  ei  omantunnon  tähden,  mutta  itsesuojelus- 
vaiston  ja  terveen  maun  pakoituksesta  olen  itse  ollut  käyttämättä 
väkijuomia  ja  tupakkaa  sekä  valitessani  retkikuntani  jäseniä — niin 
pitkälle  kuin  miesten  omiin  sanoihin  voi  luottaa — olen  seuralaisikseni 
ottanut  vain  sellaisia,  jotka  eivät  käytä  väkijuomia  eikä  tupakkaa." 
Tämän  hän  oli  kirjoittanut  Hampton's  Magazine'ssa,  sivulla  188, 
kertoessaan  naparetkistään  kirjoituksessa  "'Northward  Over  the  Ice". 
Ja  samassa  kirjoituksessa,  sivulla  189,  hän  edelleen  sanoo:  "Tupakka 
on  naparetkillä  erittäin  vaarallinen,  sen  käyttö  vahingoittaa  yksi- 
tyisen käyttäjän  hengityselimiä,  joka  ankarassa  ilmanalassa  tuottaa 
vakavia  seurauksia.  Se  on  tarpeeton  lisä  varustuksissa  ja  teltoissa 
asuessa  turmelee  hengitettävän   ilman." 

Sitä  vastaan  julkaisee  United  States  Tobacco  Co.  (Tupakkatrus- 
ti)   samassa  julkaisussa  Pearylta  saamansa  seuraavan  kirjeen: 

"Herrat: —  Olen  kiitollisuuden  velassa  United  States  Tobacco 
Co:  lie  retkikuntani  varustamisesta  yhtiöltä  saadusta  erikoisesta 
North  Pole  polttotupakasta,  jota  saimme  retkikuntamme  jäsenten 
käytettäväksi.  Tupakkaa  kiittivät  kaikki  retkikuntamme  jäsenet  ja 
eskimot  sekä  auttoi  tupakka  retkikuntaa  hupaisesti  viettämään  mon- 
ta pimeää  tuntia  pitkinä  talvi-iltoina  Sheridanin  niemellä. — Kapt. 
Peary." 

Jotta  tämäkin  tulisi  vielä  vahvistetuksi,  on  Peary  luetellessaan 
retkikuntansa  ruokavarastoa,  maininnut  siihen  kuuluneen  1,000  nau- 
laa polttotupakkaa. 

Pearyn  kertomuksen  mukaan  saapui  hänen  laivansa  "Roosevelt" 
Sheridanin  niemelle,  Grantin  maan  koilliselle  rannalle,  syyskuun 
5  päivänä,  1908.  Sitä  ennen  oli  hän  pysähtynyt  Yorkin  niemellä, 
Grönlannin  rannikoUs,,  hankkimassa  eskimolta  ja  koiria  retkikun- 
taansa varten.  Koirat  Peary  sanoo  ostaneensa,  mutta  Pearyn  pal- 
velija Henson  kertoo,  että  koirat  hankittiin  siten,  että  eskimolaiset 
houkuteltiin  koirineen  laivalle  ja  sitten  toimitettiin   eskimot  maihin 

ja  koirat  pidettiin   laivalla.     Pearyn  menettely   oli   synnyttänyt   tap- 
pelun, sillä  koirat  olivat  eskimoille  elämiseen  välttämtöin  ehto. 

Sheridanin  niemellä  alkoivat  valmistukset  kelkkaretkeä  varten. 
Heitä  olivat  ilmastosuhteet  suosineet  hyvin,  joten  he  Grantin  maan 
yli  kuljettuaan  pääsivät  keväällä  maaliskuun  1  päivänä  lähtemään 
Columbian  niemeltä,  Grantin  maan  pohjoisimmalta  kulmalta,  napaa 
kohti,  retkikuntaan  kuuluen  kaikkiaan  24  miestä,  kulkien  se  133 
koiran  vetämällä  19  kelkalla.  Matkan  Sheridanin  niemeltä  Columbian 
niemelle  sanoo  Peary  toisissa  kertomuksissaan  70  mailiksi  ja  toi- 
sissa 90,  mutta  mitään  varmuutta  ei  siitä  ole,  sillä  Sheridanin  niemi 
ei  ole  tarkemmin  määritelty  kartalla,  jota  vastaan  Columbian  niemi 
on  83  leveysasteella,  ollen  se  413  mailin  päässä  pohjoisnavalta. 
Matkan  navalle  ilmoitti  Peary  kulkeneensa  huhtikuun  kuudenteen 
päivään  saakka,  jolloin  hän  oli  saapunut  navalle  taikka  oikeammin 
kolmen  mailin  päähän  navalta.  Matkan  suoritti  Peary,  kertomus- 
tensa mukaan,  20:ssä  marssissa,  leiriytyen  levähtämään  jokaisen 
marssin  välillä.  Retkikunnan  jäsenistä  osa  palasi  takaisin,  lähtien 
aina  yksi  amerikalaisista  retkeilijöistä  muutaman  eskimon  keralla. 
Retkikunnan  mukana  ollut  professori  Marvin  palasi  86  leveysasteelta, 
jossa  hän  oli  toimittanut  observatory-tarkastuksen  ja  antanut  siitä 
Pearylle  todistuksen.  Todistuksessa  Marvin  sanoo,  että  kolmen 
päivän  marsseilla  saavutettiin  noin  kuusitoista  ja  puoli  mailia  päi- 
välle. Sen  jälkeen  kun  Marvin  oli  palannut  takaisin,  maaliskuun  25 
päivänä,  oli  matka  Pearyn  kertomusten  mukaan  edistynyt  entistä 
nopeammin,  kunnes  19:11a  leiripaikalla  kapteeni  Bartlett,  Pearyn 
matkakumppani,  oli  observatory-tarkastuksessa  havainnut,  että  retki- 
kunta oli  87,47  asteella.  Siitä  palasi  Bartlett  takaisin  ja  Peary  jäi 
yksin  neekeripalvelijansa  Hensonin  kanssa  eskimoineen  jatkamaan 
matkaa  pohjoiseen.  Taasen  Peary  kertoo  matkan  edistyneen  en- 
tistä paremmin,  kunnes  hän  huhtikuun  kuudentena  päivänä  toimit- 
taessaan tarkastuksen,  havaitsi,  että  hän  oli  kolme  mailia  pohjois- 
navalta. Tällöin  hän,  kertoriuksensa  mukaan,  pystytti  paikalle 
Yhdysvaltain  tähtilipun,  jonka  hän  oli  naparetkelleen  lähtiessään 
saanut  vaimoltaan,  ja  jota  hän  oli  kuljettanut  ruumiinsa  ympäri  kie- 
dottuna. (Erittäin  runollista.)  Merenpohjan  mittauksenkin  toimitti 
Peary  navalla.  Jää  navalla  oli  ollut  liian  vahvaa,  ettei  sen  läpi  voitu 
porata  reikää,  mutta  noin  viisi  mailia  etelämpänä  oli  entinen  hal- 
keama, joka  ei  ollut  vielä  vahvasti  jäätynyt,  tja  siihen  teki  Peary 
reijän  ja  laski  siitä  alas  1,500  syltää  pitkän,  14  naulan  painoisella 
lyijypainolla  varustetun  mittauslangan.  Pohjaa  ei  tuntunut  ja  kun 
mittaustyössä  apuna  ollut  eskimo  hoiteli  mittalankaa,  pääsi  se  luis- 

tamaan  kokonaan  mereen.  Tätä  merenmittaus-tulosta  ei  Peary 
ilmoittanut  ennenkuin  esitti  sen  suljetussa  kirjeessä  laivastoasiain 
ministeristölle  ja  myöhemmin  kongressin  valiokunnalle,  ja  lopuksi, 
saatuaan  ymmärtää,  ettei  se  mikään  "valtiosalaisuus"  ollut,  antoi 
sen  julkaista. 

Pearyn  kertomusta  tarkastellessa  herättää  huomiota  ensiksikin 
se,  ettei  Pearyn  kelkkaretkellä  ole  toimitettu  observatory-tarkastuksia 
muuta  kuin  kolme,  lukuunottamatta  Pearyn  "latitude-sight"-tarkas- 
tusta,  jolloin  hän  päätteli  olevansa  pohjoisnavalla.  Professori  Marvin 
oli  toimittanut  observatory-tarkastuksen  maaliskuun  22  päivänä,  ja 
silloin  oltiin  85.48  asteella,  ja  25  päivänä,  jolloin  oltiin  86.38  asteella 
ja  sen  jälestä  Bartletfin  toimittama  observatory-tarkastus  87.47 
asteella. 

Bai-tletfin  toimittaman  tarkastuksen  suhteen  on  muutoin  muis- 
tutettavaa, että  Bartlett  ei  ollut  kykenevä  toimittamaan  minkään- 
laista observatory-tarkastusta.  Se  seikka  tuli  selville,  kun  "kapteeni" 
Bartlett  naparetkellä  mainetta  saaneena  pyrki  erään  linjalaivaybtiön 
palvelukseen,  ja  laivayhtiö  olisi — nähtävästi  liikettään  ilmoittaak- 
seen— halunnut  antaa  laivan  Bartlettin  komennettavaksi,  mutta  va- 
kuutusyhtiö tuli  väliin,  koska  Bartlett  ei  voinutkaan  suorittaa  kap- 
teenin tutkintoa,  ja  jäi  tutkintotodistusta  saamatta  juuri  sen  tähden, 
ettei  osannut  käyttää  observatory-koneita.  Professori  Marvinin  tut- 
kimusten tuloksilla  olisi  ehkä  enimmän  luotettavaisuutta,  mutta 
hän  ei  palannut  hengissä  takaisin.  Hän  oli  hukkunut  ollessaan 
paluumatkalla,  eikä  ole  todistamassa  niitä  mahdollisia  epäilyksiä 
vastaan,  etteivät  hänen  antamansa  tarkastustodistukset  ole  väären- 
nettyjä. 

Näitten  Pearyn  kelkkaretkellä  toimitettujen  kolmen  observatory- 
tarkastuksen  ja  yhden  "latitude-sight"-tarkastuksen  vertaukseksi  so- 
pii muistaa,  että  toiset  naparetkeilijät  ovat  olleet  pakoitetut  huo- 
lellisiin moninkertaisiin  tarkastuksiin,  voidakseen  määrätä  kulkunsa 
suunnan,  sillä  napaseudulla  kompassi  usein  osottaa  harhaan  ja  kan- 
gastus sekä  muut  ilmiöt  vaikeuttavat  huolellisintakin  tarkastelija'^ 
saaniasta  selville,  minnepäin  hän  kulloinkin  on  menossa.  Kulkies- 
saan Fram-laivalta  129  mailia  pohjoiseen,  toimitti  Nansen  viisi 
observatory-tarkastusta,  ja  kapteeni  Cagni,  marssiessaan  pohjoiseen- 
pain  81.05  asteelta  86.34  asteelle  (283  mailin  matka)  toimitti  yksi- 
toista observatory-tarkastusta,  ollen  palatessaan  pakoitettu  toimitta- 
maan tarkastuksia  kaikkiaan  22  eri  kertaa,  osatakseen  kulkea  alati 
liikkuvilta  jäiltä  takaisin  herttuan  laivalle.  Peary  vain  omien  väit- 
teittensä  mukaan  osasi  kulkea  ilman  mitään  tarkastamatta. 

Kirjansa  "North  Pole"  samoin  kuin  muutkin  hänen  kertomuk- 
sensa ja  kongressille  antamat  selostuksensa  on  Peary  täyttänyt 
kaikenlaisten  ihmeellisten  seikkailuitten  kertomisella  ja  tehnyt  sen 
välittämättä  vähääkään  siitä,  että  hänen  kertomuksensa  ovat  siten 
tulleet  ristiritaisiksi  ja  tieteelle  mahdottomiksi.  Esim.  kertoessaan 
niistä  esteistä,  joita  naparetkellä  on,  on  hän  kuvannut  jäätikön  epä- 
tasaisuuden sellaiseksi,  että  tavalliselle  ihmiselle  olisi  ollut  mahdoton 
kulkea  niitten  yli.  Kirjan  "North  Pole",  sivun  193  vastassa  on 
erikoinen  koko  sivun  kuva  (jäljennös  Pearyn  ottamasta  valokuvasta) 
jäätikköharjusta  Columbian  niemen  lähellä,  Grantin  maan  äärellä, 
ja  kuva  esittää  kauhean  jäätikköröykkiön,  jossa  suuri  joukko  hir- 
muisen suuria  ja  teräväsärmäisiä  lohkareita  on  kasautunut  seka- 
melskassa toistensa  ylitse.  Toisissa  kohdin  kirjassaan  sanoo  hän 
jäätikön  olleen  kokonaan  sellaista  Grantin  maalta  pohjoisnavalle 
saakka,  ollen  ainoastaan  hyvin  vähän  sileämpää  matkalla.  Joutues- 
saan taasen  selostamaan  niitä  edellytyksiä,  mitkä  auttoivat  hänen 
■suorittamaan  tuon  pitkän  matkan  niin  ihmeellisen  lyhyessä  ajassa, 
hän  selittää  että  jäätikkö  oli  sileätä  ja  muutenkin  matka  tapahtui 
edullisten  ilmastosuhteitten  vallitessa.  Varsinkin  oli  matka  ollut 
erittäin  nopeaa  ja  jää  sileää  sen  jälestä  kun  Peary  oli  jäänyt  yksin 
viillättämään  napaa  kohden. 

Pohjoisesta  eteläänpäin  puhaltaneen  tuulen  sanoo  Peary  kulet- 
taneen  jäitä  etelää  kohden  niin  että  he  sen  kautta  menettivät  "mai- 
leja" siitä  mitä  he  menivät  eteenpäin.  Olipa  joskus  päivän  marssin 
jälestä  havaittu  oltavan  aivan  samalla  kohdalla  kuin  oli  aamulla 
lähdettäessä  oltu,  mutta  laskiessaan  marssiensa  matkaa  Columbian 
niemeltä,  asettaa  Peary  kulkemansa  matkan  jokaisen  päivän  tar- 
kalleen kartalle  eteenpäin,  osoittaakseen  että  hän  oli  käynyt  navalla. 
85.33  leveysasteella,  146  mailin  päässä  Columbian  niemeltä,  oli  Mar- 
yin toimittanut  merenpohjan  mittauksen  ja  havainnut  meren  olevan 
700  sataa  syltää  syvän.  (North  Pole,  sivu  338.)  Sen  jälkeen  oli 
pohjoistuuli  ajanut  jäätikköä  taaksepäin  etelään,  ja  oh  muistettava, 
että  mittauspaikkakin  oli  jäätiköllä,  siis  ajautui  etelään,  mutta  pala- 
tessaan pohjoisnavalta,  tapasi  Peary — matkakertomuksensa  mukaan 
— tämän  kiinni  jäätyneen  avannon,  lumimajan  ja  muut  leiripaikan 
merkit  samalla  paikalla  85.33  leveysasteella,  aivan  kuin  olisi  leiri- 
paikka ollut  kartalle  merkitty  pilkku,  joka  pysyy  kohdallaan  aina 
jäitten  liikkuessakin.  Samalla  tavalla  on  Peary  "laskenut"  kelkka- 
retkensä  ulottuvaisuuden  kokonaisuudessaankin. 

Kertoessaan  jäämeren  jäätiköitten  halkeamista,  jotka  ovat  olleet 
tutkimusretkeilijöille    suureksi    vastukseksi,    esittää    Peary    amerika- 

laiseen  tapaan  lennokkaita  kuvauksia,  mutta  mahdottomia  tutkivan 
järjen  käsiteltäväksi.  Hän  oil  vakuutettu — ainakin  kongressin  tut- 
kijakomitealle  antamissaan  ja  kirjoituksissaan  julkaistujen  vakuu- 
tusten mukaan — että  jäätikön  halkeamat  synnytti  tuuli,  joka  ajoi 
jäitä  erilleen.  Sen  lisäksi  hän  oli  huomannut,  että  kun  jääkuori, 
usein  satoja  jalkoja  paksu,  saattaa  katketa  antaakseen  tietä  leveille 
kanaville  ja  syville  rotkomaisille  halkeamille,  niin  täytyy  luonnon- 
voiman, joka  sen  aikaan  saa,  olla  verrattavissa  vain  niihin  voimiin, 
jotka  katkovat  mantereita  ja  avaavat  kulkuväyliä  vuorten  keskitse. 
Tämän  valmistavan  selostuksen  annettuaan,  hän  johdattaa  kirjas- 
saan "North  Pole",  sivuilla  224  ja  225,  "suuren  halkeaman"  luokse, 
joka  "aukesi"  hänen  retkikuntansa  eteen  maaliskuun  4  päivänä, 
V.  1909,  retkikunnan  ollessa  matkalla  pohjoisnapaa  kohden.  "Hal- 
keama oli  ollut  noin  neljäsosa  mailia  leveä  ja  ulottunut  idästä  län- 
teen niin  pitkälle  kuin  nähdä  voi."  Sen  oli,  Pearyn  kertomusten 
mukaan,  synnytäänyt  voimakas  länsituuli,  mutta  "olin  iloinen  huo- 
maamaan, ettei  jäitten  liike  ollut  'lateraalista'  (idästä  länteen  taikka 
päinvastoin)  ettei  kumpikaan  halkeaman  reunoista  kulkenut  itään 
taikka  länteen",  sanoo  Peary  kirjansa  sivulla  226  (ja  kuitenkin  jäit- 
ten halkeamiseen  Pearyn  lausuntojen  mukaan  oli  syynä  se,  että  tuuli 
— tässä  tapauksessa  länsituuli — ajoi  jäät  eroamaan). 

Tämän  suuren  "halkeaman'  'yli — kun  pakkaset  olivat  jäädyttä- 
neet auenneen  kanavan  ohkaiseen  jääkuoreen — ^meni  ensiksi  Peary 
ja  hänen  jälestään  seuraten  toiset  retkikunnan  jäsenet.  Kun  Mar- 
vin  ja  Borupt  eskimoineen  olivat  vielä  jälessä  retkikunnan  öljy- 
varaston kanssa,  ratkesi  jää  uudelleen — tietysti  jäätyäkseen  jälleen — 
"ja  me  toivoimme,  että  Marvin  ja  Borupt  pääsisivät  suuren  halkea- 
man yli  ennenkuin  ehtisi  nousta  tuulta,  sillä  kuuden  tunnin  lievä 
tuuli  olisi  ollut  tarpeeksi  peittämään  jälet  ja  jäitten  liikehtimisen 
tähden  olisi  jälelle  jääneille  ollut  yhtä  vaikea  löytää  meitä  kuin 
löytää   neulan   heinäsuovasta",    sanoo    Peary    kirjassaan. 

Tämä  Pearyn  lausunto  on  huomioon  otettava  siksi,  että  samalla 
kun  "jälkien  peittyminen"  oli  aivan  luonnollinen,  paljasti  se  Pearyn 
kertomukset  kokonaan  kelkkaretken  matkoista,  sillä  Pearyn  kerto- 
musten mukaan  suorittivat  retkikunan  jäsenet  paluuretken  kokonaan 
"palaamalla  takaisin  menomatkalla  tallautunutta  polkua  seuraten". 
Se  suoritettiin  37  päivää  navalle  tehdyn  matkan  jälestä,  vaikka 
"kuusi  tuntia  kestävä  lievä  tuuli  oli  omiaan  peittämään  jäljet  koko- 
naan". 

Pearyn  retkikunta  oli  oikeastaan  niin  kehnosti  varustettukin, 
että  sillä  ei  ollut  koneita  observatory-tarkastusta  varten  muille  kuin 

Pearyn  itsensä  johtamalle  osalle  ja  toiset  saivat  palata  takaisin 
merellä  liikkuvia  jäitä  myöten  satoja  maileja  "jälkiä  myöten".  Että 
se  oli  mahdoton  toimittaa  todellisuudessa,  on  sangen  käsitettävä  asia. 

Muutenkin  ovat  Pearyn  kertomukset  matkastaan  siinä  määrässä 
epätarkkoja,  ettei  hän  ole  pitänyt  tarkkaa  lukua  edes  retkikuntaansa 
kuuluneitten  henkilöitten — tosin  eskimoitten — lukumäärästä,  vaan  il- 
moittaa ne  toisissa  kohden  kirjaansa  toisella  tavalla  kuin  toisissa. 
Marvin'in  sanoo  hän  palanneen  maaliskuun  25  päivänä  ja  toisissa 
paikoin  kirjaansa  taasen  maaliskuun  26  päivänä  ja  vielä  toisissa 
27  päivänä.  Kun  Columbian  niemeltä  on  matkaa  navalle  413  mailia 
ja  Peary  kävi  navalta  kolmen  mailin  etäisyydessä,  oli  hän  luonnol- 
lisesti kulkenut  410  mailia,  mutta  matkakertomuksissaan  hän  laskee 
matkan  413  mailiksi.  Hän  oli  palannut  takaisin  viisi  mailia  paikalle, 
missä  toimitti  merenmittauksen,  siis  todellisuudessa  kahdeksan  mai- 
lia navalta,   mutta   Peary  laskee  paikan  olleen  viisi  mailia  navalta. 

Marvin'in  kuoleman  Peary  on  ilmoittanut  eri  tavalla  kuin  hänen 
seuralaisensa.  Joka  tapauksessa  sitä  olivat  näkemässä  vain  eskimot. 
Marvin  oli  paluumatkalla  hukkunut  "suuren  halkeaman"  heikkoon 
jäähän. 

Tapahtumasta  sai  Peary  tiedon  vasta  palatessaan  laivalleen. 
Marvinin  "muistoksi"  Peary  kertoo  rakentaneensa  muistomerkin 
"Grantin  pohjoisrannikolle",  kuten  hän  sanoo  kirjassaan  "North 
Pole",  mutta  Hampton's  Magazinen  syyskuun  numerossa,  v.  1910, 
sanoo  Peary  muistomerkin  rakennetun  Sheridanin  niemen  kukku- 
loitten  juurelle,  lähemmäksi  kuin  mailin  paikasta,  jossa  retkikunnan 
laiva  "Roosevelt"  ankkuroi.  (On  muistettavaa,  että  Pearyn  kerto- 
musten mukaan  laiva  oli  todennäköisimmin  ankkuroinut  Kennedyn 
salmessa,  Grantin  maan  koillisella  eikä  pohjoisella  rannalla.) 

Eräs  seikka  on  vielä  merkille  pantava  Marvin'in  kuoleman  yh- 
teydessä. Alkuperäisen  suunnitelman  mukaan  oli  Marvin'illa  aiko- 
mus retkikuntaan  kuuluneen  insinööri  McMillan'in  kanssa  kartoittaa 
Grönlannin  pohjoisrannikkoa  ja  toimittaa  perusteellisemmat  mittauk- 
set Pearyn,  v.  1902,  retkellään  "löytämän"  Pearyn  kanavan  suhteen, 
jonka  piti  kulkea  Grönlannin  pohjoisen  pään  poikki,  eroittaen  siitä 
suuren  saaren,  "Pearyn  maan",  erilleen.  Kun  laivalle  saapui  tieto 
Marvin'in  kuolemasta,  lähti  McMillan  kapteeni  Borupfin  kanssa  tut- 
kimaan Grönlannin  pohjoista  rannikkoa  ja  Peary,  saavuttuaan  myö- 
hemmin laivalle,  lähetti  heti  eskimo-sanansaattajan  McMillan'ille 
viemään  kirjettä,  jossa  hän  määräsi  McMillan'in  jättämään  kokonaan 
aikeen  rannikon  kartoittamisesta,  neuvoen  toimittamaan  ainoastaan 
merenmittauksia    mahdollisimman    pohjoisessa.      Samalla    hän    käski 


illllllMIIIIIIIIMIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIHIIIIIIIIIIIIIIIIIIIIin 

1917  VAPPU  27 

iiiiiiiiiiiiiiiiiiiiiiiiiiiiiiiiiiiMiiiiiiiiiiiiiiiiiiiiiiiiiMiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiin 

McMillaii'in  saapumaan  laivalle  takaisin  mahdollisimman  pian.  II- 
mastosuhteitten  ollessa  verrattain  suotuisat,  pääsivät  McMilUin  ja 
Borupt  toukokuun  8  päivänä  Jesupin  niemelle  ja  tunkeutuivat  jäille 
Pearyn  neuvoja  seuraten  aina  84.15  leveysasteelle,  jossa  heidän 
mittaustensa  mukaan  oli  meri  91  syltää  syvää.  Sen  jälkeen  palasi- 
vat he  takaisin,  jättäen  kartoittamistyöt  ja  sivuuttivat  "Pearyn  ka- 
navan" suun  tarkemmin  tutkimatta. 

Vasta  myöhemmin  tanskalaisten  tutkijoitten,  Mylius-Erichsenin, 
Ejnar  Mikkelsenin  ja  Knud  Rassmussenin  retkikuntien  tarkemmin 
kartoitettua  Grönlannin  pohjoisen  rannikon,  havaittiin,  että  "Pearyn 
kanavaa"  ei  ollutkaan  olemassa  ja  että  vuono,  jonka  Peary  otaksui 
ulottuvan  "Grönlannin  mantereen"  poikki,  ei  ulottunut  kovin  pit- 
källe. Tämän  seikan  ottaessa  huomioon,  voi  helposti  ymmärtää, 
miksi  Peary  vastusti  "kanavan"  kartoittamista.  Tietysti  ei  sitä 
seikkaa,  että  tämä  Pearyn  "löytö"  paljastui  vasta  myöhemmin  kun 
tanskalaiset  tutkijat  toimittivat  kartoituksen,  voi  suoranaisesti  yh- 
distää Marvin'in   kuoleman  kanssa. 

Paitsi  edellä  Kerrottuja,  on  Peary  tehnyt  tieteelle  suurehkon 
joukon  samallaisia  "palveluksia".  Niinpä  hän  v.  1898  tekemällään 
retkellä  on  ilmoittanut  kiivenneensä  Prinsessa  Marian  lahden  lähellä 
eräälle  seutua  hallitsevalle  kukkulalle  ja  sieltä  nähneensä,  että  en- 
nemmin kartoille  merkitty  Hayn  kanava  ei  ollutkaan  kanava  vaan 
lahti,  joka  päättyi  sen  kukkulan  eteläpuolelle,  jonka  huipulle  Peary 
oli   kiivennyt. 

Amerikan  Maantieteellinen  Seura  hyväksyi  Pearyn  "löydön"  ja 
julkaisi  kartan,  jossa  Pearyn  ilmoituksen  mukaan  Hayn  kanava  oli 
piirretty  lahdeksi.  Pian  sen  jälkeen  palasi  ruotsalainen  tutkimus- 
retkeilijä.  Otto  Swerdrup,  ja  toi  perinpohjaisilla  kelkkaretkillä  tehdyt 
tarkemmat  kartat,  todeten  Hayn  kanavan  olemassaolon  ja  vielä  sitä- 
kin enemmän,  tuoden  tiedon  Ellesmeren  maan  luoteiselle  puolella 
olevasta  suuresta  saaresta,  jolle  hän  oli  antanut  Axel  Heibergerin 
maan  nimen.  Kun  Peary,  v.  1903,  sai  tietää  Swerdrupin  tekemästä 
löydöstä,  paransi  hän  kertomustaan  ilmoituksella  että  hän  oli  Elles- 
meren maalla  aikaisemmalla  retkellään  vuoren  harjanteelta  kiika- 
rilla nähnyt  luoteisessa  olevan  maan  ja  nimittänyt  sen  Jesupin 
maaksi,  amerikalaisen  rahamiehen,  Morris  K.  Jesupin  kunniaksi, 
joka  Pearyn  tutkimusretkiä  rahasti.  Maantieteelliset  yhdistykset 
eivät  hyväksyneet  Pearyn  väitöstä  maan  löydöstä,  ja  sen  sijaan  että 
Pearyn  apuri  olisi  saanut  erikoisen  maan  nimensä  muistoksi,  mer- 
kittiin saari  karttoihin  Swerdrupin  antaman  nimityksen  mukaan. 
Tämän   "Jesupin   maan"   väitti   Peary   nähneensä   jo   heinäkuulla,   v. 

1898,  (katso  Pearyn  kirjaa  "Nearest  the  Pole",  sivu  202)  vaikka 
häneif  laivansa,  Windward,  oli  vasta  heinäkuun  neljäntenä  päivänä, 
V.  1898,  lähtenyt  New  Yorkista  pohjoista  kohden,  jonka  jälkeen, 
saatuaan  toisen  laivan  (Hope),  jolle  Peary  oli  asettunut,  molemmat 
laivat  olivat  purjehtineet  Grönlannin  rannikolle  pyydystämään  mur- 
suja talvehtimista  varten,  saapuen  vasta  elokuun  13  päivänä  Etahiin, 
Grönlannin  luoteisella  rannikolla.  (Katso  kirjaa  "Nearest  the  Pole", 
sivu  296.) 

Peary  on  nimittänyt  erään  Grönlannin  pohjoisrannikolla  olevan 
niemen  Morris  K.  Jesupin  niemeksi  ja  Pearylla  on  kunnia  todella 
olla  sen  löytäjänä,  mutta  kun  Peary  väittää,  että  se  olisi  Grönlannin 
pohjoisin  kärki,  niin  hän  erehtyy,  sillä  Greelyn  retkikunnan  18 
vuotta  aikaisemmin  löytämä  ja  todellinen  Grönlannin  pohjoisin  kär- 
ki, on  Washington-niemi,  joka  on  kuusi  mailia  pohjoisempana  Jesu- 
pin nientä. 

Samalla  retkellään,  kun  Peary  löysi  edellämainitun  Jesupin  nie- 
men, kävi  hän  eteläm.pänä  Grönlannin  koillisella  rannalla,  Wyckoff' in 
niemellä,  jonka  Peary  luuli  olevan  saaren.  Tästä  "saaresta"  etelään 
hän  ilmoitti  olevan  laajan  alueen  avonaista  merta,  jota  hän  nimitti 
"Itä-Grönlannin  mereksi".  Ennemmin  mainittujen  tanskalaisten  tut- 
kimusretkeilijöitten  kartoittaessa  Grönlannin  koillista  rannikkoa, 
havaittiin  taasen  että  Pearyn  löytämä  "meri"  olikin  maata — kahden 
vuonon  välinen  niemimaa — ulottuen  150  mailia  etemmäksi  koilliseen 
kuin  mitä  Peary  oli  "löytönsä"  perusteella  karttoihin  piirtänyt. 

Pearyn  oletetuista  löydöistä  enimmän  huomiota  osakseen  saa- 
neen "Crockerin"  maan  "näki"  Peary  kesäkuun  8  päivänä,  Grantin 
maan  luoteisella  rannikolla  olevalta  niemeltä,  jota  Peary  nimitti 
Golgaten  niemeksi  ja  jossa  Swerdrup  oli  käynyt  neljä  vuotta  aikai- 
semmin. Swerdrup  ei  nähnyt  mitään  Crockerin  maata  merellä, 
mutta  kun  Peary  oli  sellaisen  nähnyt,  niin  tahtoivat  amerikalaiset 
tieteelliset  seurat  saada  amerikalaisten  löydön  tarkemmin  vahviste- 
tuksi, kunnes  vuosia  kestänyt  tutkimusretkeily  osoitti,  että  Peary  oli 
erehtynyt,  ja  Crockerin  maata  ei  ollut. 

Tila  ei  salli  pitemmälle  esittää  amerikalaisen  "pohjoisnavan 
löytäjän  ja  tutkimusretkeilijän"  matkakertomuksissaan,  löydöistään 
tekemissään  selostuksissa  ja  kirjoituksissaan  esittämiä  ristiriitai- 
suuksia, mahdottomuuksia  ja  muita  sellaisia,  joita  olisi  huvittava 
tietää.  Tietysti  ei  näillä  tutkimusretkillä  ole  suurtakaan  yhteis- 
kunnallista merkitystä,  mutta  kun  tällaisen  tieteen  varjossa  kei- 
nottelun tueksi  on  vielä  otettu  suuren  kansan  laillinen  eduskunta, 
niin   ansaitsee   se   ainakin   niin   paljon   huomiota,   että   moista   peliä 

ei  uskota,  sillä  tieteessä  tulisi  yleisesti  hyväksyä  vain  sen  mikä  on 
ehdottomasti  totta.  Amerikalaistenkin  kartoista  tulevat  kyllä  viral- 
lisesti nyt  poistettaviksi  Pearyn  "löytämät"  maat,  kanavat  ja  meret, 
mutta  hänen  pohjoisnapa-löytönsä  tietysti  jää  yleisesti  uskottavaksi, 
niin  valheellinen  kuin  se  onkin.  Onhan  oikeastaan  sääli  riistää 
amerikalaiselta  patriotilta  uskoa,  että  hänen  tähtilippunsa  liehuisi 
maan  pohjoisimmalla  paikalla — ^mutta  historiallinen  totuus  on  sitten- 
kin tosi.  ADOLPH   SALMI. 


ALASKALAINEN    KOIRAVALJAKKO. 


niiiiiiiiiiiiiiiiiiiiiiiiiiiiiiiiiiMiiiiiiiiiiiiiiiiiiiiiiiiiiiiiiiiiiiiiiiiiiiimiiiiiiiiiiiiiiniiiiiiiiiiiiiiiiiiiiiiiiiiiiiiiiiiiiiMiiiii^ 


Qc 


•  •  •• 


aman   ulpsl  \ 

I  Nyt  kuulkaa,  ihmiset,  kuinka  se  soi,  | 

I  tuo  elämän  mahtava  virsi!  | 

J  Se  maan  sekä  taivaan  tenhota  voi  | 

I  ja  rinnoista  lähtevi  kirsi.  | 

I  Näin  kuuluvi  kutsu  nyt  elämän,  | 

I  se  kutsumus  kiihtyvi  yhä:  | 

I  Sana  tuhlaus  pois,  mutV  enemmän  | 

I  tosi  toimehen  intonne  pyhä!  | 

I  Pois  pankaa  riutuvat  aatokset,  | 

I  jotka  saattavat  orjaksi  mielet!  | 

I  TeilV  eikö  jo  rintanne  murheiset  | 

I  *  ole  kyllin,  —  ja  kahlitut  kielet?  |     j 

I  Pc  is  halvat  yksilöpyytehet,  | 

I  sama  sortohan  kaikkia  sorsi!  | 

I  Siks'  pyrkimys  olkohon  yhteinen,  | 

I  samaan  ke  kohon  jokainen  korsi!  | 

I  Pois  arkuus,  velttous,  joutilaisuus  | 

I  nyt  intoa  saakohon  rinta!  | 

I  Proletaarien  yhteinen  urhokkuus  | 

I  se  on  köyhien  onnen  hinta!  1 

I  Näin,  näinpä  se  elämän  käsky  soi,  -     | 

I  se  ääni  se  täyttävi  loukot,  | 

I  •  se  maan  sekä  taivaan  tenhota  voi  | 

I  ja  taistohon  nostavi  joukot!  | 

I  Mikael  Rutanen.  | 

i   I       "TIIKERI"       I   I 

n       D  n       D 

E  OLI  MIES.  Takanapäin  sanoimme  häntä  "Tiike- 
riksi", minun  alotteestani.  Itse  hän  ei  siitä  nimes- 
tään tiedä  tänäkään  päivänä.  Hän  elää  vielä,  vaik- 
ka en  ole  häntä  nähnyt  vuosikymmeneen. 

Hän  olisi  herättänyt  erityistä  huomiotani  joka  ta- 
pauksessa. Hänet — Canadan  Luottoyhtiön  isännöitsijän 
— oli  hallitus  määrännyt  Kalevan  Kansan  pesänselvittä- 
jäksi, kun  Malkosaaren  Sointula-yritys  oli  ajautunut  va- 
rarikkoon. Hänen  saarelle  tultuansa  minä,  vararikkoi- 
sen  yhtiön  sihteerinä,  enimmän  jouduin  hänen  kans- 
saan tekemisiin. 

Ja  heti  ensi  näkemällä  kuiskasi  aina  valpas  sisäinen 
ihmistuntemusvaistoni :  "ole  varuillasi,  se  on  ilmeinen 
tiikeri!" 

Hän  oli  hyvin  kaunis  mies,  minun  käsitteitteni  mu- 
kaan. Ei  mikään  nuori  mies  enää,  arviolta  lähes  nel- 
jänkymmenen ikäinen.  Rehtikokoinen,  luontevan  ryh- 
dikäs, solakka  ja  harvinaisen  sopusuhtainen  rakenteel- 
taan, ihan  parahultaisessa  liikuntalihassa.  Ja  kuinka 
hän  liikkui!  Ainoastaan  puhdasrotuisella  aatelilla  olin 
nähnyt  niin  miellyttävän  sulavia  ja  joustavia  liikkeitä. 
Koko  olemus  ilmaisi  mitä  pehmoisinta  notkeutta,  mutta 
samalla  suurta,  hyvin  hallittua  voimaa. 

Kasvot  tekivät  valoisan,  eloisan  vaikutuksen.  Piir- 
teet hienot  ja  säännölliset,  pikemmin  hempeät  kuin  mie- 
hekkäät.    Niissä  ei  ollenkaan  näkynyt  tuota  amerikka- 

laisessa  kirjallisuudessa  aina  ylistettyä  leukavuutta,  että 
koko  kasvot  ovat  yhtenä  hirveänä  alaleukana;  sellaiset 
ihmissyöjä-naamat  ovat  kylläkin  tavallisia  Lännen  liike- 
miehillä.  Niihin  verraten  Tiikerin  kasvot  olivat  suoras- 
taan naisekkaat,  jota  vaikutusta  vielä  lisäsi  hänen  vaa- 
leanverevän  ihonsa  nuorekkaalta  näyttävä  tuoreus,  si- 
leys  ja  raikas  väri. 

Mutta  silmät,  ne  vasta  olivat  kuin  ensiluokan  kaunot- 
tarella— taikka  tiikerillä:  niin  suuret  ja  kiehtovat,  mil- 
loin syvää,  tyyntä  tunnetta  uhkuvat,  milloin  omituisen 
lämpimästi  liekehtivät;  niin  vilkkaasti  niissä  kuvastui- 
vat mielialojen  vaihtelut,  että  oli  vaikea  saada  varmuut- 
ta niiden  väristä.  Luultavimmasti  ne  olivat  ehyen  sini- 
set, mutta  toisinaan  ne  näyttivät  teräksen  harmailta; 
toisinaan  niissä  näkyi  vihreä  vivahdus,  joka  joskus  vä- 
lähti melkein  kellertävältä. 

Olinko  siis  ihastunut  mieheen?  Epäilemättä.  Hänen 
ulkomuotonsa  tyydytti  kauneusaistiani.  Ihailin  häntä 
kuin  kaunisrakenteista  tiikeriä  jossakin  eläintarhassa: 
varoen  silloinkin,  kun  näen  sen  vankkaan  rautahäkkiin 
suljettuna;  vapaana  omissa  viidakoissaan  en  sitä  eluk- 
kaa haluaisi  ollenkaan  kohdata. 

Mutta  olis  eräs  seikka,  jolla  tämä  mies  sattui  minua 
erityisesti  miellyttämään.  Minkä  niinä  aikoina  osasin 
englanninkieltä,  sen  olin  enimmäkseen  oppinut  lukemal- 
la; minun  oli  sentähden  varsin  vaikea  tarkoin  ymmär- 
tää nopeaa  englanninkielistä  puhelua,  minun  kun  aina 
täytyi  mielessäni  arvailla,  millä  lailla  mikin  kuulemani 
sana  kirj otetaan,  ennenkuin  hoksasin  sen  merkitystä. 
"Kielisten"  puhelu  kuulosti  minusta  kovin  epäselvältä 
ja  huolimattomalta,  ikäänkuin  olisi  heillä  kieli  ollut  irti 
molemmista  päistään  ja  kolkkarehtinut  suussa  miten 
sattui.  Tässä  suhteessa  Tiikeri  oli  minulle  ilmestys,  jol- 
laista en  ole  tavannut  ennen  enkä  jälkeen.     Vapaasti, 

luontevasti  ja  kohtalaisen  nopeasti  hänkin  puhui,  mutta 
hänen  ääntämisensä  oli  niin  selkeää,  että  välittömästi, 
ilman  ajattelemisen  vaivaa,  helposti  ymmärsin  kaiken. 
Hän  kun  lausui  sanan,  niin  tarkasti  kuunnellessa  siinä 
kuului,  vaikka  hyvin  heikosti,  joka  kirjain  mikä  siinä 
kirj otettunakin  esiintyy — tavallisessa  ääntämisessä  niis- 
tä kuuluu  tuskin  puolia — ja  kuitenkin  hän  äänsi  joka 
sanan  ehdottomasti  oikein,  ihan  täsmälleen.  Niin  ään- 
täessä ei  olisi  mitään  sovittamatonta  ristiriitaa  englan- 
ninkielen kirj  ottamisen  ja  lausumisen  välillä,  mutta 
tuota  ääntämistaitoa  en  niin  täydellisenä  ole  kuullut  kel- 
tään toiselta,  en  edes  varsinaisilta  englanninkielen  opet- 
tajilta. 

Oletin  hänen  olevan  kotoisin  erikoisen  hyvältä  kieli- 
alueelta tahi  sitte  harj  ottaneen  huolellisia  kieliopinnolta. 
Jälkimäisestä  oletuksestani  luovuin  heti,  kun  näin  hä- 
nen kirjottavan  englanninkieltä.  Hän  teki  siinä  niin 
pahoja  virheitä,  että  näytti  epäiltävältä,  tokko  hän  lie- 
nee saanut  edes  kunnollista  alkeisopetusta.  Eikä  hän 
ollut  sen  erinomaisemmasta  kielipaikasta  kotoisin  kuin 
Ontariosta.  Mutta  siellä  hän  oli  pitkät  ajat  elänyt  iislan- 
tilaisten  lähettyvillä  ja  ollut  paljo  näiden  kanssa  teke- 
misissä. Niille  oli  täytynyt  puhua  huolellisesti,  että  ne 
häntä  ymmärsivät,  sillä  iislantilainen,  samaten  kuin 
yleensä  skandinaavialaiset,  ymmärtää  englanninkielen 
melkein  ilman  mitään  opiskelua,  kun  sitä  vaan  puhu- 
taan harvaan  ja  selvästi.  Siitä  hän  itse  arveli  tottu- 
neensa tavallista  huolellisempaan  puhetapaan. 

Samalla  tulin  tietämään  pääpiirteet  hänen  liikemies- 
kehityksestään.  Oli  työskennellyt  tavallisena  metsä- 
työläisenä  noiden  iislantilaisten  joukossa,  ansaiten  noin 
60  sentin  päiväpalkkoja.  Nähtyänsä  ettei  sillä  pääse  sen 
pitemmälle,  oli  saanut  "kutsumuksen"  yrittää  jollakin 
muulla  alalla.    Veljeltään,  joka  jo  ennen  oli  saanut  sa- 

manlaisen  kutsumuksen,  oli  ottanut  lainaksi  tuhannen 
dollaria  ja  pannut  pystyyn  sahalaitoksen.  lislantilaisia 
oli  siinä  pitänyt  työväkenä.  Tietenkin  ne  edelleen  tyy- 
tyväisinä työskentelivät  tuolla  60  sentin  palkalla,  koska 
silmäinsä  edessä  näkivät  elävän  esimerkin,  että  siitäkin 
asemasta  saattoi  kohota  vaikka  sahapatruunaksi,  jos 
vain  oli  yritteliäisyyttä.  Työskentelevät  ehkä  samoilla 
palkoilla  vielä  tänäkin  päivänä.  Eipä  sillä,  etteikö  heil- 
läkin ehkä  voisi  olla  yritteliäisyyttä,  yhdellä  ja  toisella; 
kenties  on  heistäkin  joku  ollut  tuntevinaan  kiihkeätäkin 
kutsumusta,  mutta  ei  ole  ollut  sellaista  velipoikaa,  jolta 
olisi  poimassut  ensimäisen  tuhannen  dollaria. 

Mitä  Tiikeriin  tulee,  oli  hän  jo  aikoja  sitten  suoritta- 
nut velkansa  veljelleen.  Sahansakin  myynyt  äsketiain. 
Saanut  siitä  parisenkymmentä  tuhatta.  Sen  oli  tehnyt 
puhtaaksi  vajaassa  kymmenessä  vuodessa,  kun  oli  älyn- 
nyt heittää  pois  työnteon  60  sentin  päiväpalkalla.  Mutta 
ymmärtämättömät  iislantilaiset  siellä  yhä  vain  puskevat, 
koettaen  kuinka  rikkaaksi  voisivat  saada  uuden  omis- 
tajan. 

Hän  oli  myynyt  sahansa,  kun  Canadan  Luottoyhtiön 
perustajat,  rahamiehet,  olivat  hänelle  tarjonneet  isän- 
nöitsijän tointa  tässä  uudessa  liikkeessä,  huimaavan  kor- 
kealla palkalla.  Sen  ohessa  oli  häntä  houkutellut  tässä 
tarjoutuva  oivallinen  tilaisuus  edullisesti  sij ottaa  raho- 
jansa Vancouverin  kuuluisiin  kiinteimistökeinotteluihin. 

Mutta  kuinka  ne  rahamiehet  tulivat  keksineeksi  juu- 
ri hänet,  ties  mistä  Ontarion  perukoilta?  Kas,  hän  oli 
"omin  voimin"  (sillä  iislantilaiset  eivät  tule  mihinkään 
laskuun)  ponnistautunut  tyhjästä,  ilman  mitään  mainit- 
tavaa onnenpotkausta — eihän  hänen  kohdalleen  ollut 
sattunut  edes  noita,  sahaliikkeissä  niin  tavallisia,  tuotta- 
via tulipalojakaan.     Sitäpaitsi,  hän  oli  onnistunut  juuri 

puutavaraliikkeessä,  jolla  alalla  taitavaa  ammattimiestä 
täällä  Lännellä  eniten  tarvittiin. 

Minä  kyllä  yksinäni  ajattelin,  että  puutavaraliikkees- 
tä Ontariossa  saadut  kokemukset  ja  käsitykset  eivät  tai- 
da suurestikaan  soveltua  tämän  rannikon  oloihin;  niin 
erilaisia  ovat  metsät,  puulajit,  työtavat,  kuljetussuhteet 
ja  kaikki.  Mutta  yhdessä  asiassa  ainakaan  eivät  ereh- 
tyneet, sen  päätin  heti  ensi  näkemällä:  varmasti  löysi- 
vät kerrankin  mestarinsa,  nämä  Lännen  rosvot.  Vaikka 
hän  vielä  ei  ollut  ehtinj^t  päästä  sen  loistavampiin  tu- 
loksiin, tuskin  mainittavan  arvoisiin  verraten  oikein 
suurporhojen  kahmasuihin,  tuntui  minusta  ihan  selväl- 
tä, että  näitä  Lännen  pökkelöitä,  jotka  eivät  muuta  osaa 
kuin  suoraa  rosvoutta,  niitä  Tiikeri  tulee  pyörittelemään 
miten  ikänä  tahtoo.     Niinkuin  pikku  poikasia. 

Meitä  saarelle  jääneitä  kohtaan  hän  alusta  pitäen 
esiintyi  mitä  suosiollisimpana,  koettaen  kaikessa  mukau- 
.tua  meidän  toivomuksiimme  ja  ajatustapaamme.  Meillä 
oli  muun  ohessa  ollut  tarkotuksena  antaa  niiden,  jotka 
enimmäkseen  ylitöinään  olivat  puhdistaneet  rakennus- 
tontteja  kaupunkialueella  ja  niille  laittaneet  asuntonsa, 
etuoikeudella  lunastaa  nämä  tontit  omikseen  sopuhin- 
noilla. Siihen  Tiikeri  kernaasti  myöntyi  ja  hyväksyi 
meidän  keskuudessamme  jo  vuosia  sitten  laaditun  ja 
osaksi  käytännössäkin  noudatetun  kaupungin  kartta- 
luonnoksen. Tosin  hänen  silmäänsä  pisti  katujen  väl- 
jyys ja  paljous,  meillä  kun  joka  korttelissa  oli  vain  neljä 
tonttia,  niin  että  itsekukin  sai  kulmatontin;  pahotteli, 
kun  jää  niin  paljo  hyvää  maata  myymättä.  Huomautin, 
että  olimme  pitäneet  silmällä  tulevaisuutta,  nähdessäm- 
me kuinka  esim.  Alert  Bayssä  meren  ranta  oli  tullut 
niin  tyyten  suljetuksi,  että  tuskin  pääsi  liikkumaan. 
"Jaa-ah",  hän  lausui  mitä  välittömimmällä  tunteella, 
"jos  me  molernmat  eläisimme  vanhoiksi,  niin  saisimme 


nnMIIIIIIIIIIIIIIIIIIMIIIMIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIHIIIIIIIIIMIIIIIIIIIIIIIIIIIIIIIIIII^ 

36  VAPPU  1917 

IMIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIMIIIIIIIIIIIIIIIIIIIIIMIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIinillllllllllllM 

nähdä  tällä  paikalla  suuren  kaupungin".  Ja  niin  hän 
yhfäkkiä  alkoi  haaveksia  Sointulan  tulevaisuudesta  ja 
haaveksi  siitä  kymmenen  kertaa  enemmän  kuin  mitä 
minä  näinä  pitkinä  vuosina  olin  ehtinyt  haaveksia — ai- 
nakaan ääneen. 

Mainitsin  myös  siitä  British  Columbiassa  jonkun  ai- 
kaa voimassa  olleesta  asetuksesta,  jonka  mukaan  halli- 
tus otti  haltuunsa  tulevien  yleisten  tarpeitten  varalle 
joka  neljännen  tontin,  milloin  jokin  maa-alue  ositettiin 
eekkeriä  pienempiin  palasiin.  Sen  hän  kyllä  tiesi,  ja 
vilpittömällä  hartaudella  ihaili  niin  viisasta  ja  yleishyö- 
dyllistä lakia.  "Meille  tulee  olla  kunnian  asiana  avus- 
taa hallituksen  edustajia  valitsemaan  ne  tontit  kaik- 
kein edullisimmilta  ja  parhailta  paikoilta — emmekö  ole 
siitä  yksimieliset?" — Olimmepa  tietenkin.  Mutta  tosi- 
asia on,  ettei  hallitus  tullut  saamaan  Sointulan  alueelta 
ainoatakaan  tonttia,  vaan  joutuu  lunastamaan  yksityi- 
siltä, mitä  mahdollisesti  tulevaisuudessa  tarvitsee.  Sillä 
Tiikeri  möi  surematta  joka  tuuman  yksityisille  ennen- 
kuin hallituksen  herrat  ehtivät  sitä  estämään. — Olihan 
täällä  voimassa  sellainenkin  asetus,  jonka  mukaan  luot- 
toyhtiöitten  on  annettava  hallitukselle  pätevä  takaus 
haltuunsa  uskottavista  varoista,  ennenkuin  saavat  liiket- 
tään alottaa.  Kun  Canadan  Luottoyhtiö  nyt  äskettäin 
meni  vararikkoon,  tuli  selville  että  Tiikeri  oli  osannut 
kiertää  tämänkin  velvollisuuden  ihan  täydellisesti.  Tal- 
lettajat saivat  sanoa  ikuiset  jäähyväiset  niille  kuudelle 
miljoonalle  dollarille,  jotka  he  olivat  yhtiön  huostaan 
antaneet.  Mutta  tämä  ei  vaikuttanut  mitään  meidän 
asioihimme.  Kalevan  Kansan  pesä  tuli  selvitetyksi, 
omaisuudet  myydyksi  ja  velat  maksetuksi  jo  aikoja  en- 
nen, vieläpä  ennen  tuon  Luottoyhtiön  oikeata  loisto- 
aikaa. 

Oli  meillä  myös  yksi  "kaupungin"  kortteleista  luovu- 

tettii  koulua  varten  ja  siihen  jo  tehty  koulurakennuksen 
pohja.  Tiikeri  oli  syvästi  liikutettu  suomalaisten  opin- 
halusta. "Nousevan  polven  valistuksesta  huolehtimi- 
nen", hän  sanoi,  "on  kaunein  piirre  mitä  millään  kan- 
salla saattaa  olla."  Ja  kaikessa  hiljaisuudessa  hän  Van- 
couveriin päästyään  möi  yksityisille  meidän  koulukort- 
telimme rakennuksen  pohjineen  kaikkineen!  Korvauk- 
seksi hän  koulua  varten  mukelsi  pahanpäiväisen  lauta- 
hökkelin,  jota  olimme  pitäneet  kokoushuoneenamme. 

Karttaluonnoksessamme  olimme  pidättäneet  n. s.  Koti- 
niemen kärestä  sievosen  alueen  hautausmaaksi,  johon 
oli  jo  parinkymmenen  vainajan  jäännökset  kätkettyinä. 
Sen  hän  huolellisesti  kopioi  omiksi  tarpeikseen  laati- 
maansa karttajäljennökseen,  ettei  "vain  mitenkään  möi- 
si erehdyksessä  hautausmaata,  joka  on  yhtä  välttämä- 
tön pienemmälle  kuin  suuremmallekin  asutukselle;  vä- 
syneille vainajille  tulee  toki  suoda  rauha  eloonjääneitten 
kaupankäynniltä,  hyörimiseltä  ja  pyörimiseltä."  Kun 
se  alue  jäi  syrjään  kaupungin  varsinaisesta  tonttijaosta, 
en  sitte  maamittarien  tultua  huomannut  sitä  erikseen 
paalututtaa — ja  niinpä  vuosien  kuluttua  ilmeni,  että 
Tiikeri  oli  myydä  sukassut  meiltä  hautausmaankin 
kimpsuinensa,  kampsuinensa.  Mutta  kun  ostajalta  ei 
ole  ollut  kieltoa,  olemme  edelleen  sinne  kaivaneet  kuol- 
leitamme, ajatellen  että  sopikoot  siellä  maanomistajan 
kanssa  välinsä,  miten  parhaiten  taitavat. 

Tällaisia  pieniä  kepposia  en  usko  Tiikerin  tehneen 
pelkästään  huvikseen,  vaan  puhtaasti  periaatteellisista 
syistä.  Niistä  ei  ollut  pienintäkään  hyötyä  hänelle  itsel- 
leen tahi  hänen  ^'^htiölleen  eikä  sille  rahansijottajien  susi- 
laumalle, joka  hänen  ympärillään  vaani  edullisia  tilai- 
suuksia. Saarella  riitti  maata  myytäväksi  paljoa  enem- 
män kuin  mitä  Kalevan  Kansan  velkoihin  tarvittiin,  ja 
hänelle  olisi  pitänyt  olla  ihan  yhdentekevää  mistä  pai- 

kasta  hän  maata  möi.  Meille  taas  noista  kolttosista  oli 
suurta  vahinkoa  ja  hankaluutta.  Mutta  varmaan  oli 
hänellä  periaatteena,  että  liikealalla  ei  menesty,  jos  ei 
petä  ihmisiä  aina:  silloinkin  kun  siitä  ei  ole  mitään 
etua. 

Juuri  sillä  hän  eksytti  minut,  kun  en  arvannut  varoa 
petosta  siinä,  missä  ei  ollut  sj^^^tä  pettää.  Milloin  osasin 
olla  varuillani,  tultiin  toimeen  varsin  hyvin.  Ensimältä 
olin  kotvan  aikaa  näiden  tonttikauppojen  ja  muiden 
asiain  paikallisena  välittäjänä  joten  tulin  joka  postissa 
lähettämään  rahoja  Vancouveriin,  usein  melkoisia  sum- 
mia. Sointulan  postikonttorista  ei  silloin  vielä  saanut 
postiosotuksia.  jonka  tähden  lunastelin  haltuuni  ympä- 
ristön työpaikoista  saatuja  maksuosotuksia  pankkeihin, 
sillä  pankkien  kautta  voi  aina  saada  selvän,  kuka  niillä 
rahat  nosti.  Tarvitsi  vain  ottaa  muistiin  niistä  nimet  ja 
numerot.  Mutta  joskus  täytyi  lähettää  rahaa.  Jo  ensi- 
mäistä tiliä  tehdessämme  ei  Tiikerin  kirjoista  löytynyt 
jälkeäkään  eräästä  aivan  äskeisestä  rahalähetyksestäni. 
Vakuutetusta  kirjeestä  saamani  postikuitti  ei  minua  vä- 
hääkään auttanut,  sillä  eihän  se  todistanut,  mitä  kirje 
perille  saapuessaan  sisälsi.  Mutta  olinpa  muistikirjaani 
tarkoin  merkinnyt  jokaisen,  pienimmänkin,  setelin  nu- 
meron; niiden  avulla  tavattiin  "kadonneet"  rahat  rau- 
hassa makaamasta  Luottoyhtiön  kassassa.  Kun  Tiikeri 
niinkin  selvästi  näki  minun  tietävän  kenen  kanssa  olin 
tekemisissä,  ei  hän  yrittänyt  enää  toista  kertaa  sillä 
alalla. 

Ensin  minusta  oli  hauskaa  katsella,  kuinka  peräti 
outoja  kaikki  minun  näkökohtani  jonkun  asian  oikeu- 
dellisuudesta olivat  hänelle.  Meidän  velkojemme  jou- 
kossa esim.  oli  sellaisia,  joita  asianomaiset  tuskin  olisi- 
vat kyenneet  lain  voimalla  perimään,  mutta  jotka  oikeu- 
den ja  kohtuuden  mukaan  välttämättä  ohvat  suoritetta- 

Vili.  iMuulnmiiii  cluoikcus  lonlliciisa  limjislninisccn  luil- 
vcinninlhi  kuin  niikii  niiden  hinta  olisi  sivuilisiilc  ollul, 
saattoi  myös  muodollisessa  suhteessa  oMa  kysccnahnnen, 
vaikka  asiallisesti  pätc^vä.  Kaikista  hänen  ilmeistääji 
näkyi  selvästi,  ettei  Tiikeri  ihan  tosissaan  sennnoisesta 
oikeudesta  ynnnärtänyt  yhtään  sanaa.  Ainoa  "oikeus", 
jonka  hän  tunsi,  oli  ottaa  kaikki  niitä  hnnaa'i  joutu- 
matta suiidvin  voi  käsiinsä  saada,  ja  ainoa  "vääryys"  luo- 
vuttaa senttiäkään- omaa  taikka  vic^rasta— milloin  sii- 
hen ei  ollut  välttämätön  j)akko.  Tätä  hän  tosin  ei  sa- 
nonut, kaukana  siitä.  Eikä  hän  koskaan  tehnyt  tenää, 
sillä  mitäpä  ne  häntä  oikeastaan  liikuttivat,  vieraat  asiat. 
Kuunteli  vain  kärsivällisesti,  mutta  niin  avuttoman  ja 
neuvottoman  niiköisenä  kuin  olisin  j)uhunut  hänelle  ihan 
outoa  kieltä.  Vasta  pitemmän  ajan  kuluttua  hän  näytti 
alkavan  aavistaa  ajatusjuoksuani.  Silmissä  vÄlähti  sy- 
dämellinen lämpc)  ja  vilauksessa  hän  oli  huipannut 
kauas  edelle  minusta  ikuisen  oikeuden   tavottelussa. 

"Usein  minä  valvon",  nskoi  hän  minulle  kuiskaten 
kuin  syvintä  salaisuutta,  "valvon  yol  pitkät  mietiskellen 
-  nieittimästä  |)ä{istyäkin  mietiskellen  yhtä  ainoata 
asiaa:  kuinka  tehdä  itsekullekin  oikein.  Ja  vaikka 
mitään  muuta  ei  ])i(lä  päämaalinansa  kuin  puhtainta  oi- 
keutta, niin  on  kunnnallisla,  nudkein  selittämätöntä, 
kuinka  paljon  sillä  tiellä  kohtaa  vaikeuksia." 

Kelj)asi  sitä  kuulla,  kun  Tiikeri  puhui  oikeudesta. 
Ja  hän  jatkoi  samaan  suuntaan,  kunnes  vihdoin  väsyi, 
ja  jouduinnne  muihin  asioihin.  Muistan  vi(dä  hyvästi, 
että  puhe  heti  senjälkecn  kääntyi  Luottoyhlicx")!!.  Mai- 
niosti se  tähän  saakka  oli  menestynyt,  niin  alkavaksi 
liikkeeksi.  Vähintään  20  prosenttia  oli  voitu  maksaa 
kaikille  tallettajille,  sen  alle  ei  kenelk^kään.  Talletta- 
jilla ei  siis  pitänyt  olla  mitään  mukisemista,  etteikö  heil- 
le kaikille  olisi  tehty  "oikeutta".     Liike  edistyisi  si takia 

nopeammin,  jos  täällä  rannikolla  ei  olisi  rahansijottajia 
houkuttelemassa  niin  monta  kilpailevaa  yritystä,  osasta 
hurjan  tuottavia,  vaikka  epäluotettavia. 

Sittemmin  olen  lehdistä  nähnyt,  että  Luottoyhtiön 
velkojat  nyt  vararikon  tehtyä  koettivat  yhtiön  perusta- 
jilta hakea  takaisin  pesään  muutamia  miljoonia,  joka 
noina  alkuvuosina  oli  heille  maksettu  voitto-osinkoina, 
vaikka  liike  ei  silloin  ollut  tuottanut  mitään  voittoa. 
Niinpä  voin  nyt  suunnilleen  arvata,  minkälaisissa  "oi- 
keuden" haaveiluissa  Tiikeri  öitänsä  valvoi.  Valvottaa 
se  sellainen  asema  kokenuttakin  ja  kylmäveristä  liike- 
miestä, saatikka  sitte  niinkin  vasfalkavaa  ja  tunnollista 
kuin  Tiikeri  oli ! 

Mutta  jo  silloin  pidin  uskottavana  mitä  hän  minulle 
sivumennen  mainitsi  suurkaupungin  levottoman  liike- 
elämän  turmiollisesta  vaikutuksesta  hermostoonsa.  Rau- 
halliselta maaseudulta  tulleena  hän  ei  ollut  moiseen  jän- 
nitykseen tottunut.  Sentähden  ei  arvellut  voivansa  ny- 
kyisessä toimessaan  olla  montakaan  vuotta,  kun  hänellä 
sitäpaitsi  omatkin  asiat  olivat  melkoisen  laajat.  Siltä 
varalta  oli  jo  ottanut  Luottoyhtiön  palvelukseen  sen 
hoikan,  vaaleatukkaisen  nuorukaisen,  johon  minäkin 
heidän  konttorissaan  olin  tutustunut.  Siitä  oli  aikonut 
yhtiölle  isännöitsijää  hänen  jälkeensä.  "Eikös  se  ole 
näppärä  poika?"  hän  kysyi  ja  minä  myönsin  sen  siltä 
näyttävän.  Tuo  nuori  mies  oli  minulta  useampia  kerto- 
ja tiedustellut,  eikö  Malkosaaren  asioissa  olisi  sopivia 
tilaisuuksia  hänen  keinotella  omaan  lukuunsa.  Tiikerin 
selän  takana.  Siksipä  olin  vähällä  lisätä,  että  se  poika 
saattaa  olla  teille  vielä  liiankin  "näppärä",  mutta  mitä- 
pä se  minulle  kuului?  Pääasia  minusta  oli,  että  maail- 
ma joka  mieheltä  vaatii  veronsa:  Tiikeriltäkin  yöunen- 
sa, hermostonsa. 

1^  Pahin  jutkii  minkä  Tiikeri  meille  teki — sitä  vastaan 

olimme  kyllä  tienneet  olla  varuillamme.  Meidän  tarko- 
tuksenamme  oli,  että  kaikki  saaren  maat  Sointulan  alu- 
een ulkopuolella  joutuisivat  todellisten  pienviljelijäin 
käsiin,  ilman  tukkiyhtiöitten  ensin  raiskaamatta  met- 
sää ja  maahuijarien  pääsemättä  väliin  korottamaan  hin- 
toja suotta.  .Luottoyhtiö  itse  ei  tosin  laillisesti  saanut 
sij ottaa  varojansa  maaomaisuuksiin,  mutta  sen  liepeissä 
väijyvät  rahamiehet  voivat  tarpeen  mukaan  perustella 
mitä  hyvänsä  uusia  yhtiöitä,  keinotellakseen  Luottoyh- 
tiön varoilla  miten  halusivat.  Tiesimme  myös,  että 
maan  hallitus,  kaikesta  tekopyhyydestään  huolimatta, 
tositeossa  suosi  ja  avusti  mitä  arveluttavinta  huijausta 
eikä  ollenkaan  rakastanutmeidän  pienviljelyssuunnitel- 
miamme.  Sentähden  emme  hellittäneet  niistä  oikeuksis- 
ta, joita  väitimme  hallituksen  kanssa  tehdyn  alkuperäi- 
sen sopimuksen  mukaan  itsellämme  Halkosaareen  ole- 
van (todellisuudessa  ne  "oikeudet"  eivät  suuriakaan 
inerkinneet),  ennenkuin  oikein  ministerineuvoston  pää- 
töksellä vakuutettiin,  että  maat  luovutetaan  ainoastaan 
todellisille  viljelijöille,  enintään  80  eekkerin  palstoina, 
j^hden  dollarin  hinnasta  eekkeriltä,  maksu  suoritettava 
neljänä  vuotena,  neljäsosa  kerrallaan.  Näinkin  alhaista 
hintaa  pitäen  olisi  suurin  osa  saarta  jäänyt  Kalevan 
Kansan  osakkeita  vastaan,  joten  nekin  olisi  voitu  aikaa 
myöten  suorittaa,  sillä  muu  omaisuus  riitti  koko  pitkältä 
muihin  velkoihin.  Tiikeri  oli  kovasti  yhtä  poikaa  mei- 
dän kanssamme  tätä  suunnitelmaa  läpiajamassa.  Hän 
ei  näyttänyt  aavistavan,  että  sen  toteuttaminen  otti  ai- 
kaa, ehkä  runsaan  vuosikymmenen.  Minä  en  katsonut 
asialle  edulliseksi  siitä  hänelle  erikoisesti  huomauttaa. 
Eikä  meillä  puolestamme  ollut  mitään  kiirettä. 

Maat  kävivät  hitaasti  kaupaksi,  sillä  viljelijät  eivät 
niin    vain   joukolla    töydänneet    ikimetsiä    raivaamaan. 

Kuulin  Tiikerin  takanapäin  kiroilleen,  ettei  hän  ikinä 
ollut  tavannut  pirumpaa  miestä  kuin  minut,  joka  olin 
saattanut  hänet  semmoiseen  satimeen  mistä  ei  eläissään 
pääse  irti.  Me  vain  myhäilimme,  että  joutaapa  puuhata 
— oli  meilläkin  ollut  kärsimistä  aikamme,  eikä  meidän 
työmme  tulokset  tarvitse  ihan  ilmaiseksi  mennä.  Emme 
arvanneet  epäilläkään,  etteikö  ministerineuvoston  pää- 
tökset olisi  pitäviä. 

Mujta  eivätpä  olleet,  Tiikerin  käsissä.  Vasta  liian 
myöhään,  kun  minun  tehtäväni  Kalevan  Kansan  asiain  ' 
valvojana  oli  jo  aikaa  päättynyt  ja  olin  siirtynyt  muihin 
hommiin,  sain  selville,  että  Tiikeri  jonkun  vuoden  kulut- 
tua oli  vehkeillyt  entisen  päätöksen  mitättömäksi  ja  teet- 
tänyt ministerineuvostolla  uuden  päätöksen.  Nyt  oli 
hänellä  valta  myydä  maata  mihin  tarkotuksiin  tahansa,  | 
miten  suurissa  erissä  tahansa  ja  mistä  hinnasta  hyvänsä. 
Eikä  meidän  osakkeemme  enää  tulleet  mihinkään  kuu- 
loon: se  luaa  mikä  jäi  yli  muiden  velkojen  suoritettua, 
oli  palautettava  takaisin  hallitukselle.  Sitä  aluetta  nyt, 
40  eekkerin  palstoiksi  jaettuna,  tarjotaan  uudisasuk- 
kaille viljelysvelvollisuudella.  Kaikki  kelpaava  metsä- 
maa joutui  polkuhinnasta  tukkihuijareille.  Ainoastaan 
ne  viljelijät,  jotka  ennen  uutta  päätöstä  ryhtyivät  pals- 
tojaan lunastamaan,  tulivat  saamaan  itsellensä  maan 
meidän  alkuperäisen  ohjelmamme  mukaan.  Siten  sopi- 
vimmat rantapalat  kuitenkin  jäivät  meikäläisille. 

Itse  asiassa  Tiikeri  siis  osakkeenomistajilta  kavalsi 
koko  pesän,  jonka  oli  saanut  selvitettäväkseen.  Mutta 
oikeudenkäyntiä  senjohdosta  meidän  olisi  ollut  turha 
yrittää,  vaikka  olisi  ollut  varojakin.  Sillä  tässä  koltto- 
sessa oli  hallitus  mukana,  ei  ainoastaan  muodollisesti, 
vaan  asiallisestikin.  Se  oli  tehnyt  tyhmyyden  antaes- 
saan saaren  meille  sellaisilla  ehdoilla  kuin  antoi;  Kurik- 
ka sen  oli  siihen  narrannut  kuvailemalla,  kuinka  siten 

saataisiin  halpaa  työvoimaa  tänne,  eräitten  hallitusher- 
rain  juuri  silloin  aikoman  puuhiomon  läheisyyteen. 
Puuhiomon  hanke  raukesi  sikseen,  eikä  meillä  ensin- 
kään ollut  tarkotuksena  maassa  vallitsevain  työpalkko- 
jen alentaminen,  vaan  ylentäminen.  Hallitus  tietysti 
mielellään  käytti  tilaisuutta  korjatakseen  erehdyksensä 
ja  lopettaakseen  meidän  etuoikeutemme  saareen.  Lo- 
petti ne  pienellä  petoksella,  niinkuin  ne  oli  saatukin. 
Oltiin  oikeastaan  tasassa. 

Kun  muuten  Vancouverissa  käydessäni  poikkesin  tä- 
tä asiaa  peräämässä,  kävi  Luottoyhtiössä  jo  eri  liike  kuin 
entisinä  aikoina.  Se  näppärä  valkotukkainen  poika  nä- 
kyi hoitavan  kaikki  juoksevat  asiat.  Tiikeri  istui  kaik- 
kein pyhimmässä,  eikä  hänen  puheilleen  päässeet  kuin 
harvat  valitut,  pitkän  odotuksen  jälestä.  Hän  näytti 
olevan  erittäin  mielissään,  kun  hänelle  puhuin  kolttoses- 
taan ja  sanoin  hänen  pettäneen  hänelle  pesänhoitajana 
uskotun  luottamuksen  ilkeimmällä  tavalla  mitä  pettää 
voi. 

"Hallitus  minut  siihen  tehtävään  on  uskonut",  hän 
huomautti  kohteliaasti,  "sille  olen  vastuussa,  ja  sille 
voitte  valittaa,  jos  haluatte.  Nyt  vain  voimme  molem- 
mat olla  hyvillämme  siitä,  että  tämän  uuden  järjestelyn 
kautta  saadaan  Kalevan  Kansan  asiat  selvitettyä  jo  tääl- 
lä ajassa.   Niin,  se  on  kohfsillään  päätteessä  koko  juttu." 

Hänen  silmänsä  loistivat  herttaisesti.  Tiikeri  oli 
voittanut  ja  leikitteli  saaliinsa  kanssa.  Se  oli  viimeinen 
kerta  kuin  häntä  tapasin. 

Monta  vuotta  myöhemmin  kyllä  vielä  kerran  kävin 
Luottoyhtiössä.  Silloin  se  oli  parhaassa  kukoistukses- 
saan, ehkä  Vancouverin  mahtavin  liike.  Sen  uhkea  pil- 
venpiirtäjä kaupungin  vilkkaimmassa  katukulmaukses- 
sa  oli  koko  rannikon  ylpeys.  Minulla  sinne  ei  ollut  mi- 
tään asiaa;  pistäysin  vain  huvikseni   katsomaan,  miltä 

siellä  nyt  näytti.  Komeata  oli,  ylen  upeata  kaikki,  ja 
liike  kävi  kuin  siimaa.  Mutta  Tiikeri  ei  enää  ollut  liik- 
keen peräsimessä.  Tosin  hän  vielä  oli  yhtiön  president- 
tinä— kunniapaikalla,  josta  saa  hyvän  palkan,  mutta  ei 
tarvitse  olla  missään  tekemisissä  liikeasiain  kanssa. 
Eikä  ole  enää  tavallisten  kuolevaisten  saavutettavissa 
minkäänlaisessa  asiassa. 

Isännöitsijänä  oli  se  näppärä  vaaleatukkainen.  Jos 
en  olisi  sitä  ennakolta  varmasti  tiennyt,  en  olisi  häntä 
tuntenut  entiseltä  näöltä.  Niin  oli  lihava,  paksu  ja  pö- 
näkkä, niin  hirvittävän  juhlallinen  ja  jäykkä,  että  väki- 
sinkin olin  nauruun  purskahtaa.  "Kuin  seipään  niellyt*' 
ei  riitä  mihinkään  tässä  tapauksessa;  jotakin  aivan  su- 
lamatonta hän  vain  oli  niellyt.  Ei  näyttänyt  miehessä 
olevan  muuta  kuin  pöyhkeyttä,  ei  jälkeäkään  entisestä 
iiotkeudesta — puhumattakaan  Tiikerin  ruumiillisesta  ja 
henkisestä  joustavuudesta. 

Kun  sitte  Vancouverista  lähteissäni  laivan  kannelta 
katselin  kaupunkia,  kiintyi  silmäni  vielä  Luottoyhtiön 
pilvenpiirtäjään.  Sen  tornihan  oli  kallellaan,  ihan  var- 
masti! Huomautin  siitä  vieressäni  seisovalle  vancouve- 
rilaiselle.  "Pahasti  kallellaan",  sanoi  mies.  "Rakensi- 
vat vierulle  kalliolle,  louhimatta  pohjaa  kunnollisesti. 
Nyt  perustus  pettää.  Poliisi  on  jo  käskenyt  tyhjentää 
ylimmät  kerrokset  sortumisen  varalta." 

Huono  enne  tuo. 

Ei  ollut  kauan  tämän  perästä,  kun  ahtaan  raha-ajan 
puuska  pyyhkäsi  rannikkoamme — sellainen  vihuri,  joka 
pani  tutisemaan  lujemmatkin  perustukset.  Luottoyhtiön 
asioissa  tuli  ilmi  suurenmoisia  väärinkäytöksiä.  Isän- 
nöitsijä— se  valkotukkainen — oli  tehnyt  häikäilemättö- 
män rohkeita  kavalluksia  omaksi  ja  perheensä  hyödyksi. 
Häntä  juuri  aiottiin  vangita,  kun  lehdet  kertoivat  häne]i 
metsästysretkellä  palatessaan  tapaturmaisesti  ampuneen 

itsensä.  "Sattuupa  näet  toisinaan  vahinko  ajallaan", 
tuumailin  tuota  lukiessani.  Mutta  myöhemmin  tiesi  jo- 
ku lehti,  ettei  siinä  mitään  tapaturmaa  sattunutkaan, 
eikä  mitään  metsästysretkeä  ollut.  Kotonaan  oli  pistä- 
nyt kuulan  aivoihinsa,  täpösen  tahallaan. 

Niin  se  ottaa  mailma  kaikilta  osansa:  yhdeltä  hien, 
toiselta  veren,  kolmannelta  kunniattoman  henkirievun  . . . 

Siinä  mylläkässä  niitä  myös  paljastui  Tiikerin  aikai- 
sia kepposia.  Mutta  ne  olivat  eri  kätevästi  tehtyjä,  isoim- 
mat aina  hallituksen  turvissa,  niin  että  onpa  niitä  näitä, 
eikö  hän  vain  pääse  niistä  livahtamaan.  Viimeisimmäk- 
si  näin  uutisen,  että  Luottoyhtiön  vararikkopesä  koet- 
taa häneltä  oikeudenkäynnillä  periä  hiukkasta  vaille 
miljoonaa.  Mutta  jos  Tiikeri  vielä  on  vähänkään  voi- 
missaan, niin  saavatpa  haikailla  miljoonaansa,  luulen 
ma.  A.  B.  MÄKELÄ. 


VALAAN  PYYNTI  KANUUNA. 

Teräväkärkinen  liarpuuna,  johon  on  kiinnitetty  köysi,  ammutaan 
pyyntilaivasta,  ja  sillä  sitte  väsytetään  valas. 


□ 

I         ^/rilfä  mietit i  \ 

I  Mitä  mietit  kun  ahnaasti  aamusta  iltaan  | 

I  sä  riehut    raadat  ja  rynnistät;  | 

I  kun  nuorteat  voimasi  tuoremmiltaan  | 

I  sä   toisen  hyödyksi  heikennät;  | 

I  kun  halvasta  hinnasta  ruumiisi  myöt  | 

I  ja  vilussa  niukan  leipäsi  syöt —  | 

I  Mitä  mietit  sä  silloin?  | 

I  Mitä  mietit  kun  selkäsi  käyräksi  vääntyy  | 

I  ja  ruumiisi  riutuu  ja  heikkenee;  | 

I  kun  ikä  jo  elosi  esteeksi  kääntyy  | 

I  ja  herrojen  suosio  niukkenee;  | 

I  kun  toinen  sun  työsi  ja  leipäsi  vie  | 

I  ja  edessä  sulia  on  mieron  tie —  | 

I  Mitä  mietit  sä  silloin?  | 

I  Mitä  mietit  kun  nälästä  sammuvin  silmin  | 

I  sä  tyhjään  pöytääsi  tuijotat;  | 

I  kun  riutuneen  ruumiisi  viimeisin  voimin  | 

I  sä  nälkävyötäsi  tiukennat;  | 

I  kun  loppu  on  ilosi  taisto  ja  työ  | 

I  ja  kuolema  kanssasi  leikkiä  lyö —  | 

I  Mitä  mietit  sä  silloin?  | 

I  Aksel  H.  | 

Q.iiiiiiiiTiiiiiiiiiiiiiiiiiiiiiiiiiiiiiiiiiiiiiiiiiiniiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiin 


D  D 


irj,  H,>iIIskeli 


Missä  on  mies,  jolla  on  voimaa  ja  taitoa, 
Pysähdyttää  naisen  tahdon  vuolasta  juoksua. 
Kun  nainen  tahtoo,  niin  hän  tahtoo, 

saat  siihen  luottaa, 
Ja  kun  hän  ei  tahdo,  niin  hän  ei  tahdo, 

eikä  sitä  voi  muuttaa 

— Itämainen  sananlasku. 


.^«K^  RINTTELVILLESSÄKIN  alkoivat  tuntumaan  mainingit  naisten 
'ilti  äänioikeustaisteluista.  Ensinnä  siellä  oli  vaan  joitakin  herras- 
fmj^  naikkosia,  jotka  kuuluivat  niinkutsuttuun  sufragettiliittoon, 
mutta  mitään  julkista  taistelua  ei  silloin  vielä  syntynyt.  Näil- 
lä herrasnaikkosilla  ei  ollut  sisua,  eikä  tainnut  olla  taitoakaan  antau- 
tua julkiseen  taisteluun.  Vasta  suuren  kutomo-  ja  pukutyöläisten 
lakon  jälkeen  alkoi  naisten  oikeuksien  ajaminen  julkisen  elämän 
pyörteissä.  Tätä  kuuluisaa  lakkoa  johti  Amerikan  Työväen  Liitto 
ja  kuuluivat  siihen  liittoon  melkein  kaikki  työläiset  sanotuilla  teolli- 
suusaloilla. Näihin  aikoihin  ei  kaupungissa  ollut  vielä  kun  joku 
julkinen  sosialistikaan,  mutta  lakon  aikana  kehittyi  sosialistinen 
liikekin.  Union  organiseeraajat  ja  monet  muut  lakon  johtajat  pu- 
huivat sosialismista  ja  siinä,  niinkuin  aina  on  tapana  sosialistein 
kesken,  puhuttiin  myös  naisten  äänioikeusasiasta  julkisuudessa  ensi- 
mäisiä  kertoja  Brinttelvillessä.  Tällainen  oli  tässä  kertomuksessa 
kerrotun  tapauksen  varhaisempi  historiikki. 

Ensinnä  oli  tällä  äänioikeustaistelulla  ehta  porvarillinen  luonne. 
Sitä  johtivat  porvarilliset  naiset  ja  selittivät  he,  että  naisten  on 
noustava   taisteluun   miehiä  vastaan,   sillä   niissä   he   näkivät  kaiken 

pahuuden  syyn.  Työläisnaiset,  naiset  jotka  työskentelivät  tehtaissa 
ja  kaupan  ja  liikenteen  palveluksessa,  eivät  ottaneet  tähän  hutiloi- 
miseen  osaa.  He  näkivät,  että  nuo  miesparat  sentään  eivät  ole 
yhteiskunnalliseen  nurinkurisuuteen  syypäät,  vaan  täytyy  syitten 
olla  jossakin  muualla.  Tämän  tähden  kaikuivatkin  hienoston  naik- 
kosten   vetoomushuudot    kuuroille   korville. 

Mutta  olojen  nurinkurisuus  irvisti  vastaan  joka  puolelta  ajattele- 
ville naisille,  eivätkä  he  voineet  jäädä  sivuun  sanotussa  taistelussa. 
Työläisnaiset,  jotka  olivat  toimeliaita  jäsenir,  sosialistisessa  liikkees- 
sä, liittyivät  mukaan  ja  alkoivat  selittää  missä  todelliset  syyt  olojen 
kurjuuteen  ovat  ja  miksikä  naisten  tulisi  saada  äänioikeus.  Valit- 
tiin komitea  johtamaan  taistelua  ja  tähän  komiteaan  otettiin  joita- 
kin työläisnaisiakin.  Äänioikeuden  vastustajien  taholta  ehdotettiin 
komitealle  suuren  väittelykokouksen  toimeenpanoa,  johon  kutsuttai- 
siin kykenevimpiä  nais-asian  vastustajia  ja  puoltajia.  Ehdotus  hy- 
väksyttiin. Ehta  amerikalaisella  reklaamilla  alettiin  tätä  kokousta 
-ilmoittamaan  ja  valmistelemaan.  Porvarillisten  kuuluisuuksien  ni- 
mistä, jotka  tulevat  puhumaan  kokouksessa,  erityisesti  mainittiin 
jokapäiväisissä  ilmoituksissa  paikkakunnan  sanomalehdissä.  Vaikka 
kokoukseen  oli  pyydetty  työläisnaistenkin  puolesta  joku  puhumaan, 
ei  tästä  muistettu  mainita  kuin  harvoin.  Parhaimmat  ilmoitusten 
kirjoittajat  palkattiin  kirjoittamaan  kokouksesta.  Tarkoitus  oli  saada 
oikein  jättiläiskokous.  Naiset  luottivat  puhujiinsa,  että  ne  kauno- 
puheliaisuudellaan  saavat  suuren  yleisön  puolelleen  ja  poliittiset  pää- 
sit ja  nais-asian  vastustajat  samoin  luottivat  omiin  puhujiinsa,  että 
ne  tulevat  kerta  kaikkiaan  maalaamaan  äänioikeustaistelusta  sel- 
laisen pilakuvan,  jolle  kaikki  nauravat  ja  josta  kukaan  sen  perästä 
ei  enään  välitä.  Kaupungin  suurin  haali,  Auditoriumi,  vuokrattiin 
tarkoitusta  varten.  Siinä  oli  istumatiloja  kahdelletoista  tuhannelle 
ihmiselle  ja  tämä  suuri  sali  koristettiin  lipuilla  ja  köynnöksillä. 
Kun  hienoston  naiset  olivat  mukana,  mentiin  tässä  koristelussa  ää- 
rimäisyyksiin  asti;  mitään  mikä  vain  suinkin  lisäsi  tilaisuuden  mah- 
tavuutta, ei  säästetty.  Suurin  soittokunta  kaupungissa  palkattiin  soit- 
tamaan ja  erityisenä  määräyksenä  sille  oli  soittaa  populaarisia  sä- 
veleitä, että  kaikki,  pohjajoukotkin,  saataisiin  mukaan  innostumaan 
ja  laulamaan.  Etualalle  katsomoa  varattiin  parhaimmat  istuimet 
hienostolle  ja  tästä  erityisesti  ilmoitettiin  kaupungin  lehtien  "society"- 
osastoissa. 

Kokouspäivä   saapui.   Paljon  ennen  kokouksen   alkua  alkoi  Audi- 
toriumia   kohti   vyöryä   ihmisvirta,   köyhälistöä   etupäässä.     Numeroi- 

mattomat  istuimet  täyttyivät  heti.  Keskiluokkainen  elementti  meni 
niille  kuin  omilleen;  ainoastaan  joku  rohkein  työläisten  joukosta 
asettui    istumaan    heidän    joukkoonsa.      Edusta    katsomoa    oli    vielä 


"...ensikerran    oli    yleisö    sinä    iltana    yhtenä    miehenä    mukana    . . ." 

tyhjänä,  hienosto  ei  ollut  vielä  saapunut,  vaikka  heillä  olivat  automo- 
biilit ja  muut  kulkuvälineet  käytettävänään.  Muuten  oli  suuri  sali 
ääriään  myöten  täynnä  yleisöä,  kosmopoliittista  yleisöä.  Työväestö 
oli  enemmistönä  ja  jos  ei  mitään  numeroituja  istuimia  olisi  ollut, 
olisivat  he  täyttäneet  kaikki  istuimet.  He  tulivat  joukoissa,  perheen 
isät  toivat  vaimonsa  ja  isoimmat  lapsensa.  He  istuivat  ja  seisos- 
kelivat vakavina,  odottavina,  silmissään  paloi  uhkaava  liekki.  Min- 
käänlaista lujempaa  puhelua  eikä  ilonmerkkiä  näkynyt  heidän  jou- 
kossaan.    Jos  joku  halusi  keskustella,  tapahtui   se   kuiskuttelemalla. 

Keskiluokka,  joka  täytti  salin  keskustan,  oli  myös  edustettuna 
Pienet  liikemiehet  ja  professionaalit  olivat  tulleet  kuulemaan  väit- 
telyä tärkeästä  asiasta.  Heidänkin  huolien  uurtamilla  kasvoillaan 
oli  vakava  ilme,  vaikkakin  he  puhelivat  ahkerasti  toinen  toistensa 
kanssa.  Kaikista  viimeisimpänä  saapui  yläluokka.  Loistava  ja  vaih- 
televa panoraama  heistä  muodostuikin.  Silkkien  kuhina  ja  timant- 
tien loiste  oli  häikäisevää  ja  outoa  monelle.  He  kävelivät  salin  käy- 
tävillä keveästi,  melkein  tanssien.  Iloinen  nauru,  huudahdukset,  ter- 
vehdykset ja  outo,  hieno  importeeratun  hajuveden  tuoksu  täyttivät 
ilman.  Meluten  ja  hitaasti  päällysvaatteitaan  riisuen  he  asettuivat 
istuimilleen.  Joku  heistä  katsahti  takanaan  olevaan  sarka-  ja  kart- 
tuunipukuiseen  köyhälistöön  ja  taasen  alkoi  jatkamaan  iloisuuttaan. 
Köyhälistö  katseli  heidän  vapaata,  rohkeata  ja  huoletonta  käytös- 
tään ällistyneenä,   sanattomana. 

Pian  alkoi  soittokunta  soittamaan.  Köyhälistö  kuunteli  soittoa 
tarkasti,  nähtävästi  nauttien  siitä,  mutta  rikkaat  eivät  välittäneet 
soitosta.  He  juttelivat  vaan  ja  vierailivat  tuttaviensa  luona.  He 
olivat  niin  tottuneet  nautinnoihin,  että  eivät  välittäneet  enään  mi- 
tään  sellaisesta   kuin   soitosta 

Jo  saapui  lavalle  kaupungin  majuri,  jota  oli  pyydetty  kokouksen 
puheenjohtajaksi  ja  hänen  mukanaan  kaupungin  valittuja  kansalaisia, 
kuten  lakimiehiä,  tuomareita,  lääkäreitä,  opettajia,  pankkimiehiä  ja 
tehtailijoita.  He  asettuivat  istumaan  näyttämön  perälle  puoliympy- 
rään. Näyttämön  edustalle  oli  varattu  istuimet  puhujille,  joina  oli 
kansallisen  sufragettiliiton  johtajia  ja  muita  äänioikeusasian  puo- 
lesta esiintyjiä,  niiden  mukana  eräs  työläisnainenkin.  Äänioikeus- 
asiaa  vastustamaan  oli  tilattu  Yankvillen  yliopiston  taloustieteen 
professori    ja    muita   paikallisia    suuruuksia,   tuomareita,    pappeja    ja 


ililiiiiiiiiiiiiiiiiiMiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiin 

1917  VAPPU  51 

iniiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiM 

lakimiehiä.  Hyväksytyn  ohjelman  mukaisesti  oli  puhujain  määrä 
vuorotellen  esiintyä  väittelyillään  naisasian  puolesta  ja  vastaaa. 
Omituisena  vastakohtana  toisille  puhujille  oli  se  työläispuhuja.  Hän 
istui  siellä  yhteiskunnan  kerman  seassa  yksinkertaisessa  ja  kulu- 
neessa pukimessaan.  Hän  oli  kalpea,  laiha  ja  pienehkö  nainen,  kal- 
peilla  kasvoillaan   vakava   ilme. 

Täsmälleen  kello  kahdeksan  illalla  avasi  majuri  kokouksen  ja 
esitti  puhumaan  erään  tuomarin.  Mutta  kun  yläluokkalaisia  vielä 
saapui  saliin,  pitäen  tavanmukaista  meteliään,  ei  tuomari  voinut 
paljoakaan  vaikuttaa  yleisöön.  Yleisö  pysyy  kylmänä  ja  välinpitä- 
mättömänä. Puhuja  kyllä  koettaa  voimakkailla  ja  tarkasti  muistiin 
terotetuilla,  ihiotuilla  lauseilla  selittää  kuinka  naisen  tulee  valjeta 
seurakunnassa  ja  pysyä  kotona,  eikä  ollenkaan  pyrkiäkään  likaisen 
politiikan  pyörteisiin.  Kun  hän  hermostuneena  lakkasi,  ei  minkään- 
laisia suosionosoituksia  kuulunut.  Kukaan  ei  näkynyt  välittävän  mitä 
herra  tuomari  oli  sanonut^  Tämän  jälkeen  esitettiin  puhumaan  suf- 
ragettiliiton  kansallisjärjestäjä.  Hän  oli  kokenut,  ja  kyvykäs  puhuja 
ja  löylytteli  tuomari  parkaa  aika  tavalla.  Yleisökin  alkoi  herää- 
mään. Mutta  silti  jokin  seikka,  jokin  sellainen  asia,  jota  tämä  her- 
rasnaikkonen  ei  käsittänyt,  vaikutti  raskauttavasti  hänen  puheeseen- 
sa. Hienoston  naiset  kyllä  puheen  jälkeen  aploteerasivat,  mutta 
suuri  yleisö  pysyi  kylmänä.  Se  näkyi  odottavan  jotakin,  joka  heille 
voi  selittää  asiat  sellaisena  kuin  ne  todellisuudessa  ovat.  Taasen 
esitettiin  eräs  lakimies  puhumaan  ja  hänelle  vastasi  muuan  paikal- 
lisista naisasian  edustajista.  Lakimies  samoin  kuin  tuomarikin  se- 
litti naisten  kuuluvan  kodin  piiriin  ja  niin  edespäin  ja  nainen,  vas- 
tatessaan tähän,  valitteli  vaan  sitä  seikkaa,  että  naisten  täytyy  olla 
miesten  orjina.  Näitten  puheitten  jälkeen  jonkun  verran  aploteerat- 
tiin,  mutta  nimeksi  vain.  Taasen  esiintyi  joku  väittelypari,  samal- 
laisilla  arkumenteilla,  saamatta  kumminkaan  erityisempää  huomiota 
osakseen.  Tarkoituksella  oli  jätetty  Yankvillen  professorin  puhe 
viimeiseksi  vastustavaksi  puheeksi,  sillä  hänen  tiedettiin  olevan 
mainion  puhujan,  sekä  tarkasti  selvillä  taloudellisen  elämän  laeista. 
Samalla  myös  tiedettiin  että  professori  oli  säälimätön  vastaväittä- 
jilleen  ja  että  hän  röyhkeällä  esiintymisellään  monta  kertaa  nolasi 
vastustajansa  aivan  sanattomaksi.  Sen  työläisnaisen  oli  sitten  mää- 
rä vastata  tälle  röyhkeälle  oppineelle  professorille.  Tämäkin  teh- 
tiin äänioikeuden  vastustajien  vaikutuksesta      He  luulivat,  että  kun 

tämä    nainen    esiintyy    professorin    jälkeen,    niin    synnyttää    se    vain 
naurua  ja  ylenkatsetta  yleisössä. 

Asema  näytti  vakavalta.  Kukaan  puhuja  ei  onnistunut  saamaan 
yleisöä  mukaansa  ja  se  alkoi  hyvin  hermostuneesti  liikuskelemaan 
istuimillaan  ja  haukottelemaan.  Kun  puheenjohtaja  esitti,  tarkasti 
harkituin  sanoin,  professorin  puhumaan,  kävi  kuin  tärähdys  läpi  salin. 
Kaikki  tiesivät,  että  säälimätön  ruoskija  oli  nyt  esillä.  Naisasian 
vastustajat  valtasi  riemunpuuskaus  ja  alkoivat  he  rajusti  aploteeraa- 
maan,  johon  siellä  täällä  ympäri  salia  yhtyi  osanottajia.  Naisasian 
ajajien  sydän  sykki  pelonsekaisten  tunteitten  vallassa  ja  moni  heistä 
kääntyi  hiljaisella  rukouksella  luojansa  puoleen,  että  tuo  viimeinen 
heidän  puhujansa,  tuo  oppimaton  työläisnainen,  kykenisi  masenta- 
maan tuon  korskean  herran. 

Professori  alkoi.  Hän  oli  nähtävästi  kiukustunut  edeltäjiensä 
noloudesta;  sen  näki  hänen  kiukkuisista  liikkeistään  ja  säihkyvistä 
silmistään. 

"Puheenjohtaja,  rouvat  ja  herrat — yleisö:  Minä  olen  kuunnellut 
täällä  viimeisen  kahden  tunnin  ajan  puheita  tästä  niinkutsutusta 
naisasiasta,  myöten  ja  vastaan,  ja  minun  täytyy  sanoa,  että  ne  ovat 
väsyttäneet  minut  perinpohjin.  Molemmin  puolin  ovat  puhujat  esiin- 
tyneet aivan  nulikkamaisen  arasti  ja  sellaisilla  väitteillä,  jotka  ovat 
jokaisen  pesuakan  suussa.  Mitä  hittoa  tässä  asiassa  on  arastelemis- 
ta? Eikö  tämä  asia  ole  sellainen,  että  se  uhkaa  tämän  suuren  tasa- 
vallan* elinjuuria?  Eikö  tässä  asiassa  kerrankin  pidä  olla  rehellinen 
ja  rohkea  ja  eikö  tästä  kerta  kaikkiaan  pidä  tehdä  loppu...?  Nai- 
sille äänioikeus!  Naiset  samaan  arvoon  miesten  kanssa!  Mikä 
typerä  huuto.  Oletteko  te  todella  saman  arvoisia  miesten  kanssa? 
Oletteko?  Painaako  femiini-elementti  vaa'assa  saman  kuin  masku- 
liinikin? Katsotaanpas^  Mennäänpä  historian  lehdille.  Siellä  el 
mainita  naista,  jonka  intellektuaaliset  voimat  olisivat  lähimainkaan 
Buddhan,  Confuciuksen  tai  Zoroasterin  arvoiset.  Sieltä  ei  löydy 
nais-Moosesta,  Salomonia,  Danielia  tai  Isaiaa.  Ei  ole  naista,  joka 
kykenisi  kilpailemaan  Johannes  Kastajan,  Kristuksen  tai  Paavalin 
kanssa.  Ei.  Onko  koskaan  maailman  aikoina  elänyt  naista,  jota 
voisi  verrata  Soloniin,  Pythagoraan,  Sokratekseen,  Platoniin  tai  Se- 
necaan?  Onko  naisrunoilijaa  Komeron,  Ossian,  Danten  tai  Miltonin 
vertaista?     Ei  ole.     Ei  ole  yhtään  femiiniä,  jota  voisi  verrata  Beet- 

hoveniin  tai  Michael  Angeloon.  Muinainen  Kreikan  klassillinen 
naisellinen  kauneuskäsityskin  oli  maskuliinin  luoma.  Ei  yhtään  nais- 
ta mainita  Euclidin,  Copernicuksen,  Galilein,  Newtonin,  Franklinin, 
Darvinin  tai  Edisonin  rinnalla.  Missä  ovat  ne  naiset,  jotka  heikosti- 
kaan  kykenisivät  kilpailemaan  Shakespearen,  Baconin  ja  Blackstonen 
rinnalla?  Suurissa  uskonnoissa  ei  tunneta  nais-Lutherusta,  Galvinia, 
Knoxia,  Wesleytä.  Spekulatiivinen  filosofia  ei  tunne  naista,  jonka 
voisi  asettaa  Scopenhauerin,  Kantin,  Hamiltonin  tai  Spencerin  rin- 
nalle. Ei  myöskään  ole  vielä  ollut,  eikä  koskaan  tule  olemaankaan 
femiini  skeptiikkoa,  joka  olisi  Painen,  Voltairen  tai  Renan'in  vertai- 
nen. Ei  naiset,  te  ette  ole  miesten  arvoisia.  Ei  edes  kaunokirjalli- 
suudessa ole  yhtään  naista,  joka  vetäisi  vertoja  Hugon,  Balzacin, 
Scottin,  Bulverin,  Tackerayn  tai  Dickensonin  tuotteille.  Joo.  Nämä 
ovat  historiallisia  tosiasioita.  Sitten  vasta  kun  te  olette  nousseet 
miesten  rinnalle,  jos  nimittäin  se  teille  onkaan  mahdollista,  jota 
minä  vakavasti  epäilen,  sitten  vasta  teillä  on  oikeus  vaatia  ääni- 
oikeus, oikeus  arvoon  miesten  kanssa " 

Tähän  tapaan  jatkoi  tämä  kapitalistien  uskollinen  suupaltti  sol- 
vaustaan ihmiskunnan  äitiä  vastaan,  ja  moni  ymmärtämätön  raukka 
ro-pytti  haneile  käsiään  ja  osotti  suosiotaan  useamman  kerran. 

Puheen  loputtua  vallitsi  salissa  kuolinhuoneen  hiljaisuus.  Ei 
kukaan  näkynyt  tietävän  mitä  tehdä.  Mutta  pian  kumminkin  yla- 
luoKka  ja  naisien  äänioikeuden  vastustajat  heräsivät  ja  alkoivat  hui- 
laamaan ja  rypyttämään  käsitdän  vimmatusti.  Jotkut -nousivat  tuo- 
leillekin ja  huutivat  professoria  esille.  Mutta  enemmistö  keskiluo- 
kasta ja  työväenluokka  ei  liikahtanut  paikaltaan.  Moni,  joka  ennen 
oli  vastustanut  äänioikeusasiaa,  ei  aploteerannut  tuollaiselle  puheelle. 
Heidän  mielestään  siinä  mentiin  liian  pitkälle.  Noin  hurjaa  ja  raa- 
kaa hyökkäystä  he  eivät  olleet  odottaneet. 

Puheenjohtaja  nousi  esittämään  kokouksen  viimeistä  puhujaa  ja 
erittäin  mainitsi,  että  seuraava  puhuja  on  työväenluokasta  ja  tulee 
kai  vastaamaan  professorin  puheeseen  työläisnaisen  näkökannalta. 
Kaikkein  silmät  kohdistuivat  tähän  naiseen.  Puheenjohtajan  puhues- 
sa ihän  oli  hermostunut.  Hän  näytti  omituisesti  värisevän  ja  kalpeille 
kasvoille  oli  noussut  helakka  puna.  Hän  koetti  hymyillä,  mutta  sel- 
västi näki,  että  se  oli  teeskenneltyä  hymyä  vaan.  Kun  hän  astui 
esille,  vaikenivat  kaikki  äänet  salissa.     Olisi  neulan  putoamisen  var- 

masti  kuullut.  Mitään  aploot- 
teja  ei  ollut.     Tämä  työläis- 
nainen näkyi  käsittävän  teh- 
tävänsä paremmin  kuin  moni 
luulikaan.     Hän  käsitti,  että 
edellinen    puhuja    oli    ikään- 
kuin     myrkyttänyt      yleisön, 
jolle  heti  sen  jälkeen  oli  san- 
gen vaikea  ruveta  puhumaan. 
Värähtelevällä  äänellä  hän 
alkoi: 

"Kanssaihmiset!  Minä 
tiedän,  että  te  olette  väsyk- 
sissä, kun  olette  istuneet 
täällä  näin  monta  tuntia  ja 
kuunnelleet  näitä  hyökkä- 
yksiä ja  puolustuksia  nais- 
asiasta. Mutta  minusta  tun- 
tuu, että  minulla  on  teille 
tärkeätä  puhut- 
tavaa ja 
.-.  m  in  a  toi- 
von, että 
te  kuunte- 
lette minua  tarkkaa- 
vaisina. Minä  en  ole 
kaunopuhuja,  mutta 
minä  voin  maalata 
teille  elämän  sellaisena 
kuin  se  todella  on.  Minä 
haluan,  että  te  autatte  mi- 
"Hei,  missä  täältä  puotipalvelijat  ovat?"  nua  onnistumaan.  Siksi 
pyydän  soittokuntaa  soittamaan  jonkun  reippaan  kappaleen  ja  pyy- 
dän teitä  kaikkia  nousemaan  seisomaan  ja  kuuntelemaan  soittoa  sei- 
soallanne.  Se  levähdyttää  teitä  ja  samalla  antaa  minulle  vähän  ai- 
kaa  järjestää   puhettani." 

Ensi  kerran  sinä  iltana  yleisö  yhtenä  miehenä  aploteerasi.  Ilma- 
piirikin selveni  siitä  omituisesta  raskauttavasta  tunteesta,  joka  ikään- 
kuin raskaana  peittona  kattoi  salia.  Kun  soittokunta  oli  lopettanut, 
alkoi  nainen  puhumaan.  Hänen  äänensä  oli  nyt  luja  ja  selvä,  ja  se 
äskeinen  hermostuminenkin  oli  nyt  poissa. 


-A\ 

"Tämä  herra  professori  puheensa  alussa  sanoi,  että  hänen  edeltä- 
jänsä puheet  olivat  hänet  väsyttäneet  aivan  perin  pohjin,  köykäisyy- 
dellään.  Minun  täytyy  sanoa  samaa  herra  professorin  puheesta.  Jos 
kenenkään,  niin  hänen  puheensa  oli  köykäinen  ja  asiaton,  ja  ne, 
jotka  tämän  korkeasti  oppineen  herran  ovat  tänne  suurilla  kustannuk- 
silla laittaneet,  vastustamaan  naisasiaa,  ovat  tehneet  karhun  palve- 
luksen omalle  asialleen.  Jos  mikään,  niin  tuollainen  raaka,  röyhkeä 
vastustus  tekee  ihmisistä  äänioikeuden  kannattajia.  Jos  ei  olisi 
yleisesti  tunnettua,  että  ihminen  on  vaimosta  syntynyt,  niin  olisin 
valmis  uskomaan,  että  tämä  professori  parka  on  jotenkin  muuten 
maailmaan  salakuljetettu,  (naurua)  kuin  ihellän  äidin  hoivaamana. 
Kuvitelkaa,  minkälainen  sydän,  niin,  ja  kuinka  pikkuinen  sielu,  jos 
hänellä  sitä  lainkaan  on,  on  miehellä,  joka  tuolla  tavalla  voi  puhua 
naisista,  joka  tuolla  tavalla  voi  puhua  äidistään.  Ja  minä  sydämeni 
pohjasta  säälin  ja  surkuttelen  sitä  naista,  joka  joskus  joutuu,  tai 
on  jo  joutunut  tuollaisen  miehen  vaimoksi.  (Voimakasta  suosion- 
osoitusta yli  salin) 

"Vaikkakin  tämä  professori  täällä  esiintyy  oppineena  miehenä, 
ei  mies  parka  näy  tietävän  mitään  naisista,  niiden  historiallisista 
töistä.  Hän  on  niin  sokeasti  juovuksissa  maskuliinikiihkosta,  että 
ei  näe  historiallisia  sankarinaisia,  eikä  heidän  töitään  Hänellä  ei 
näytä  olevan  aavistustakaan  kuinka  tärkeä  tekijä  nainen  on  nykyi- 
sessä yhteiskunnassa.  Kuulkaa,  se  oli  nainen,  joka  teki  koko  tä- 
män kokouksen  mahdolliseksi.  Se  on  nainen,  joka  on  tehnyt  tämän 
koko  maailman  mahdolliseksi.  Se  oli  nainen,  joka  teki  itse  Yank- 
villen  korkeasti  oppineen  taloustieteen  professorinkin  olemassaolon 
mahdolliseksi.  Ja  tällaisen  tärkeän  tekijän  toimintapiiriä  yritetään 
rajoitella  ja  määritellä  mielivaltaisesti.  Täällä  käsketään  naisen  py- 
symään kotona.  Sanotaan  naisen  paikan  olevan  kotona.  Herran 
nimessä,  antakaa  meidän  olla  kotona.  Kuinka  moni  teistä  naiset 
mielellänne  olisitte  kotona,  jos  saisitte  olla?  Kuinka  mielellänne  te 
hoitelisitte  omaa  talouttanne,  mutta  ette  voi.  Taloudellinen  kehitys 
ja  tämä  nurinkurinen  järjestelmä  on  raastanut  teidät  pois  kotoanne 
ja  asettanut  teidät  teollisuuden  ja  liikenteen  palvelukseen.  Eikö 
tämä  ole  tosi?  (Voimakkaita  suosionosoituksia  ja  hyvähuutoja.) 
Minä  toivoisin,  että  ennenkuin  tämä  taloustieteen  professori  palaa 
täältä  luokkansa  eteen  opettamaan  maamme  nuorille  taloudellisen 
elämän  lakeja,  että  hän  tarkistaisi  tietojaan  vähän.  Ne  ovat  hyvin 
vanhanaikaisia  ja  epätarkkoja_  Hän  ei  näy  tietävän  edes  sitä,  kuka 
hänen  pyykkinsä  pesee,  tai  kuka  hänen  saippuansa  valmistaa.  Se 
on  nainen.     Hän  ei  näy  tietävän,  että  vuoden  1910  tilaston  mukaan 

joka  viides  nainen  Yhdysvalloissa  ansaitsee  toimeentulonsa  '  ulko- 
puolella kotia.  Tämä  professori  ei  tiedä,  että  viimeisen  viidenkym- 
menen vuoden  ajalla  kaikki  ne  tehtävät,  joita  nainen  ennen  teki 
kotona,  ovat  nyt  siirtyneet  tehtaisiin,  ja  että  naiset  nyt  työskentele- 
vät siellä,  poissa  kotoaan.  Jos  kukaan,  niin  nämä  naistyölaiset  tar- 
vitsevat lain  turvaa,  ja  äänioikeutta. 

"Täällä  nämä  yhteiskunnan  kermakerrosten  edustajat,  lakimie- 
het, tuomarit  ja  professorit  sanovat  hyvin  mahtipontisesti:  'Naisen 
paikka  on  kotona,  naisen  toimintapiiri  on  ainoastaan  kotona',  vaikka 
viralliset  tilastot  selittävät  naisen  toimintapiirin  olevan  teollisuuden 
palveluksessa.  Olipa  näitten  puhujien  joukossa  tehtailijakin,  jolla 
oli  otsaa  vatkata:  'nainen  pysyköön  kotonaan',  vaikka  hänen  omassa 
tehtaassaan  työskentelee  noin  kolmisen  tuhatta  naista  ja  vain  pari- 
kymmentä miestä.  Joku  sokea  ja  tietämätön  voi  tuollaisen  herran 
juttuja  uskoakin,  mutta  me  työväen  naiset,  me  tiedämme  toisin. 
Minä  erikoisella  ilolla  haluan  selittää  teille,  että  kyllä  tämäkin  herra 
tietää,  että  hänen  tehtaassaan  työskentelee  naisia,  mutta  hän  on 
niin  perin   epärehellinen.     Tarkoitus   pyhittää   keinot  hänelle. 

"Miehet,  minä  vetoan  teihin.  Teidän  tärkein  velvollisuutenne 
on  äänestää  myöten  naisten  äänioikeusehdotusta  seuraavissa  vaa- 
leissa. Me  naiset  tarvitsemme  äänioikeuden  taistellessamme  nurjia 
oloja  vastaan  Me  naiset,  ainakin  me  työläisnaiset,  emme  halua  ääni- 
oikeutta yksinomaan  siitä  syystä,  että  me  olisimme  yhtä  hyvät  sen 
omaamaan  kuin  tekin.  Ei,  tämä  ei  ole  meidän  kannustimemme.  Me 
tiedämme,  että  jokaisen  oikeamielisen  miehen  mielestä  hänen  Vai- 
monsa on  yhtä  kelvollinen  äänestämään  kuin  hän  itsekin;  vaimo 
on  hänen  toverinsa.  Mutta  kaikista  tärkein  motiivi  meillä  on  tämä: 
me  naiset  olemme  teidän  työtovereitanne,  me  työskentelemme  teidän 
rinnallanne  teollisuuden  ja  liikenteen  palveluksessa,  ansaiten  siten 
elantonne  kuin  tekin.  Miksi,  sanokaa  miksi  me  emme  saisi  sanoa 
painavaa  sahaamme  niistä  oloista,  jotka  koskevat  meitä  aivan  yhtä 
läheltä  kuin  teitäkin;  nimittäin  taloudelliset  olot.  Tehtailijat,  työ- 
väen viholliset,  eivät  halua  ancaa  meille  äänioikeutta,  sillä  he  näke- 
vät siinä  vaaran.  Kun  teollisuus  kehittyy  edelleen,  ei  enää  tarvita 
koneitten  ääressä  miesten  voimakkaita  käsivarsia,  vaan  kykenee  nai- 
nen heikommilla  käsivarsillaan  olemaan  koneen  osana.  Ja  kun  nais- 
ten palkka  on  pienempi  kuin  miesten,  niin  tehtailijat  ottavat  yhä 
suuremman  luvun  naisia  töihin  ja  laskevat  miehet  pois.  Miehet 
joutuvat  etsiskelemään  muita  työmarkkinoita,  mutta  sielläkin,  kaikil- 
la aloilla  on  samallainen  kehitys  ja  samallainen  työvoiman  vaihdos 
tapahtunut.    Miehet  joutuvat  kulkureiksi  ja  nykyisten  äänestyslakien 

mukaan  kadottavat  äänioikeutensa.  Kun  meillä,  jotka  teidän  tilal- 
lenne astumme,  ei  ole  äänioikeutta,  jäävät  kaikki  valtiolliset  asiat 
meidän  sortajiemme  ratkaistaviksi.  Tämä  on  selvä^  Ja  tässä  on 
syy,  miksikä  he  suurilla  kustannuksilla  ja  uhrauksilla  tuovat  tänne 
tuollaisia  suupaltteja  puhumaan  rahan  edestä  ja  vastustamaan  ääni- 
oikeuden myöntämistä.  Katsokaa  tuota  pitkää  suupalttien  liutaa, 
kuinka  he  ovat  hermostuneita  teidän  silmäilystänne.  He  pelkäävät, 
että  te  alatte  käsittämään  heidän  tarkoilustensa  oikean  luonteen. 
Joo,  miehet,  teidän  täytyy  oman  hyötynne  kannalta,  jos  te  ette  vä- 
litä mitään  inhimillisistä  tunteista,  antaa  naisille  äänioikeus  ensi 
vaaleissa." 

Tähän  tapaan  jatkoi  tämä  työläisnainen  terävää  puhettaan.  Hän 
ruoski  aivan  säälimättä  vastustajiaan  ja  näytti  aivan  kuin  he  olisivat 
kyyristyneet  kokoon  jokaisesta  iskusta.  Hiljaista  murinaa  kuului 
lavalta  ja  hienoston  joukosta  silloin  tällöin.  Nousipa  eräs  tehtailija 
ylöskin  ja  yritti  keskeyttää,  mutta  salin  perällä  oleva  sankka  joukko 
jyrisevällä  käskyllä  käski  miehen  istumaan  ja  vielä  olemaan  niin 
hiljaa,  että  hiiskahdustakaan  ei  kuulu.  Tämä  tepsi.  Kukaan  ei  us- 
kaltanut häiritä  sen  jälkeen.  Ja  nyt  näki  että  joukot  olivat  mukana, 
ensikerran  sinä  iltana.  Nyt  he  käsittivät  mistä  oikeastaan  oli  ky- 
symys^  Nauravia  suita  ja  kiitollisuudesta  ja  mieltymyksestä  säteile- 
viä silmiä  näkyi  nyt  salin  keskustalla  ja  perällä.  Ajottaisia  suosion- 
osoituksia ja  hyvähuutoja  kaikui  voimakkaana  ja  ne  olivat  kuin  tuo- 
miopäivän pasuunan  ääni  edustalla  istuvalle  hienostolle.  Kun  puhuja 
oli  lopettanut  puheensa,  riensivät  suuret  joukot  kiittelemään  häntä. 
Moni  nainen  ja  mies  kyyneleet  silmissä,  saattamatta  sanaakaan  sanoa 
suurelta  mielenliikutukselta,  puristi  lujasti  naisen  kättä. 

Koskaan  ei  Brinttelvillessä  ole  ollut  mielten  kiihko  niin  jänni- 
tyksessä kuin  tämän  kokouksen  jälkeen.  Kaikkialla  puhuttiin  nais- 
ten äänioikeudesta.  Kun  seuraavana  maanantaina  alettiin  työt  Os- 
bornen puserotehtaalla,  meni  tehtailija  sen  työläisnaisen  luo,  joka 
oli  puhunut  kokouksessa,  ja  röyhkeästi  käski  pois  työstä. 

"Mitään  inhimillisempää  kunnioitusta  elättäjäänne  kohtaan  en 
teikäläisiltä  ole  koskaan  odottanutkaan",  ärjyi  hän,  "mutta  toisella 
tavalla  teidän  täytyy  minuun  suhtautua  julkisuudessa.  Mokomat 
kiittämättömät  heittiöt.  Te  ette  välitä  ollenkaan  hyväntekijöistänne, 
jotka  saavat  juosta  ja  uhrata  teidän  edestänne  suuria  summia !" 

Kun  tämä  tuli  kaupungilla  tiedoksi,  herätti  se  yleistä  katkeruut- 
ta ja  mielten  kuohua.  Naiskomitea  kutsuttiin  heti  koolle  ja  siinä 
olevat  työläiset  johtivat  asiat  niin,  että  Brinttelvillen  jok'ainoa  nai- 
nen  kutsutaan   lakkoon.     Jotkut   herrasnaikkoset   kyllä   koettivat   es- 

teliä  lakkoutumista,  mutta  monet  heistäkin,  ehkä  uteliaisuudesta, 
olivat  lakon  puolella.  Lakkopäiväksi  määrättiin  seuraava  maanantai. 
Suuri  järjestys-  ja  ilmoituskomitea  valittiin  ja  agitaattoreita  lähe- 
tettiin jokaiseen  kaupunginosaan.  Moni  nainen  otti  tehtäväkseen 
persoonallisesti  vierailla  jokaisen  naisen  luona  omassa  äänestys- 
piirissään.  Sanomalehdetkin  lausuivat  ankaran  tuomionsa  mainitun 
tehtailijan  tekoa  vastaan  ja  tässä  innostuksessaan  julkaisivat  naisten 
julistuksia.  Toiminta  alkoi  kuin  tuuliaispää.  Aina  heikoksi  luultu 
jättiläinen   alkoi   voimistelemaan. 

Seuraava  maanantai  valkeni.  Paljoa  ennen  auringon  nousua 
huusivat  tehtaitten  pillit  tavallisuuden  mukaan.  Nai- 
set nousivat  ylös,  kuten  ,^/^^B^^,  tavallista,  valmistivat  ei- 
neen, mutta — jäivät  ko-  |^^H^^^  tiaan.  Nyt  he  aikoivat  toi- 
mia "kodin  piirissä."  Pit-  1^^3||r  ,^^1  kaksi  kävisi  tässä  yksityis- 
kohtaisesti kuvata  ,^^^^'  Ww  mikä  tästä  oli  seu- 
rauksena. Se-  ^^^^^^^r  «^!ij^  lostamme  vain  joita- 
kin pikakuvia. 

Suuria  tehtaita  täy- 
tyi seisauttaa  ja  niis- 


"Haloo,  haloo, 
HALOO... 


sä  työs- 
kentele- 
vät miehet  las- 
kea kotia.  Kaik- 
ki kutomo-,  pu- 
sero-, vaatetus- 
ja  mattotehtaat  seisau- 
tettiin. Kadut  näyttivät 
niin  oudon  autioilta  kun  niillä  ei  näkynyt  työhön  kiiruhtavia  naisia. 
"Haloo,  haloo,  HALOO...  haloo  sentraali.  Mikä  siellä  on  hätänä 
kun  kukaan  ei  vastaa?  Hoi  sentraali,  haloo,  HALOO....  Jos  minä 
en  vain  saa  puhella  isännöitsijän  kanssa  tällä  minuutilla,  niin  olen 
mennyttä   miestä.     Haloo...      Voi   minua   vaivaista "     Kun    tele- 

foonitytöt  olivat  kotonaan,  työskentelivät  "kodin  piirissä",  tapahtui 
tuollaisia  Athanasiuksen  tunnustuksia  telefoonin  ääressä  sinä  päivä- 
nä monen  monta. 

Vähän  myöhemmällä,  tuossa  kello  kymmenen  tienoilla  aamu- 
päivällä alkoivat  liikemiehet  saapua  konttoreihinsa.  Mutta  siellä 
heitä  vastassa  oli  outo  näky.  Konttori  tuntui  autiolta.  Ei  ollut  ke- 
tään sanomassa  nöyrän  kohteliasta  hyvää  huomenta.  Posti  oli  jär- 
jestämättä. Kiireessään  he  hyökkäsivät  postin  kimppuun  ja  alkoivat 
tutkimaan  suurta  kirjekasaa.     Mutta  kirjeisiin  pitää  vastata.     "Hm. 


"Minä  en  tuota  vuodetta  noin  mul 
listanut    ylösnoustessani" 


Mitenkä  minä  saan  noihin  kirjeisiin  vastattua?  Hm.  Tuossakin  on 
kirje,  johon  pitää  vastata  pitkästi.  Hoi,  eikö  täällä  ole  ketään,  joka 
kykenisi  ottamaan  ylös  mitä  minä  sanelen....  Se  on  kauheata, 
että  täällä  ei  ole  yhtään  ihmistä  auttamassa  minua  tämän  postin 
kanssa.  Ja  tuossakin  on  kirje,  johon  pitää  saada  vastaus  valmiiksi 
puolen  päivän  postiin.  Voi  surkeutta....  Nyt  on  kaikki  aivan  hu- 
kassa  " 

"Hei,  missä  täältä  ovat  kaikki  puotipalvelijat.  Tänne  näin  jou- 
tuin. Minun  pitää  saada  kaksitoista  jaardia  silkkiä  aivan  heti,  taikka 
minä  myöhästyn  yhdentoista  vaunusta.  Hu  hui,  tulkaa  hyvät  ihmiset 
tänne  jokukaan  ja  antakaa  minulle  mitä  vaadin.     Hm.     Saakeli  vie. 

KAKSITOISTA  JAARDIA  SILKKIÄ  PIAN.  Mikä  onnettomuus.  Nyt 
myöhästyn  vaunusta  ja  jos  menen  kotia  ilman  silkkiä,  niin  murhaa 
vaimoni  minut  aivan  varmaan.     HOI,  eikö  kukaan  kuule " 

Kun  hienoston  hotelleissa  asuvat  saapuivat  takaisin  huoneisiinsa 
iltapäiväajelultaan,  hämmästyivät  he.  Huone,  joka  aina  ennen  oli  ol- 
lut niin  siisti,  tomuutettu  ja  hyvässä  järjestyksessä,  oli  nyt  sellai- 
sessa epäjärjestyksessä,  että  mitenkään  ei  siitä  luullut  enään  selvää 
saavan.  "Mitä  ihmettä  täällä  on  tapahtunut!  Varmaankaan  minä 
tuota  vuodetta  en  noin  mullistanut  ylösnoustessani  tänä  aamuna. 
Muut  sen  ovat  tehneet.  Ja  katsokaa  lattiaa!  Onko  hullumpaa  näh- 
,  ty.  Kun  minä  saan  käsiini  isännän,  niin  kuulee  hän  kunniansa. 
Missä  puhelin...  Haloo...  haloo...  haloooo. . .  No  mikä  on  kun 
kukaan  ei  vastaa.  Haloo. . .  Saamari  sentään.  Isäntä,  tuokaa  pal- 
velijaa tänne,  korjaamaan  tätä  huonetta,  taikka  minä  tulen  hulluksi 
tällaisessa    epäjärjestyksessä " 

Monta  hauskaa  tapausta  tapahtui  sinä  päivänä  Brinttelvillessä. 
Maskuliinimaailma  koetti  tulla  toimeen  ilman  femiiniä,  mutta  se  oli 
aivan  kuin  yhdellä  jalalla  kulkemista.  Kaikki  oli  mullin  mallin. 
Suuri  yleisö  otti  lakon  filosoofiselta  kannalta  ja  ne  vaikeudet  mitä 
lakko  aiheutti,   kärsittiin   mielellään. 

Ja  naiset  vaikenivat  Brinttelvillen   seurakunnassa  silloin. 


RIKASTEN    KESÄURHEILUA. 


YO  UNGSTO  WN 


M 


ATKALLA  eräästä  Pennsylvanian  kivilouhimo- 
kylästä  lähimmälle  rautatieasemalle,  päästäkseni 
seuraavaan  matkaohjelmassa  määrättyyn  ky- 
lään, jouduin  saamaan  matkakumppanikseni  sangen  pu- 
heliaan miehen.  Matka  oli  tehtävä  hevosella,  mitään 
muuta  kulkuneuvoa  ei  tuolla  taipaleella  siihen  aikaan 
vuodesta  ollut.  Automiehet  eivät  kuulema  olleet  voi- 
neet pariin  viikkoon  matkaa  tehdä.  Sinne  olisi  auto 
uponnut  liejuun,  jota  oli  koko  matkan  rattaiden  akse- 
liin asti.  Oli  siinä  aikaa  jutellakin  rattailla  heiluessa, 
vaikka  matkaa  ei  ollutkaan  kuin  6 — 7  mailia.  Mutta  se 
se  olikin  sitä  runsaammin  aikaaottava. 

Matkakumppanini  oli  mainitun  kivilouhimokylän 
pikku  kauppias.  Sen  sain  kuulla  heti  alkutaipaleella. 
Kuului  olevan  suurituumainen  inies,  ihmeen  valotoivei- 
nen.  Tämä  Amerika  on  sentään  siunattu  maa.  Kun 
vaan  on  yritteliäs,  kyllä  mahdollisuuksia  on,  jutteli  hän. 
Hän  sanoi  olevansankin  yritteliästä  sukua  ja  vanhaa 
amerikalaista  sukua.  Liikemiehinä  on  suvun  pari  vii- 
meistä polvea  toiminut. 

—  Vanhoilla  perintöpääomilla  taidattekin  sitte  lii- 
kettä tehdä?  kysäsin. 

—  Eipä  juuri  niinkään,  myönsi  mies.  Öljyk aivoja 
minun  isäni  runnasi — mutta  sille  yritykselle  kävi  huo- 

nosti.    Standard  öljy-yhtiön  historiaa  kai  tunnette?    Sii- 
nä se  monien  muitten  keralla  meni. 

—  Niinpä  niin.     Mutta  te  yritätte  uudelleen. 

—  Yes.  Toisella  liikealalla.  Ja  paremmalla  menes- 
tyksellä. 

—  Toivon  niin. 
Miehen  mieli  vireytyi  uudelleen  siitä  painostuksesta, 

johon  sen  Standard  öljy-yhtiön  historia  oli  saanut.  Yh- 
tenä sorinana  solui  juttu.  Hän  tahtoi  ilmeisesti  esiintyä 
tämän  kuuluisan  sivistyskautemme  valistuneena  ameri- 
kalaisena  minun  silmissäni,  jonka  hän  jäykästä  puheen- 
tolkutuksesta  havaitsi  muukalaiseksi.  Se  ei  ole  lain- 
kaan mikään  moitittava  pyrkimys.  Hän  puhui  kir- 
jallisuudesta ja  taiteestakin.  Ne  ovat  tavoteltavan  ar- 
voisia arvoja  liikemiehelle  lomahetkinä.  Sanoi  omista- 
vansa melkoisen  kirjaston,  parhaita  teoksia.  Puhui 
Shakespearesta  ja  Tolstoista.  Suuria  miehiä  kumpikin.  %, 
Tolstoi  varsinkin  oli  hänen  mielestään  sellainen  yleväin 
aatteiden  mies,  jonka  aatteita  nykyinen  aika  tarvitsisi. 
Niissä  hänen  aatteissaan  on  yksinkertaista  uskoa  ja  luot- 
tamusta ihmisen  luontoperäiseen  hyvyyteen.  Nykyinen  |i 
epäilyksen  aika  on  sairasta. 

—  Oletteko  lukenut  kuuluisaa  irlantilaista  irvisteli- 
jää  Shawia?  kysyin. 

—  Oo,   well,  hyvin  vähän.     Hänkin  on  ali  right. 

—  Hän  ei  ole  tolstoilainen,  sanoin.  Muistui  samalla 
mieleeni  joku  pureva  lause  Tolstoista,  jonka  Shawilta 
muistin  joskus  lukeneeni. 

—  Niin,  kaikki  nerokas  on  hyvää  oikeastaan,  selitti 
mies.    En  minä  Toistoltakaan  ainoana  mallina  pidä. 

—  Amerikalaiset  kirjailijanne  tunnette  kai,  nykyi- 
setkin?   Mitäs  ajattelette  Jack  Londonista? 

—  Pari  kolme  magasiinikertomusta  alaskalaisesta 
villistä    elämästä    olen    lukenut.      Niissä    alkuperäisissä 

oloissa  on  viehätyksensä  niissäkin.  Siellä  kun  miestä 
onnestaa,  onnestaakin  se  sitte  runsaasti.  Joskus  on 
minulla  ollut  halua  lähteä  kultaa  etsimään. 

Hän  olisi  kaiketi  tähän  suuntaan  jutellut  paljonkin, 
mutta  minä  keskeytin  hänet  huomauttamalla,  että  hän 
tuntee  Jackin  tuotteista  vain  joitakin  kullanetsijäin 
seikkailujutluja.  Hän  myönsi  sen.  Mutta  ikäänkuin 
olisi  arvannut  tähtäyspisteeni  sanoi:  Sitä  Londonia  sa- 
notaan sosialistiksi. 

—  Sosialistiseksi  kirjailijaksi  häntä  sanotaan.  Eikä 
hän  paljon,  totta  puhuen,  usko  pikkuyrittäjäin  mahdol- 
lisuuksiin. 

—  Weil.  Sosialismikin  on  ali  right — kun  se  on  sitä 
oikeata  sosialismia.  Kaikki  hyvä  ja  kaunis  on  sosialis- 
mia. Me  kaikki  ihmiset  olemme  sosialisteja.  Kyllä  mi- 
nä tunnen  sosialismin. 

—  Niinköhän? 

—  Kristus  oli  suuri  sosialisti.  Mutta  paha  asia  on 
vain  se,  että  nykypäiväin  pahojen  ihmisten  keskuudessa 
ei  se  käy  päinsä.   Ihmiset  eivät  ole  vielä  niin  sivistyneitä. 

Miehen  sosialismin  tuntemus  kävi  selville  jo  kaikesta 
tuosta. 

—  Mutta  kaikki  ihmisethän  ovat  sosialisteja,  niinhän 
te  äsken  sanoitte.     Miksi  se  siis  ei  kävisi  päinsä? 

—  Jaa,  se  on  eri  juttu  sen  käytäntöön  sovelluttami- 
nen. Sisäiseltä  olemukseltaan  on  jokainen  sosialisti — 
tai  ainakin  joskus  uskoo  siihen. 

—  Sunnuntaisin? 

—  Hän  katsoi  minuun  pitkään,  epäillen  viimeisen 
sanani  ystävällisyyttä.  Ja  ikäänkuin  vastatakseen  sa- 
maan henkeen  sanoi  hän:  Useimmat  sosialisteiksi  it- 
seään kutsuvat  eivät  ole  sosialisteja.  He  ovat  raakoja, 
hävityshaluisia  kansankiihottajia,  jotka  elävät  yksin- 
kertaisen,   sivistymättömän    työväestön    kustanuuksella. 

Anarkistit!  Katsokaa  Youngstownia !  Matkallanne  Cle- 
velandiin näette  sen.  Siellä  on  osa  kaupunkia  raunioi- 
na.   Sellaisia  ne  ovat  ne  sellaiset  sosialistit! 

Oikein  ihmettelin  miehen  sanatulvaa — ja  ennenkaik- 
kea sitä  herkkyyttä,  millä  se  laukesi.  Ei  paljon  tarvinnut 
koskettaa  sitä  vipusinta,  joka  panee  pikkuporvarin  kuo- 
humaan. Yksi  ainoa  pilahuomautus  vain — vaikka  se 
olisi  tehty  kuinka  kasvattavassa  tarkotuksessa. 

—  Sähkötuoleja  on  liian  vähän  sellaisia  varten! 

—  Sosialisteja  varten?  kysyin. 

—  Niin,  anarkisteja  varten. 

—  Anarkisteja  varten?  Älkää  niin  ankaraa  tuomiota 
itsellenne  langettako. 

Hän  tuijotti  minuun. — En  ymmärrä  teitä,  hän  sanoi. 
Minä  puhun  sosialisteista  ja  anarkisteista. 

—  Niin  puhun  minäkin. 

Mies  ei  käsittänyt  minua.  Mutta  minä  päätin  tart- 
tua viputankoon  entistä  lujemmin. 

—  Sanoitte  muistaakseni  äsken,  että  Standard  öljy- 
yhtiön  historiaan  sisältyy  teidänkin  sukunne  taloudelli- 
nen kukistuminen. 

—  Ja  se  on  tottakin  kaiken  muun  hyvän  lisäksi,  lei-' 
mautti  mies. 

—  Mitäs  arvelette  Rockefellerista? 

—  Rockefeller  on  roisto.  Älkää  kysykö  enempää  mi- 
nun mielipidettäni  hänestä. 

—  Saatan  hyvin  käsittää  tunteenne.  Ilman  Rocke- 
fellereita  olisi  tämä  Amerika  vielä  paljon  parempi.  Eikö? 

—  Naulankantaan  isketty.     Niistä  olisi  päästävä! 

—  Niistä  olisi  päästävä.  Mitäs  sanoisitte,  jos  jolloin- 
kin liikkeenne  tekisi  kuperkeikan  jonkun  suuren  pää- 
omayhtymän  pakottamana? 

.  .  .  hiiviskelemässä  jonkun  "onnistuneemman"  kansalaisen  ikku- 
nan alla,  kädessä  kiiluva  revolveri  .  .  . 

Mies  synkistyi.    Mietti.    Virkkoi  sitte:  Silloin  yrittäi-  1 
sin  minä  uudelleen.     Minulla  on  toki  pankissa  hiukan 
varoja. 

—  Olettakaamme,  että  pankki,  jossa  rahojanne  säi- 
lytätte, tekisi  kuperkeikan  ja  joutuisi  jonkun  Rocke- 
fellerin  tai  Morganin  käsiin  pelatuksi.  Mitäs  silloin 
ajattelisitte? 

Miehen  silmät  saivat  mielettömän  kiillon. 

—  En  tiedä  mitä  ajattelisin,  mutta  yhdestä  asiasta 
olisin  aivan  varma — ^ja  se  koskee  sitä,  mitä  silloin  teki- 
sin. Hän  sivalsi  ruoskalla  hevosta  selkään  jyrkässä  ^ 
vastamäessä  ikäänkuin  voimakkaan  tunteen  välittömä- 
nä ilmaisuna  ja  siinä  samassa  hän  kiristi  ulos  hampait- 
tensa välistä:  Sen  pankin  johtajan  minä  tappaisin!  Tap- 
paisin varmasti! 

Pitkään  aikaan  en  sanonut  sanaakaan.  Hän  ei  liioin. 
Kun  olimme  jälleen  päässeet  tasaisemmalle  tielle,  sa- 
noin: Te  olette  anarkisti. 

—  Minä?! 

—  Te.  Jonakin  pimeänä  iltana  kuvittelen  teitä  hii- 
viskelemässä  jonkun  "onnistuneemman" — kuten  te  sa- 
notte— kansalaisen  ikkunan  alla  kädessänne  kiiluva  re- 
volveri tai  dynamiittipuikko.  Hyi !  Se  ei  ole  sivistynyttä 
eikä  kristillistä.  Mitä  oikeutta  teillä  on  sellaiseen  te-  i 
koon?  Eikö  hän  ole  vain  paremmin  onnistunut  kuin  te? 
Te  pidätte  sitä  jonkunlaisena  syynä,  että  hän  olisi  muka 
teiltä  jotakin  vienyt.  Mitä  hän  on  vienyt?  Ei  mitään. 
Jos  olette  jotakin  menettänyt,  ei  se  enää  kuulu  teille. 
Se  kuuluu  voittajalle.  Hän  on  kyennyt  pelaamaan  pa- 
remmin. 

—  Tarkotatteko,  että  minä 

—  Aivan  niin.  Nyt  te  olette  anarkisti  mielipiteil- 
tänne, täysverinen  anarkisti.  Kunnon  mies  voitte  olla, 
rehellinen  mies — ^ja  yhtä   tietämätönkin  yhteiskunnalli- 

sista  asioista.  Mutta  tuollaisesta  anarkistista  ei  ole  pitkä 
matka  pommianarkistiin,  surkuteltavaan  olentoon.  Pie- 
ni käännös  vain  kapitalismin  suuressa  pelipöydässä  niin 
että  kohdallenne  sattuu  vain  tyhjä  numero — silloin  on 
se  valmis.  Mies,  joka  n. s.  normaalioloissa,  jolloin  hä- 
nellä on  vielä  pennisensä  säästössä,  huutaa  lakossa- 
oleville  työläisille  lainkuuliaisuutta,  luottaa  toisissa 
oloissa  vain  henkilökohtaiseen  kostoon.  Sellaiset  ovat 
valmiita  tekemään  koko  yhteiskunnasta  yhden  suuren 
Youngstownin — puhuakseni  Youngstownista  teidän  käsi- 
tyskantanne mukaan. 

Minä  en  osannut  arvata  mitä  mies  oikeastaan  ajatteli. 
Koko  loppumatkalla  ei  hän  virkannut  sanaakaan.  Saa- 
vuttuamme rautatie-asemalle  ja  odotellessamme  siinä 
junaa  asemasillalla,  sanoi  hän: 

—  Luuletteko  tosiaankin,  että  minun  isäni  oli  anar- 
kisti myöskin? 

Kysymys  oli  minulle  käsittämätön. — En  käsitä  mitä 
tarkotatte.     Eihän  isästänne  ole  ollut  puhetta. 

—  Ei,  mutta  minä  sanon  teille  jotakin:  Hänen  pis- 
toolistaan lähti  se  kuula,  joka  tappoi  erään  Standard 
öljy-yhtiön  edustajan.  Se  oli  kuuluisa  tapaus.  Mutta 
isäni  oli  kunnon  mies,  minä  vakuutan.  Hän  oli  kunnon 
mies.  Kuka  tahansa  niistä  öljykaivosten  pikkuomistajis- 
ta  olisi  tehnyt  sen.  Ja  oikeastaan  teki  hän  vain  sen — mi- 
tä kaikki  toiset  ajattelivat.  Tämä  selvisi  vasta  hänen 
kuolemansa  jälkeen.  Siihen  asti  ei  sitä  kukaan  tietänyt. 
Syytöntä  miestä  aikanaan  siitä  syytettiin.  Sittemmin 
tuli  asia  yleisesti  tiedoksi.  Enkä  minä  sitä  koskaan  sen 
jälkeen  ole  halunnut  salata.  Minä  olen  ylpeillyt  siitä. 
Se  oli  mielestäni  uljas  teko.  Täytyyhän  miehen  elättää 
perhettään.  Täytyyhän  meidän  kaikkien  elää.  . .  Hänen 
äänensä  värähteli. 

Käsitin  nyt  mistä  oli  kysymys.  Olin  lukenut  jostakin, 
jossa  kerrottiin  jotakin  sellaista  tapahtuneen  mainitun 
pääomamahdin  nousuajoilla. 

En  ennättänyt  mietteitteni  johdosta  vielä  koota  mi- 
tään selvää  vastausta,  sillä  juna  puhalsi  jo  asemalle. 
Minun  oli  noustava  siihen.  Hän  jäi  odottamaan  toista 
junaa.  Sanoin  vain:  Aivan  oikein.  Kaikkien  meidän 
on  saatava  elää.  Siitähän  on  kysymys.  Siihen  asti  olet- 
te oikeassa.  Hankkikaa  lisää  tietoja  myöskin  sosialis- 
mista— silloin  voitte  erottaa  anarkismin  sosialismista. 

Hän  heilautti  kättään  hyvästiksi  ja  jäi  kävelemään 
asemasillalle. 

Matkalla  näin  siihen  aikaan  sanomalehdissä  paljon 
puhutun  kaupungin.  Osa  siitä  oli  rauniona.  Nokiset 
rakennuksen  rungot  törröttivät  synkkinä. 

Se  oli  Youngstown.  Eemeli  Parras. 


"KALASTAJAKAPITALISTEJA.' 


KESKUSTELUA 

TULEVAISUUDEN 

AVIOLIITOSTA 


^[♦NION   järjestäjä   istui   iltapuhteella    sanomalehtien 
IA     ja  kuukausijulkaisujen  kera,  lukien  silloin  tällöin 
^^   jonkun   palan    ääneen   vaimolleen,    jonka   kanssa 
vaihtoi  mielipiteitä  päivän  tapahtumista. 

Keskustelun  parhaillaan  ollessa  äännähti  lapsi  keh- 
dossa ja  vaimo  riensi  rauhoittamaan. 

—  En  koskaan  saa  viettää  yhtä  rauhallista  hetkeä 
seurassasi  ja  nauttia  siitä,  sanoi  mies  kärsimättömästi. 

Ja  kun  vaimo  mitään  siihen  vastaamatta  tuuditteli 
lasta  nukkumaan,  jatkoi  mies  puolittain  leikkiä,  puolit- 
tain kärsimättömyyttä  osoittavalla  äänellä: 

—  Kyllä  se  muinaisajan  avioliitto  sentään  oli  malli- 
kelpoinen nykyiseen  verraten.  Silloin  oli  miehellä  hä- 
nen varsinainen  vaimonsa,  joka  hoiteli  hänen  lapsensa 
ja  hänellä  oli  jalkavaimot  ja  sitten  vielä  oli  kaikista 
älykkäimmät  ja  sivistyneimmät  naiset  sekä  kauneim- 
mat, joiden  seurassa  mies  voi  kuluttaa  iltapuhteet  ja 
joutohetket  mieltään  virkistäen  ja  ajatuksiaan  vilkas- 
tuttaen keskustelemalla  heidän  kanssaan.  Se  oli  kul- 
taista aikaa — jospa  saisi  sen  ajan  vielä  takaisin. 

—  Entäs  naiset?  Oliko  se  aika  kultaista  esimerkiksi 
tuon  mukavuutta  nauttivan  miehen  vaimolle?  kysyi  vai- 

mo,  joka  oli  saanut  lapsen  nukkumaan  ja  palasi  jälleen 
keskusteluun. 

—  Minä  en  nyt  puhu  naisista  vaan  miehistä.  Ei  sitä 
täydellistä   vapautta   naisille   kuitenkaan   tule   koskaan. 

—  Miksikäs  ei  tule,  jos  kerran  saadaan  yhteiskun- 
nallinen järjestys  sille  perusteelle,  ettei  tarvitse  tuon 
elämisen  eteen  niin  paljon  huolta  nähdä  ja  vaivaantua? 

—  Ei  se  voi  nainen  sittenkään  olla  niin  vapaa  kuin 
mies.  Se  minua  siinä  tulevaisuuden  yhteisliunnassa 
enimmän  miellyttää,  että  silloin  ovat  naiset  taloudelli- 
sesti itsenäisiä,  eikä  miestä  sido  naiseen  taloudelliset 
velvollisuudet.    Silloin  ovat  miehet  täydellisesti  vapaita. 

—  Tarkoitatko  sanoa,  että  ei  miehellä  silloin  ole  min- 
käänlaisia sitovia  velvollisuuksia  naista  kohtaan? 

—  Mitäpä  sitovia  velvollisuuksia  niitä  silloin  olisi, 
muuta  kuin  yhteiskunnallisessa  merkityksessä,  ja  mies 
tulee  seuraamaan  luonnollisia  viettejään,  sillä  mies  luon- 
non puolesta  on  luotu  rakastamaan  useampaa  kuin  yhtä 
naista. 

—  Vai  niin.  Mutta  kehitysoppi  ja  luonnontiede  osot- 
tavat  meille,  että  se  luonnollinen  luonne  muuttuu  elin- 
tapojen muuttuessa.  Enkä  usko,  että  kehitys  lähtee  me- 
nemään taaksepäin  avioliiton  kehityksessäkään,  vaan 
päinvastoin  kulkee  se  yksiavioisuutta  kohti,  jota  meillä 
ei  vielä  yleensä  ole  koskaan  maailmassa  ollut,  mutta 
siinä  tulevaisessa  yhteiskunnassa  sekin  käy  mahdolli- 
seksi. 

—  Mutta  nainen  ei  voi  koskaan  vapautua  niistä  kah- 
leista, mitä  hän  sukupuolensa  tähden  joutuu  kantamaan 
lasten  äitinä  ja  kun  kerran  mies  on  niistä  vapaa,  niin 
tietysti  hän  aina  etsii  itselleen  sellaista  naisseuraa,  joka 
myöskin  on  vapaa  häntä  huvittamaan. 

—  Tarkoitatko  sanoa,  että  sinä  et  silloin  miehenä 
rakastaisi  lapsiasi  yhtä  paljon  kuin  nyt,  että  sinulla  ei 

silloin  olisi  samanlaisia  korkeampia  nautinnon  haluja 
kuin  nyt,  että  saada  omistaa  yksityinen  kotionni,  saada 
väistyä  muiden  silmistä  vaimosi  ja  lastesi  pariin  viettä- 
mään keskinäisen  ihailun  ja  rakkauden  hetken?  Ja  tar- 
koitatko sanoa,  että  sinä  et  silloin  kunnioittaisi  lastesi 
äitiä  yhtä  paljon  kuin  nyt  ja  nauttisi  hänen  seurastaan? 

—  Niin,  jos  siitä  saisi  nauttia!  Mutta  näethän  sen, 
ettei  siihen  ole  koskaan  tilaisuutta.  Lapset  ovat  minulle 
nautintoa  ajallaan,  mutta  en  voi  nauttia  siitä,  että  ne 
alinomaan  häiritsevät  keskustelujamme,  etten  koskaan 
saa  sinun  seurastasi  nauttia  yksinäni,  täydellisesti — en 
voi  saada  rauhallisesti  keskustella  kanssasi  mistään  asi- 
asta. Ja  vaikkapa  meillä  minkälainen  yhteiskunta  olisi, 
niin  sinulla  sittenkin  pitäisi  olla  noita  lapsia — pelkään, 
että  sinä  silloin  tahtoisit  laittaa  niitä  tusinottain,  kun  ei 
olisi  leivästä  huolta — niin  milloin  minä  sitten  saisin 
sinut  itselleni? 

—  Voi  sinua  hupakkoa!  Etkö  huomaa,  että  minulla 
nykyään  on  niin  paljon  muuta  tehtävää,  kuin  vaan  lap- 
sia hoitaa,  että  se  muu  tehtävä  vie  suurimman  osan  ajas- 
tani. Kun  me  pääsemme  aikaan,  jolloin  tuotanto  on  jär- 
jestetty sille  pohjalle,  että  ei  läheskään  kaikkien  tarvitse 
ahertaa  ravinnon,  suojan,  verhon,  y.m.  niiden  tarpeiden 
yhteydessä  olevien  tarvevälineiden  tuotannossa  ja  hoi- 
dossa, niin  silloin  ei  naisten — ^jos  eivät  halua — tarvitse 
lasten  synnytys-  ja  kasvatusaj allaan  varsinaisesti  pitää 
huolta  mistään  muusta  kuin  lastensa  hoidosta  ja  kas- 
vatuksesta. 

—  Niin,  ja  silloin  sinä  tietysti  kuluttaisit  kaiken  ai- 
kasi noiden  lasten  kanssa,  kun  sinulla  olisi  siihen  tilai- 
suus ja  j ontuisi than  sinä  pakostakin  niitä  katsomaan. 

—  Eipä  niin.  Silloin  ei  tarvitsisi  äidin  olla  niin  ah- 
taalle sidottuna  lastensa  hoitoon,  vaan  olisi  hänellä  siinä 
tarpeeksi  apua.     Silloin  ymmärrettäisiin  se  seikka,  että 

äidin,  voidakseen  olla  kunnollinen  äiti,  täytyy  saada 
lepoa,  vaihtelua,  tilaisuutta  yhä  laajempiin  ja  syvempiin 
opiskeluihin,  ja  että  hänen  täytyy  myöskin  saada  elämän 
nautintoja.  Silloin  tulisi  olemaan  varsinaiset  koulun- 
käyneet  lastenhoitajat  ja  -opettajat  sekä  lasten  hoitolat, 
koululaitokset  ja  leikkitarhat  kaikkine  uusimman  tie- 
teen mukaisine  laitoksineen  lasten  kasvatusta  varten, 
joten  lapset  olisivat  aina  hyvän  hoidon  ja  täydellisen 
turvallisuuden  alaiset  silloinkin  kun  isä  ja  äiti  ovat 
muissa  toimissa.  Mutta  lasten  kasvatus  ei  silti  jäisi  yk- 
sinomaan vieraiden  käsiin,  vaan  täyttäisivät  siinä  osan- 
sa myöskin  lasten  vanhemmat.  Kas  silloin  olisi  äidillä 
aikaa  kuluttaa  miehensäkin  seurassa  paljon  enemmän 
kuin  nyt,  silloin  voisivat  mies  ja  vaimo  kuluttaa  yhdessä 
monta  kultaista  hetkeä  kirjastoissa,  taidemuseoissa,  eri- 
laisissa opiskeluissa  ja  myöskin  yhteisissä  huveissa  sekä 
rauhallisissa  keskusteluissa  ja  yhdessä  he  voisivat  naut- 
tia lastensa  seurasta,  hoidosta  ja  opetuksesta. 

—  Niin,  mutta  jos  mies  haluaisi  nauttia  toistenkin 
naisten  seurasta? 

—  Se  heille  kernaasti  suotakoon,  mikäli  henkiseen 
nautintoon  tulee,  mutta  moniavioisuutta  ei  tule  silloin 
olemaan,  tai  toisin  sanoen,  moniavioisuus  tulee  silloin 
mahdottomaksi. 

—  Kuinka  niin? 

—  Ensiksikin,  tulee  kaikille  ihmisille  tilaisuus  kor- 
keampaan ja  täydellisempään,  puhtaampaan  elämään 
ja  yleinen  tietoisuustaso  tulee  olemaan  korkea.  Toiseksi 
tulee  kaikille  tilaisuus  perustaa  avioliitto  ja  koti  ja  nai- 
sia ei  ole  maailmassa  niin  paljoa  enempää  kuin  miehiä, 
että  niitä  riittäisi  monta  kullekin.  Ja  sitäpaitsi  silloin  ei 
mitkään  taloudelliset  syyt  olisi  avioliittoja  rikkomassa, 
kuten  nyt.  Mies  ja  vaimo  silloin  voisivat  rakastaa  toi- 
siaan  paljoa   enemmän   kuin   nyt.     Eikä   kukaan   mies 

tahdo  luopua  vaimostaan,  vaikkakin  jotkut  heistä  ken- 
ties olisivat  valmiit  ottamaan  toiselta. 

—  Taidatpa  olla  oikeassa.  En  ainakaan  minä  soisi 
sinua  toisella  miehellä  näkeväni.  Ja  luulenpa,  että  sil- 
loin voisin  tyytyä  täydellisesti  yksiavioisuuteen,  jos  mi- 
nulla silloinkin  olisi  sinunlaisesi  vaimo,  joka  on  niin  täy- 
dellisesti sitä,  mitä  mies  seuratoverikseen  ikävöi,  joka 
voi  nähdä  tulevaisuuteen  niinkuin  sinä,  käsittää  yhteis- 
kunnallisia kysymyksiä  niinkuin  sinä  ja  kuitenkin  sa- 
malla olla  niin  "vanhanaikainen",  että  sopii  jokapäiväi- 
seen käytännölliseen  elämään  ja  tekee  kodin  sellaiseksi 
vanhanajan  kodiksi,  josta  mies  tulee  vielä  siellä  tulevai- 
sessakin yhteiskunnassa  pitämään.  Olen  varma,  että 
miehet  silloinkin  pitävät  tästä  vanhanaikaisesta  kodista, 
missä  oma  vaimo  heitä  hoitelee  ja  minne  saa  vetäytyä 
syrjään  kaikista  muista  nautinnoista  ja  levätä,  tunte- 
matta yksinäisyyttä  ja  tyhjyyttä.  Selma  McCone. 

ODAN  vaikutuksesta,  joka  on  kääntänyt  maailmankaupan  suu- 
rimmalta osalta  Yhdysvaltoihin,  on  maailmankaupan  eroitta- 
maton  seuralainen,  kultavirta  myöskin  kääntynyt  tänne  siinä 
määrässä,  että  Yhdysvaltain  kultamäärän  arvo  tämän  vuoden 
alussa  oli  melkein  yhtä  suuri  kuin  Ranskan  ja  Venäjän  yhteensä  ja 
suurempi  kuin  Saksan,  Englannin,  Italian,  Itävallan  ja  Austraalian 
kultavarastojen  yhteinen  arvo.  Seuraava  taulukko  osoittaa  Yhdys- 
valtain kultavaraston  suhteellisen  arvon  maailman  muiden  maiden 
kultavarstoihin  verrattuna,  sekä  samalla  vertailun  suhteiden  muut- 
tumisesta sitte  vuoden  1896: 

1916  1896 

Yhdysvallat   $2,230,000,000     $672,000,000 

Ranska    1,384,000,000       778,000,000 

Venäjä     1,058,000,000       489,000,000 

Saksa 714,000,000       675,000,000 

Suur-Britannia    662,000,000       504,000,000 

Italia 336,000,000       100,000,000 

Itävalta-Unkari     296,000,000       167,000,000 

Austraalia    250,000,000       130,000,000 

Kuten  näkyy,  on  Yhdysvaltain  kultavarastojen  nykyinen  arvo 
suurempi  kuin  Venäjän,  Saksan,  Englannin,  Italian,  Itävalta-Unkarin 
ja  Austraalian  yhteinen  kultavarasto  oli  kaksikymmentä  vuotta  sitte. 
Miten  suunnattomasti  onkaan  Yhdysvaltain  kapitalistiluokan  talou- 
dellinen mahti  kasvanut  sen  ajan  kuluessa.  Maailmantaloudessa 
näyttelee  Yhdysvallat  nykyisin  pankkiirin  osaa  sensijaan  että  se 
kunnia  ennen  on  ollut  Englannilla  . 

New  York  Times-Annalistin  kirjoittaja  osoittaa  että  maailman 
kultatuotanto  on  viimeisen  neljännesvuosisadan  kuluessa  ollut  yhtä 
suuri  kuin  sen  edellisen  neljänsadan  vuoden  kuluessa,  ja  että  kulta- 
rahan määrä  on  kaksinkertaistunut  viimeisen  kaksikymmenvuotis- 
kauden  kuluessa. 

Vuonna  1896  oli  niissä  maissa  joista  silloin  voitiin  tilastoja  saa- 
da, liikkeellä  4,144,000,000  dollaria  kultarahaa,  mutta  tämän  vuoden 
alkuun  mennessä  oli  se  kohonnut  8,258,000,000  dollariin. 

Viimeisen  neljännesvuosisadan  ajalla  tuotettu  8,000,000,000  dol- 
larin kultamäärä,  joka  vastaa  sitä  ennen  neljänsadan  vuoden  kulues- 
sa tuotettua  kultamäärää,  on  suurimmalta  osalta  viimeisen  kymmen- 
vuotiskauden tulos.  Vuoteen  1885  saakka  ei  maailman  kultatuotanto 
koskaan  kohonnut  sataanmiljoonaan  dollariin  vuodessa.  Vuonna 
1896  se  sivuutti  kahdensadanmiljoonan  dollarin  merkin,  vuonna  1903 
kolmensadanmiljoonan,  vuonna  1906  neljänsadanmiljoonan,  kohoten 
edelleen  tasaisesti,  kunnes  se  vuonna  1915  kohosi  470,000,000  dol- 
lariin. 

Pääasiallisimmat  kullansaantimaat  maailmassa  ovat  Etelä-Afrika, 
Yhdysvallat,  Austraalia,  Venäjä  ja  Canada.  Vuonna  1915  oli  Etelä- 
Afrikan  kultatuotannon  arvo  207,000,000  dollaria.  Yhdysvaltain  101,- 
000,000  dollaria,  Austraalian  50,000,000  dollaria.  Venäjän  29,000,000 
dollaria  sekä  Canadan  19,000,000  dollaria. 

Vuonna  1916  oli  Yhdysvaltain  kultatuotanto  92,316,400  dollaria, 
jakaantuen  eri  valtioissa  seuraavasti:  Alabamassa  $7,000;  Alaskassa 
$16,242,300;  Arizonassa  $4,378,400;  Californiassa  $22,110,300;  Colo- 
radossa $19,009,100;  Georgiassa  $20,200;  Idahossa  $971,700;  Monta- 
nassa $4,575,400;  Nevadassa  $8,428,200;  New  Mexicossa  $1,403,000; 
North  Carolinassa  $29,700;  Oregonissa  $1,901,600;  South  Carolinassa 
$300;  South  Dakotassa  $7,512,200;  Tennesseessä  $6,000;  Texasissa 
$500;  Utahissa  $3,593,400;  Vermontissa  $500;  Virginiassa  $800; 
Washingtonissa  $491,800;  Wyomingissa  $83,800;  Filippiinien  saarilla 
$1,549,600;    Porto   Ricon   saarella  $600. 

Vuonna  1896  jakaantui  silloinen  kultarahamäärä  maailman  eri 
maiden  kesken  seuraavalla  tavalla:  Ranska  788,000,000  dollaria. 
Saksa  675,000,000  dollaria.  Yhdysvallat  672,000,000  dollaria,  Suur- 
Britannia  584,000,000  dollaria.  Venäjä  489,000,000  dollaria,  Itävalta- 
Unkari  167,000,000  dollaria,  Austraaiia  130,000,000  dollaria  ja  Italia 
100,000,000  dollaria.  Vuonna  1916  olivat  suhteet  huomattavasti  muut- 
tuneet, tullen  Yhdysvaltain  osalle  2,230,000,000  dollaria,  Ranskan 
1,384,000,000  dollaria,  Venäjän  1,058,000,000  dollaria.  Saksan  714,- 
000,000  dollaria,  Suur-Britannian  662,000,000  dollaria.  Italian  336,- 
000,000  dollaria,  Itävalta-Unkarin  296,000,000  dollaria,  Turkin  281,- 
000,000  dollaria,  Austraalian  250,000,000  dollaria,  Argentinan  229,- 
000,000  dollaria.  Hollannin  173,000,000  dollaria,  Canadan  170,000,000 
dollaria.  Espanjan  167,000,000  dollaria  ja  Japanin  143,000,000  dollaria. 
Kahdenkymmenen  vuoden  kuluessa  oli  Yhdysvaltain  kultavarasto 
siis  kohonnut  321.7  prosenttia,  Venäjän  116.6,  Ranskan  79.3,  Suur- 
Britannian  13.3  ja  Saksan  5.8.  Sitte  Europan  sodan  puhkeamisen 
on  Yhdysvaltoihin  tuotu  kultaa  noin  1,100,000,000  dollarir   arvosta  ja 


iiMiiiiiiiMiiMiiiiinininiiiiitMiiiniiMHiiiiiiiiiiMiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiMiiiiiiiiiiiiiiiiiiiiiiiiiiiiiiiiiiiiiiiiii^ 

1917  VAPPU  77 

IIIIIMMIIIIIIIIIIIIIIiniMIIIIMIIMinilMlllllltlllllllllllllllllllllllllllllllllllllllllllllllllllllllllllllllllllllllllllllllllllllllllltllllll^ 

viety  pois  noin  275,000,000  dollarin  arvosta,  joten  Yhdysvaltain  kulta- 
varasto  on  sodan  aikana  kasvanut  noin  biljoonalla  dollarilla,  ottaen 
lukuun  täkäläisten  kaivantojen  tuotannonkin. 

Kullan  käyttö  muuhunkin  tarkoitukseen  kuin  rahaksi  on  vuo- 
sittain kohoamassa,  nousten  nykyisin  jo  enemmän  kuin  sataan  mil- 
joonaan dollariin  vuodessa.  Yhdysvalloissa  yksin  käytettiin  vuonna 
1915  noin  $38,000,000  arvosta  kultaa  "teollisuudessa"  (pääasiallisesti 
luonnollisesti  koristeina,  sillä  varsinaisena  teollisuuden  raaka-aineena 
kulta  on  arvotonta).  — O. 


ättt\ 


TUULEN  PIEKSIJÖILLE 

Riehut,  kiehut  hengessäsi, 
huidot  tuulta  hädissäsi, 

—  Minkä  voitat?  —  Hyötyäkö? 
Ah  no  koeta!  Iske  päälle! 

—  Tyhjän  saat! 

Riehu,  kiehu  puolihullu, 
siit'  ei  paremmaksi  tullu 
taattosikaan  sua  ennen, 
vaikka  iski,  minkä  taisi 
—  ilmaa  huitoi. 


Syvällä  on  sorron  juuret, 
siin  ei  auta  voimat  suuret 
yhden  miehen  eikä  kahden. 
—  Yhteistunteen  tajunnassa 
ompi  sorron,  riiston  loppu! 

M.  Rutanen. 

JOS  VOISIN 

Laulun  mä  loisin  jos  minä  voisin 
iloista  ihmislasten, 
vaikka  mä  itse  surujen  impeä 
painankin  rintaani  vasten. 

Laulaisin  leikeistä,  lemmen  öistä,  — 
suuresta  sunnuntaista; 
laulaisin  naisille  naurusuin 
ja  orjille,  onnen  maista. 

Mutta  kun  kerran  mä  ilosta  lauloin, 
murheesta  musteni  mieli; 
lauluni  lakkas,  soittoni  sortui, 
katkesi  kantelon  kieli. 

Aksel  H. 

MIKÄ  ON  VALLAN 

KUMOUKSELLISTA 
t    TAIDETTA? 


/^■TAITEELLISEN  esityksen  vaikutus  eroaa  tietopuoli- 
/ 1 1  sen  esityksen  vaikutuksesta  siten,  että  edellinen 
^■^  kohdistuu  tunne-elämään,  kun  taas  jälkimäinen 
kohdistuu  välittömästi  ajatuskykjryn — järkeen. 

Tämä  pitää  paikkansa  kaikkeen  taiteeseen  nähden. 
Soitannossa  huomaamme  sen  selvimmin,  mutta  sama 
on  asian  laita  myöskin  kuvaamataiteissa  ja  runoustai- 
teessa,  vaikkakaan  ne  eivät  läheskään  aina  vaikuta  tun- 
teisiin niin  välittömästi  kuin  soitanto. 

Taiteella  on  vaikutusta  ihmiselämään  sikäli  kuin  se 
kykenee  synnyttämään  tarkoitettuja  tunnelmia — tunnel- 
mia, jotka  vaikuttavat  ihmisen  mielikuvituselämään  ja 
siten  voivat  tulla  tekijöiksi  hänen  henkisissä  harrastuk- 
sissaan ja  hänen  toimintansa  vaikuttimiksi. 

Näin  ollen  siis  vastaus  otsikkona  olevaan  kysymyk- 
seen ei  voi  olla  mikään  muu  kuin  seuraava: 

Vallankumouksellista  taidetta  kumouksellisen  työ- 
väenluokan näkökannalta  katsoen  on  sellainen  taide, 
joka  kykenee  synnyttämään  kumouksellista  mielialaa 
synnyttäviä  tai  elvyttäviä  tunnelmia. 

Mutta  millaista  nyt  tulee  olla  sen  taiteen,  joka  sii- 
hen kykenee? 

Pitääkö  sitä  varten  syntyä  aivan  uusi,  nykyistä  taidet- 
ta teknillisessäkin  suhteessa  korkeampi,  erikoinen  työ- 
väenluokan taide,  jollaista  meikäläisten  kesken  silloin 

tällöin  kuulee  ja  näkee  ennusteltavan?  Sen  ajatustavan 
mukaisesti  voimme  kuulla  ennusteluja  jostakin  hämärä- 
peräisestä "tulevaisuuden  teatterista",  joka  hyljäten  ny- 
kyisen näyttämötekniikan  plastiikka-  ja  lausuntaharjo- 
tuksineen  ym.  "porvarillisuuksineen"  luo  sillä  alalla  eri- 
koisen työväenluokan  taiteen,  tai  profeteerauksia  maa- 
laus- ja  kuvanveistotekniikkaa  tahi  musiikkia  mullista- 
vista taiteilijaneroista,  jotka  näillä  aloilla  panevat  toi- 
meen sellaisia  teknillisiä  mullistuksia,  että  nämäkin  tai- 
teenhaarat  voisivat  palvella  vallankumouksellisen  köy- 
hälistön tarkoitusperiä. 

Voimme  kerta  kaikkiaan  sanoa,  että  tuollaiset  ennus- 
telut, niin  vilpittömästä  aatteellisesta  innostuksesta  kuin 
ne  lienevätkin  aiheutuneet,  ovat  perusteettomia. 

Ei  niin,  etteikö  joku  riveihimme  lukeutuva  taitelija- 
nero  voisikin  keksiä  uusia  teko-  ja  esitystapoja  taiteen 
alalla — sehän  on  mahdollista, — mutta  vallankumouksel- 
lisesta taiteesta  kysymyksen  ollessa  ei  olekaan  kysymys 
kumouksellisuudesta  taidetekniikkaan,  vaan  sisältöön 
nähden. 

Samalla  kuin  myönnämme  kaikilla  taiteen  haaroilla 
olevan  tekniikkaansa  nähden  rajoittamattomat  kehitys- 
mahdollisuudet, on  meidän  myöskin  myönnettävä  se, 
että  nykyistenkin  taidekeinojen  avulla  voidaan  tulkita 
tunnelmia  niin  kumouksellisia  kuin  ikänä  on  ihmis- 
mielessä liikkunut. 

Kysymys  on  vain  näiden  taidekeinojen  valtaamisesta 
kumouksellisen  köyhälistön  asian  palvelukseen. 

Teknilliset  kumoukset  taiteen  alalla  ovat  kokonaan 
eri  asia  kuin  taideteoksen  sisällössä  ilmenevä  kumouk- 
sellisuus. Kumouksellisinta  tekniikkaan  nähden,  mitä 
kuvaamataiteiden  alalla  milloinkaan  on  syntynyt,  liene- 
vät kubismin  ja  futurismin  nimellä  tunnetut  taidesuun- 
nat, mutta  tuskinpa  erehdymme,  jos  sanomme  että  ne 

kaikessa  kumouksellisuudessaan  ovat  kykenemättömät 
tulkitsemaan  yhtään  yhteiskunnallisessa  merkityksessä 
kumouksellista  tunnelmaa. 

Sitä  vastoin  esim.  porvariston  vanhan  sotalaulun 
Marseljeesin  valtavat  sävelet  vastustamattomalla  voi- 
malla synnyttävät  kumouksellista  mielialaa  nykyaikai- 
senkin, porvaristoa  vastaan  kumoustaisteluun  järjesty- 
neen työväestön  mielessä. 

Ovatko  siis  Marseljeesin  sävelet  kumouksellista  tai- 
detta  kumouksellisen    työväestön    kannalta    katsottuna? 

Epäilemättä  ne  sitä  ovat  silloin  kuin  ne  meikäläisten 
kesken  esitetään.  Mutta  kun  samat  sävelet  esitetään 
hovikonsertissa  Venäjän  keisarin  palatsissa  saavat  ne 
kokonaan  toisen  luonteen.  Jos  ne  sellaisessa  kuulija- 
kunnassa kykenevät  taisteluintoa  sytyttämään,  ei  se  in- 
nostus varmaankaan  käy  samaan  suuntaan  kumouk- 
sellisen köyhälistön  pyrkimysten  kanssa.  Ranskan  työ- 
läiset syöksyvät  Marseljeesin  sävelten  kiihoittamina  teu- 
rastamaan saksalaisia  luokkatovereitaan.  Kukaan  ei 
halunne  väittää  Marseljeesin  silloin  edustavan  kumouk- 
sellista taidetta! 

Sen,  että  musiikki  näin  voi  palvella  mitä  vastakkai- 
simpia  pyrkimyksiä,  selittää  prof.  Höffding  seuraavasti: 
"Ne  tunteet,  joita  sointi  ja  poljento,  sävelien  nousu  ja 
lasku,  taistelu  ja  sopusointu  herättävät,  ovat  luonteel- 
taan hämäriä;  varmoja  mielikuvia  ei  helposti  herää 
eivätkä  ne  ole  tunnevaikutukselle  välttämättömiä.  Juu- 
ri sen  vuoksi,  että  musiikki  voi  kuvata  tunteiden  koko 
ilmaisumuodon,  erittäinkin  mitä  tulee  niiden  peräkkäin 
seuraamiseen,  rytmiin  ja  voimallisuuteen,  tuomatta  esil- 
le sitä  määrättyä  aihetta  eli  esinettä,  joka  jokaisessa 
yksityistapauksessa  herättää  ne,  juuri  sen  vuoksi  käy 
sen  tunnevaikutus  niin  suureksi.  Samasta  syystä  voi- 
daan musiikkikappaleita  tulkita  niin  eri  tavalla;  monta 

eri  mielikuvasarjaa  voi  herätä  samasta  musikaalisesta 
aiheesta  syystä,  että  tämä  aihe  ilmaisee  vain  perustun- 
nelman, joka  voi  viritä  hyvin  erilaisista  syistä."  (Sielu- 
tieteen pääpiirteet,  siv.  315.) 

Senpävuoksi  ovatkin  voineet  aikoinaan,  kuten  sosia- 
lismin historiasta  olemme  lukeneet,  kumouksellisten 
kansanjoukkojen  kumouksellisen  mielialan  ylläpitäjinä 
esiintyä  hurskaat  virret,  joita  toisissa  oloissa  vallan 
vaarattomina  nukutuslauluina  kirkoissa  vedellään.  Tätä 
seikkaa  valaisevana  voinemme  myös  mainita,  että  Suo- 
messa bobrikoffilaisena  aikana  hallitus  katsoi  virren 
"Jumala  onpi  linnamme"  niin  "vaaralliseksi",  että  asetti 
sen  kiellettyjen  musiikkikappaleiden  luetteloon.  Sävel- 
esityksen  kumouksellisuus  riippuu,  voipa  sanoa,  koko- 
naan siitä  tilanteesta  jossa  se  esitetään.  Sama  sävel- 
esitys  voi  eri  tilanteissa  kiihottaa  kokonaan  erilaisiin 
suuntiin  tähtääviä  pyrkimyksiä  kun  niissä  vaan  on  sa- 
ma perustunnelma  (esim.  taisteluinto) . 

Senpä  vuoksi  voivatkin  köyhälistön  runoilijat  minkä 
tahansa  porvarillisen  laulun  sävelmään  sovittaa  uudet 
kumouksellisen  köyhälistön  mielialoja  tulkitsevat  sanat. 
Sadoista  äiteläsanaisten  isänmaallisten  laulujen  sävel- 
mistä on  siten  muodostunut  köyhälistön  kumouksellista 
taidetta. 

Kuvaamataiteiden  alalla  sellainen  "kumouksellistut- 
taminen"  käy  päinsä  tuskin  nimeksikään,  puhumatta- 
kaan runoustaiteesta. 

Ja  kun  kapitalistiluokka  rahan  mahdilla  hallitsee 
taidetta,  ei  kumouksellisiksi  tarkoitettujen  taideteosten 
syntymiselle  ole  paljoakaan  mahdollisuuksia.  Harvoja 
ovat  ne  maalaukset,  veistokset,  näytelmät,  romaanit  tai 
runot,  jotka  voivat  vaikuttaa  elvyttävästi  työväestön 
kumouksellisiin  tunnelmiin.  Suurin  osa  maalaustaiteen 
ja  kuvanveistotaiteen  tuotteista  on  tältä  kannalta  kat- 

soeii  merkityksetöntä.  Merkitsevämpää  niillä  aloilla 
syntyy  vain  sikäli  kuin  kumouksellisen  köyhälistön  ri- 
veihin lukeutuvat  taiteilijat  kykenevät  luomaan.  Heidän 
kykeneväisyytensä  tässä  suhteessa  riippuu  taas  suurim- 
maksi osaksi  siitä,  missä  määrin  köyhälistöliikkeen  pal- 
veleminen voi  taata  heille  elämismahdollisuuksia.  Ja  ne 
mahdollisuudet  ovat  verrattain  pienet.  Työläisillä  ei 
ole  varaa  kaunistaa  asuntojaan  taideteoksilla  vaikka 
halu  olisi  kuinka  palava.  Heidän  kokoushuoneensa  ovat 
ainoat,  jotka  voisivat  tarjota  sopivia  paikkoja  maalaus- 
ja  kuvanveistotaiteen  tuotteille,  mutta  kun  me  tiedäm- 
me kuinka  suuria  ponnistuksia  työläisiltä  vaatii  saada 
yksinkertaisinkaan,  välttämättömimpiä  tarpeita  tyydyt- 
tävä kokoushuone  pystyyn,  niin  emme  ihmettele,  vaikka- 
kin suuria  kustannuksia  kysyvä  kokoushuoneiden  taide- 
teoksilla kaunistaminen  jää  toimittamatta.  Rakennus- 
taiteellisten saavutusten  syntyminen  myös  edellyttäisi 
runsaampaa  varojen  käyttöä  kuin  työväestölle  on  mah- 
dollista. Runouden,  romaani-  ja  näytelmäkirjallisuuden 
alalla  sitä  vastoin  on  työväenluokan  taiteella  paremmat 
kehittymis  mahdollisuudet,  koska  työväen  lehdei  ja  jul- 
kaisut sekä  muu  kustannustoimi  muodostaa  heidän  tuot- 
teilleen enemmän  kysyntää  ja  takaa  heille  leipää  edes 
jonkun  verran.  Tähän  tulee  vielä  lisäksi  se,  että  kirjal- 
linen toiminta  ei  aina  vaadi  harjoittajansa  omistautu- 
mista taiteelleen  niin  kokonaan  kuin  on  pakko  maalauk- 
sen ja  kuvanveiston  alalla,  jos  mieli  mitään  mainitse- 
misen arvoista  saada  aikaan. 

Samalla  kuin  siis  toteamme  sen,  että  taiteen  kumouk- 
sellisuus ei  riipu  tekniikasta,  tekotavasta,  vaan  sisällöstä, 
samalla  myöskin  huomaamme,  että  sikäli  kuin  työväestö 
kapitalismin  vallitessa  kykenee  omaa  kumouksellista 
taidettaan  luomaan,  niin  se  taide  pääasiallisesti  ilmenee 
kirjallisuuden  alalla. 

Ja  kumouksellisen  mielialan  luojana  ja  ylläpitäjänä  | 
tällä  taiteella  on  luokkataistelussamme  suuri  merkitys.  " 
Sillä  samalla  kuin  taide  ottaa  aiheensa  elämästä,  se 
myöskin  vaikuttaa  takaisin  elämään.  Se  "ei  ole  ainoas- 
taan elämän  jälkikuva,  vaan  myöskin  sen  esikuva" 
(Höffding).  Kuitenkaan  ei  ole  mitään  erikoista  taiteen 
kukoistusaikaa  odotettavissa  ennen  yhteiskunnallista 
vallankumousta.  Sillä  yhteiskunnallinen  vallankumous 
vasta  tulee  vapauttamaan  taiteen  niistä  kahleista,  joihin 
sen  kapitalistiluokan  raha  ja  työväenluokan  rahatto- 
muus nykyään  kytkevät.  K.  A.  Suvanto. 


Eräälle  harmaalle  veljelle 

Mielestänsä  sammakkokin 
paras   ompi   hyppimään, 
mättähältä    toiselle 
kun  joskus  sattuu  pääsemään. 

Silloin  luulee  mestariksi 
hänkin  varmaan  itseään, 
tuskin  luullen  vertaistansa 
enää  missään  löytyvän. 

Niin  on  laita  monen  muunkin, 
joka  lailla  sammakon 
parhaaks*  luulee  itseänsä 
vaikka  muita  kehnoin  on. 

Aksel  H. 

Rikkaan  ja  köyhän  kuolema 


Huolta,  vaivaa,  haikeutta 
touhua  on  kaikenmoista. 
—  Rikas  kuoli,  miljoneeri, 
sen  ei  ver tuhista  toista. 

Puuhaa  papit,  mustatakit, 
häärää  koko  joukkokunta. 
Palvelijat  kilvan  liitää 
ettei  yölläkään  saa  unta. 

Työtä,  tointa,  valmistusta, 
teurastetaan  syöttölampaat. 
Herkun  runsautta.   Kas  nyt 
jauhaa  kilvan  ostohampaat. 


Vainaan  suurta  neroutta 
lehdet  mairii  taivoon  asti. 
Vielä  pappi  haudan  päällä 
häntä  siunaa  hartahasti. 

Käy  ruumissaattue  tuolla: 
hevosluuska  ja  kyytimies. 
Se  köyhän  on  saattue  pieni, 
sen  tuttu  oV  kohtalon  ies. 

Hän  kunnan  hoidossa  eli, 
kun  työssä  hän  vamman  sai. 
Ken  surren  muistaisi  tuota, 
se  joutihan  kuolla  kai! 

Ei  pappia  hautausmaalla, 
ei  lukkari  veisaten  käy. 
Ei  yhtään  itkevää  silmää 
sen  vainajan  haudalla  näy. 

Oli  orja  hän  eläissänsä, 
kas,  niitähän  paljon  lie! 
Ne  hiljaa  syntyy  ja  kasvaa 
ja  hiljaa  ne  kuolema  vie. 

Mikael  Rutanen. 


PERUSTUSLAILLISUUS 


^jrUSKIN  missään  maassa  maailmassa  puhutaan  niin 
llL  paljon  perustuslaista  kuin  täällä  Yhdysvalloissa. 
^^  Muilla  mailla  ovat  omat  "jumalansa"^ — kuninkaan- 
sa ja  keisarinsa — Yhdysvalloilla  on  perustuslakinsa,  jota 
kansa  jumaloi  ja  oikeuslaitokset  suojelevat  sen  pyhyyttä. 

Mitä  sitte  on  perustuslaki? 

Ferdinand  Lassalle  aivan  oikein  sanoo,  että  jonkun 
maan  todellinen  perustuslaki  ei  ole  se,  mitä  jollekin 
paperinpalaselle  on  kirjotettu,  mutta  se  on  yhteiskun- 
nassa voimassa  olevien  todellisten  voimasuhteiden  yh- 
teenlaskettu summa.  Hallitus,  jolla  on  käytettävänään 
poliisit  ja  tuomiovalta,  armeija  ja  laivasto,  on  osa,  hy- 
vin suuri  osa,  perustuslaista.  Yleinen  sivistys  ja  valistus 
on  myös  osa  perustuslaista,  koska  se  ei  salli  hallituksen 
valtaansa  äärimäisen  raa'asti  käyttää.  Työväenjärjestöt 
myös  muodostavat  sellaisen  osan  perustuslaista  kuin 
niiden  voima  on  suhteessaan  yhteiskunnan  toisiin  voima- 
tekijöihin nähden. 

Tuskin  mikään  osottaa  Lassallen  väitettä  oikeaksi  sen 
paremmin  kuin  tämän  maan  olosuhteet.  Yhdysvaltain 
perustuslaki  hyväksyttiin  syyskuun  17  päivänä,  vuonna 
1787,  siis  kapitalistisen  yhteiskunnan  kehityksen  alku- 
aikoina. Hyväksytty  perustuslaki  vastasi  hyvin  silloin 
vallinneita  yhteiskunnallisia  ja  taloudellisia  olosuhteita. 
Teollisuus  oli  kehdossaan  ja  väestö  suurimmaksi  osaksi 
oli  kokoonpantu  käsityöläisistä,  maanviljelijöistä,  kaup- 
piaista ja  muista  sellaisista  aineksista.    Työväenluokkaa 

sen  nykyisessä  muodossa  oli  vain  vähän  olemassa.  Siksi 
perustuslaissa  puhutaan  vain  palvelijan  ja  isännän  vä- 
lisistä suhteista,  eikä  työläisen  ja  työnantajan  suhteista 
toisiinsa,  jotka  kaikesta  huolimatta  ovat  paljon  erilai- 
semmat ensiksimainittuja  suhteita.  Lainsäätäjät  ja  la- 
kien tulkitsijat  ovat  aikoja  sitte  olleet  pakotettuja  tun- 
nustamaan tämän  eroavaisuuden. 

Tästä  huolimatta  oikeuslaitokset,  silloin  kun  niitä 
pyydetään  antamaan  lausuntonsa  työläisten  ja  työnan- 
tajien välisistä  suhteista,  vetoovat  perustuslakiin  ja  et- 
sivät tuosta  asiakirjasta  puolustusta  omistavan  luokan 
oikeuksille  työväenluokan  hyökkäyksiä  vastaan.  Kym- 
menittäin työväenlakeja  on  julistettu  perustuslakivastai- 
seksi  vetoomalla  perustuslain  sellaisiin  kohtiin,  joilla, 
maallikon  mielestä,  ei  ole  minkäänlaista  tekemistä  kul- 
loinkin kysymyksessä  olevan  asian  kanssa. 

Ja  vaikka  tuomarit  näin  ilmeisesti  rikkovat  kirjo- 
tettua  perustuslakia  (tosin  aikoja  sitte  kuollutta)  näissä 
asioissa,  työväenlait  eivät  sittenkään  tule  laiksi,  koska 
porvariston,  joka  kontrolleeraa  valtiokoneiston,  valta 
ja  tahto  muodostaa  todellisen  perustuslain. 

Yhdysvaltain  perustuslaissa  taataan  maan  vapaille 
kansalaisille — ja  vuodesta  1865  kaikki  tämän  maan  kan- 
salaiset ovat  olleet  teoreettisesti  "vapaita" — oikeus  kan- 
taa aseita,  puhe-,  kokoontumis-  ja  painovapaus.  Jokai- 
nen tietää,  että  näitä  vapauksia  on  mitä  törkeimmin 
loukattu  jokaisen  työtaistelun  ajalla  ja  kirjoitettu  perus- 
tuslaki asetettu  syrjään,  koska  se  ei  vastannut  omista- 
van luokan  vaatimuksia.  Todellinen  perustuslaki — 
omistavan  ja  hallitsevan  luokan  raaka  tahto — astui  kir- 
joitetun valheperustuslain  sijalle.  Näiden  peruslain 
kohtien  rikkominen  osottaa,  että  siellä,  missä  niitä  ri- 
kotaan, porvariston  raaka  tahto  on  ainoa  määräävä  yh- 

teiskunnallinen    tekijä,    että    yleisellä    sivistykselläkään 
ei  ole  siellä  mitään  määräämistä. 

Näin  muodoin  järjestyneitten  työläisten,  vastustaes- 
saan lakkovastaisia  lakeja  on  turhaa  vedota  perustuslain 
kolmanteentoista  muutokseen,  joka  kieltää  "orjuuden  ja 
pakkotyön,  paitsi  rikoksen  rankaisuna".  Turhaa  on  kan- 
taa toivoa,  että  jos  kongressi  hyväksyykin  tuollaisen  lain, 
niin  oikeus  kumoaa  sen,  koska  se  sotii  perustuslain  kolr 
mannentoista  muutoksen  kirjainta  ja  henkeä  vastaan. 
Turhaa  on  sosialistien,  silloin  kun  valtion  alhaisin  väli- 
kappale, poliisi,  kieltää  heiltä  puhevapauden,  vedota  pe- 
rustuslain takaamiin  oikeuksiinsa.  Turhaa  on  osottaa 
lakkokouksia  hajottavalle  poliisille,  että  perustuslaissa 
taataan  kaikille  kansalaisille,  siis  työläisillekin,  "oikeus 
kokoontua  ja  anoa  hallitukselta  huojennuksia  olosuh- 
teisiinsa". Turhaa  on  sanoa  hallituksen  sotilaille,  jotka 
rikkovat  työläisten  sanomalehtipainon  lakon  ajalla,  että 
tämän  maan  perustuslaki  takaa  kaikkein  halvimmillekin 
kansalaisille  oikeuden  painetun  sanan  kautta  julkituoda 
surunsa  ja  huolensa,  aatteensa  ja  elämän  ihanteensa.  Ja 
turhaakin  turhempaa  on  vaatia  oikeutta  kantaa  aseita 
ja  niillä  puolustaa  itseänsä  korporatsionien  palkkaamia 
pyssyhurttia  vastaan. 

Tällaiset  väitteet  työläisten  puolelta  eivät  mitään  au- 
ta, sillä  ne  seitsemän  "artikkelia",  jotka  hyväksyttiin  v. 
1787,  ja  senjälestä  hyväksytyt  viisitoista  muutosta,  ovat 
aikoja  sitte  lakanneet  olemasta  tämän  maan  todellisena 
perustuslakina.  Todellinen  perustuslaki  on  hallitsevan 
luokan,  porvariluokan  tahto.  Valtiota  jo  yhteiskuntaa 
hallitaan  niiden  etujen  mukaisesti,  joilla  on  valtaa.  Val- 
tiollista ja  yhteiskunnallista  oikeutta  eivät  määrittele 
jotkut  satoja  vuosia  sitte  hyväksytyt  lauseet,  mutta  valta 
— valta  ja  voima  määrää  oikeuden,  perusoikeudetkin. 

Työläisten  järjestymisen  ja  luokkatietoisuuden  edis- 
tymisen kanssa  rinnan  kasvaa  työväenluokan  valtiolli- 
nen ja  yhteiskunnallinen  valta.  Työväenjärjestöt  tule- 
vat osaksi  perustuslaista  ja  työväenluokka  muodostaa 
perustuslain  omia  valtiollisia  ihanteitaan  vastaavaksi 
sitte  kun  se  on  taloudellisen  edistyksen,  järjestymisensä 
ja  luokkatietoisuutensa  kautta  tullut  voimakkaimmaksi 
luokaksi  yhteiskunnassa. 

Tämä  ei  ole  mikään  ennustus,  mutta  historian  totea- 
ma tosiasia.  Luokaamme  lyhyt  silmäys  luokkataistelun 
historiaan  Yhdysvalloissa.  Ei  ole  sataakaan  vuotta  ku- 
lunut siitä,  kun  työläisten  järjestyminen  tuomittiin  pe- 
rustuslakivastaiseksi  ja  järjestöt  valtiolle  vaarallisiksi 
salaliitoiksi.  Nämä  perustuslain  tulkinnat  tekivät  näen- 
näisesti ja  osittain  oleellisestikin  kaikkinaisen  työläisten 
joukkotoiminnan  mahdottomaksi.  Taloudellisen  kehi- 
tyksen pyörä  pyöri  edelleen.  Tuotanto  laajeni  ja  tuot- 
tajien luku  vastaavassa  määrässä.  Herran  ja  palvelijan 
suhteet  katosivat  ja  niiden  sijalle  tulivat  työläisten  ja 
työnantajien  väliset  suhteet.  Työnantajat  alkoivat  koh- 
della työläisiään  joukkona,  vaikka  he  vielä  kieltäytyivät- 
kin  ja  yhä  edelleenkin  kieltäytyvät  tekemästä  joukko- 
sopimuksia.  Työläisten  järjestyminen  tuli  niin  välttä- 
mättömäksi ja  järjestöjen  olemassaolon  oikeus  niin  ylei- 
sesti tunnustetuksi,  että  mikään  oikeuslaitos  ei  enää  us- 
kalla tuomita  työläisten  järjestymistä  perustuslakivas- 
taiseksi.  Jos  joku  tuomari  antaisikin  tällaisen  tuomion, 
niin  kukaan  ei  kunnioittaisi  sellaista  päätöstä.  Työväen- 
luokka, vaikka  siitä  on  vasta  hyvin  pieni  osa  järjestynyt 
ja  vieläkin  pienempi  osa  luokkati eloisia,  on  tullut  yh- 
teiskunnalliseksi voimatekijäksi  tässä  suhteessa,  osaksi 
maan  perustuslaista. 

Parikymmentä  vuotta  takaperin  oli  kerrassaan  mah- 
dotointa  säätää  lakia,  jolla  rajoitettiin  työläisten  työaika 

vissiin  tuntimäärään  päivässä.  Jos  valtioiden  lainsäätä- 
jäkiinnat  tai  kongressi  laativat  tällaisia  lakeja,  ylioikeus 
julisti  ne  mitättömiksi  vetoomalla  perustuslain  neljän- 
teentoista muutokseen,  jossa  sanotaan,  että  "henkilöltä 
ei  voida  riistää  elämää,  vapautta  ja  omaisuutta  muuten 
kuin  oikeudenkäynnin  kautta".  Selitettiin,  että  työläi- 
sen työvoima  on  hänen  omaisuuttaan  ja  valtio  ei  saa 
riistää  häneltä  vapautta  nauttia  tästä  omaisuudesta,  t.s. 
tehdä  työtä  niin  kauan  kuin  haluaa.  Nyt  on  kuitenkin 
jo  useita  työpäivän  pituutta  säädösteleviä  lakeja  voi- 
massa ja  ylioikeus  on  tunnustanut  ne  päteviksi. 

Muutos  oikeuden  päätöksissä  ei  johdu  siitä,  että  tuo- 
marit olisivat  muuttuneet.  Amerikalaisten  tuomareiden 
mielipiteet  ovat  yleisesti  puhuen  vielä  samat  kuin  ne 
olivat  kaksikymmentä  vuotta  takaperin.  Muutos  johtuu 
siitä,  että  yleinen  sivistys,  työväenjärj estyminen  ja  luok- 
katietoisuus ovat  suuresti  edistyneet  viime  aikoina.  Työ- 
väen sanomalehdistö — ja  osittain  vapaamielinen  sano- 
malehdistökin— ovat  paljastaneet  naisten  ja  lasten  työtä 
riistävissä  teollisuuksissa  vallitsevia  kauhuja.  Suuri 
yleisö  ei  ole  enää  varsin  niin  välinpitämätöintä  äitien 
ja  nousevan  sukupolven  kuihduttamiseen  nähden  kuin 
se  oli  kaksikymmentä  vuotta  sitte.  Järjestyneen  työ- 
väestön tekemä  valistustyö — sivistys — on  tullut  yhteis- 
kunnalliseksi voimaksi,  joka  on  jo  hiukkaisen  voinut 
rajoittaa  riistävän  porvariston  ja  porvarillisen  hallituk- 
sen mahtia. 

Tällaisia  esimerkkejä  voisi  luetella  enemmänkin, 
mutta  nämäkin  riittävät  toteamaan  sen  edellä  tehdyn 
väitteen,  että  työväestö,  sikäli  kun  se  järjestyy  ja  sen 
kautta  saa  yhteiskunnallista  valtaa,  tulee  osaksi  perus- 
tuslaista  ja    lopulta   muodostaa    oman   perustuslakinsa. 

Vastustaessamme  riistävän  luokan  sortoa  meille  so- 
sialisteille  näinmuodoin    on    tarpeetointa   oikeutta    saa- 

daksemme  vedota  tuohon  tuhansia  kertoja  rikottuun 
valheperustuslakiin.  Sillä  ei  mitään  voiteta.  Päinvas-  f 
toin  siihen  vetoomalla  työväestössä  kasvatetaan  kunnioi- 
tusta valtiosääntöä  kohtaan,  joka  tunnustaa  yksityis- 
omistuksen pyhyyden.  Siihen  vetoominen  on  sosialisti- 
selta katsantokannalta  paremminkin  vaarallista. 

Paljon  parempi  on  jokaisessa  tilaisuudessa  vedota 
työväestöön  itseensä,  työväenluokan  luokkavoimaan. 
On  paljon  hyötyä  tuottavampaa  kehottaa  työläisiä  jär- 
jestymään, kasvattaa  heissä  luokkatietoisuutta  ja  oman 
voimansa  ymmärtämistä.  Vain  sillä  tavalla  voidaan 
palvella  työväenluokkaa,  edistää  sen  valtaan  nouse- 
mista. Y.  M. 


I 


Tl  MÄNTTI  KAIVOKSESSA. 

Kuvassa  näkyy  sadottain  köysiä,  ne  ovat  teräskaapeleita,  joiden 
avulla  irroitettu  kivi  otetaan  ylös. 


EMVÄTKUVÄT 


(KIRJ.  ARVID  NELSON 


1 


'ÄHINTÄIN  10,000,000,   mahdollises- 
ti 15,000,000  ihmistä  käy  eläväku- 
vateattereissa    Yhdysvalloissa    jo- 
kaisen vuorokauden  kuluessa  las- 
kevat jotkut  tilastojen  kokoilijat.  Tämän 
perusteella    samat    tilastojen    kokoilijat 
laskevat    koko    maailman    asukasluvusta 
50,000,000    käyvän    "elävissäkuvissa"    jo- 
kaisen 24-tunnin  ajalla,  joskin  tunnusta- 
vat   nykyisen    sotatilanteen    h  lomattavasti 
"häiritsevän"      eläväkuva-"liikettä"      Euro- 
passa. 

Tästä  seikasta  on  tarpeetonta  tehdä 
tällä  kertaa  pitempiä  laskelmia,  sillä  elävä- 
kuvayleisön  henkilökohtainen  lukumäärä  tun- 
nustettavasti  kohoaa  vuoden  mittaan  huikei- 
siin summiin.  Tämän  johdosta  eräs  Los  Angeles 
Timesin  kirjeenvaihtaja  sanoikin  mainitun  leh- 
den erikoisessa  eläväkuvanumerossa  tammik.  1 
p.,  1916,  olevan  "ilmeistä  jokaiselle,  että  elävät- 
kuvat  ovat  kaikista  voimakkain  tekijä  mitä  meil- 
lä on  olemassa  tällä  hetkellä,  jolla  voimme  vaikuttaa  ihmisten  mieli- 
piteeseen". Hän  jatkoi  samassa  kirjotuksessa:  "Kansajoukot  usko- 
vat sen  mitä  näkevät  omilla  silmillään,  joten  molempiin,  sekä  heidän 
mieleensä  että  heidän  ymmärrykseensä  voidaan  vaikuttaa  paremmin 
kuvafilmin  avulla  kuin  millään  muulla  tavalla." 

Epäilemättä  on  vielä  liian  aikaista  tunnustaa  elävienkuvien  ole- 
van "kaikista  voimakkaimman  tekijän"  yleisen  mielipiteen  muokkaa- 
misessa, sillä  mahtava  kapitalistinen  sanomalehdistö  ja  kirjallisuus 
pysynee  edelleenkin,  ainakin  vielä  toistaiseksi,  etutilalla  tällä  alalla. 
Mutta  kuitenkin  on  myönnettävä,  että  elävätkuvat  ovat  jo  niiden 
nykyisellä  kehitysasteella  yksi  suurimmista  tekijöistä  yleisen  mieli- 
piteen luomisessa. 

Samoin  on  edelleen  kyseenalaista  josko  kansan  yleiseen  maail- 
mankatsomukseen voidaan  kaikista  tehokkaimmin  vaikuttaa  kuva- 
filmin  välityksellä.     Suurten  päivälehtien  lukijakunta  tulee  eteenkin- 

päin  olemaan  hnomattavasti  suurempi  kuin  elävienkuvien  katsoja- 
joukko. On  totta  kyllä  että  sanomalehtiä  voi  seurata  vain  lukutai- 
toinen henkilö,  jotavastoin  eläviäkuvia  voi  seurata  jokainen  näkö- 
aistilla varustettu  henkilö  olkoonpa  hänen  yleinen  kehitystasonsa 
muutoin  kuinka  alhaisella  asteella  tahansa.  Kielentaitamattomuus- 
kaan  ei  yleensä  tule  kysymykseen  eläviäkuvia  katsellessa,  sillä  niitä 
voi  kerääntyä  katselemaan  saman  katon  alle  samalla  kertaa  minkä 
kielisiä  tahansa. 

Vielä  on  mainitsematta,  että  suuri  prosentti  eläväkuvayleisöstä 
säännöllisesti  muodostuu  alaikäisistä  lapsista,  joiden  mieli  luonnolli- 
sesti on  helpommin  ja  pysyväisemmin  taivutettavissa  mihin  suun- 
taan tahansa  kuin  vanhempi-ikäisten.  Nuorten  ja  kokemattomien 
lasten  ymmärryksen  myrkyttämisessä  eläväkuvat  ovatkin  ja  muo- 
dostuneet huomattavaksi  tekijäksi  ja  on  siitä  jo  seurauksiakin  näh- 
tävissä. ■  i  '^■r\mm^^'^: 

Kukaan  aikaansa  seuraava  henkilö  ei  väitä  vastaan,  etteikö  tä- 
mänpäiväinen kapitalistinen  sanomalehdistö  ole  omistettu  yksinomaan 
valtaluokan  etujen  ajamiselle.  Työväen  sanomalehdistö,  ikävä  kyllä, 
on  sille  vielä  vain  heikko  kilpailija.  Samoin  on  valtaluokka  vallan- 
nut elävätkuvatkin  omien  etujensa  edesauttamiseksi,  oman  valta- 
asemansa  lujittamiseksi.  Tätäkään  ei  voi  kieltää  kukaan,  joka  on 
muutamankaan  kerran  käynyt  katselemassa  eläviäkuvia  ja  omaa 
hiukankaan  oman  asemansa  tuntemusta  . 

Yksi  sangen  kuvaava  esimerkki  on  se  kuinka  eläviäkuvia  käyte- 
tään Yhdysvalloissa  vallalla  olevaan  sotavarustelukiihotukseen.  Kong- 
ressimies  Tavenner,  Illinoisin  valtiosta,  paljasti  kongressin  vuoden 
1916  istuntokaudella,  kuinka  kuulu  räjähdysaineiden  keksijä  Hudson 
Maxim  oli  sijoittanut  huikean  summan  rahaa  ja  valmistuttanut  suu 
renmoisen  kuvatiimin,  jonka  yksi  ainoa  tarkoitus  oli  juurruttaa  tä 
män  maan  kansan  mieleen  kuinka  Yhdysvallat  on  sortumaisillaan 
jonkun  tuntemattoman  ulkomaalaisen  vihollisen  kitaan  puutteellis- 
ten sotavarustuksien  vuoksi.  Kappaletta  (The  Battle  Cry  of  Peace — 
"Rauhan  sotahuuto")  esitetään  edelleenkin  kautta  Yhdysvaltojen  san- 
koille katsojajoukoille  korotetuilla  sisäänpääsymaksuilla.  Todellisuu- 
dessa kappale  on  vain  jättiläiskauppapuhvi  Maximin  tuotteille. 

Maxim  kuoli  hiljattain  ja  on  hänen  nimensä  kirjoitettu  historian 
lehdille  tunnettuna  sotavälineiden  ja  räjähdysaineiden  "keksijänä", 
vaikka  hän  todellisuudessa  oli  keksijä  vain  vähemmässä  merkityk- 
sessä ja  suuremmassa  merkityksessä  sotatarpeiden  kauppias — yksi 
koko  maailmaa  käsittävän  sotatrustin  tukipylväitä,  kuten  kongressi- 
mies    Tavenner    samoin    paljasti.      Mutta    kaikki    nämä    paljastukset 

haudattiin  syvälle  kongressin  pitkiin  pöytä-     /^  ii   A    n,  i 
kirjoihin.  Kapitalistiset  uutistoimistot  eivät  <  U  H  r\  H  L  I  l\l 
välitä    sellaisia    uutisia    lehtiensä    lukijoille. 
Kansalle  esitetään  sen  sijaan  "Rauhan  sota- 
huutoa",  ja    se   näyttää   vetelevänkin   vallan 
mainiosti. 

ELÄVÄTKUVAT  TEOLLISUUTENA. 

Eläväkuvafilmien  valmistus  erikoisena 
teollisuutena  on  viimeisen  vuosikymmenen 
kuluessa  kehittynyt  Yhdysvalloissa  maan 
suurimpien  teollisuuksien  rinnalle.  Koko 
maailman  kuvafilmiteollisuus  keskittyykin 
nykyään  melkein  kokonaan  Yhdysvaltoihin, 
jossa  siihen  on  sijoitettu  miljoonia  dolla- 
reita pääomaa,  ottamatta  vielä  ollenkaan 
huomioon  niitä  lukuisia  teattereita  koneis- 
toineen, joissa  kuvia  esitetään  yleisölle. 
Usein  kulutetaan  satojatuhansia  dollareita 
rahaa  yhden  ainoan  kuvafilmisarjan  valmis- 
tamisessa. 

Useiden  eläväkuvayhtiöiden  palvelukses- 
sa on  jatkuvasti  kymmeniä,  jopa  satojakin 
tunnetulta  näyttelijöitä,  useat  heistä  ennen 
kuulumattoman  suurilla  palkoilla.    Näytteli- 
jöiden lisäksi  täytyy  olla  kyvykkäitä  johta- 
jia,    ammattiinsa     täydellisesti     perehtyneitä 
valokuvaajia,    sekä    lisäväkeä,    kulissimiehiä 
ja  muita  tavallisia  työläisiä,  joiden  lukumää- 
rä    eläväkuvateollisuudessa     kokonaisuudes- 
saan   nousee    kymmeniin    tuhansiin. 

Useat  yhtiöt  ovat  hankkineet  itselleen 
omistusoikeuden  tuJhansia  eekkereitä  käsit- 
täviin maa-aloihin,  saadakseen  mahdollisim- 
man paljon  tilaa  sekä  monipuolista  luontoa 
kuvaamista  varten.  Erikoisia  teattereita 
eläväkuvanäytäntöjen  kuvaamista  varten  on 
rakennettu    suurilla    kustannuksilla. 

Eläväkuvanäytäntöjen  (scenario'iden) 
kirjoittaminen  on  kehittynyt  erikoiseksi  kir- 
jailija-alaksi.    Tavallisen   näytelmäkappaleen 

kirjottaja  kirjottaa  keskustelua,  pistellen  väliin  käytöstä  vain  sen  ver- 
ran kun  on  tarpeellista.  "Scenarion"  kirjottaja  sensijaan  keksii 
juonensa  ja  kirjottaa  yksinomaan  käytöstä,  sillä  elävätkuvat  ovat 
"mykkää  draamaa".  Käytöskin  kirjotetaan  mahdollisimman  lyhyeen 
muotoon.  Tarvitsee  vain  saada  juoni  selväksi  kuvaamisen  johta- 
jalle, joka  huolehtii  lopusta. 

Ylempänä  mainittiin,  että  suurin  osa  maailman  eläväkuvafilmeis- 
tä  valmistetaan  Yhdysvalloissa.  Tähän  voidaan  lisätä,  että  80  pro- 
senttia Yhdysvaltain  kuvafilmituotannosta  keskittyy  Californian  val- 
tioon. 

Los  Angelesin  kaupunki  eteläisessä  Californiassa  onkin  lyhyessä 
ajassa  kehittynyt  maailman  huomattavimmaksi  kuvafilmikeskukseksi. 
Siellä  kuvataan  ja  kehitetään  vuosittain  vähimmässä  laskussa  tu- 
hannen mailia  n. s.  "negatiivi"-filmiä,  josta  vuorostaan  valmistetaan 
40,000  mailia  "positiivi"-filmiä  esitettäväksi  eläväkuvateattereissa 
kaikissa  maailman  äärissä. 

Kymmenet  suuret  eläväkuvayhtiöt  ovat  perustaneet  itselleen 
suurenmoiset  kuvauslaitokset  Los  Angelesin  kaupunkiin  tai  sen  lähi- 
seutuville,  joskin  tarpeen  vaatiessa  ottavat  kuvia  muuallakin.  Mai- 
nittakoon niistä  kaksi:   Universal  ja  Selig. 

Universal-yhtiön  jättiläisvalokuvaamo  on  miljoonan  dollaria  mak- 
sava laitos  ja  sijaitsee  San  Fernando-laaksossa,  lähellä  Los  Angelesia. 
Se  tunnetaan  Universal  Cityn  nimellä  ja  käsittää  tuhannen  eekkeriä 
maata,'  jolle  on  m. m.  rakennettu  useita  konkretirakennuksia,  monta 
tilavaa  näyttämöä  sekä  kaikki  muut  tarpeelliset  huoneustot.  Alu- 
eella on  kaiken  muun  lisäksi  yhtiön  oma  eläintarha  sekä  erikoinen 
ilmavirasto,  jonka  tehtävänä  on  ilmoittaa  etukäteen  milloin  on  suo- 
tuisa ilma  valokuvaamiselle  ulkoilmassa,  tai  milloin  on  edullisinta 
turvautua  keinotekoiseen  valaistukseen  katon  alla.  Noin  80,000 
jalkaa  kuvafilmiä  kulutetaan  Universal  Cityssä  joka  viikko.  Yhtiön 
palveluksessa  on  jatkuvasti  kymmeniä  johtajia  ja  satoja  näytteli- 
jöitä, lukuunottamatta  tavallisempia,  joko  pitempi-  tai  lyhyempi- 
aikaisia  työläisiä.  Laitoksen  juoksevat  kulungit  ovat  $4000  päivässä 
ja  palkkoina  maksetaan  joka  viikko  keskimäärin   $45,000. 

Eversti  William  Seligin  omistama  Selig  Polyscope  Company  sa- 
moin omistaa  miljoonan  dollarin  kuvauslaitoksen,  joka  sijaitsee  Los 
Angelesin  kaupungissa.  Selig-yhtiön  palveluksessa  samoin  on  jat- 
kuvasti satoja  ihmisiä.  Tämä  yhtiö  muun  lisäksi  omistaa  maailman 
suurimman  kokoelman  yksityisesti  omistettuja  villieläimiä.  Yhtiön 
eläintarhassa  on  eläimiä  kaikilta  maailman  mantereilta,  yhteensä 
noin  tuhannen  kappaletta. 


KUOLEMAN     MALJA. 


Louis    Raemaekers. 

Kaksi  päätekijää  eläväkuvateollisuuden  keskittymiseen  Los  An- 
gelesin ympäristölle  ovat  eteläisen  Californian  erinomainen  ilman- 
ala ja  luonto.  Eläväkuvateollisuudessa,  samoin  kuin  muussakin  tä- 
mänpäiväisessä teollisuudessa,  on  pääkysymyksenä  liikevoitto,  ja 
kuvaamiselle  on  sen  edullisempi  kuta  enemmän  on  päiväpaistetta. 
Keinotekoinen  valaistus  kysyy  aineellisia  kustannuksia,  jotka  pie- 
nentävät voittoja,  jotavastoin  auringonvalo  ei  maksa  mitään.  Satei- 
set ja  myrskyiset  ilmat  ovat  kiusallisia  sentähden,  että  silloin  jou- 
tuvat näyttelijät  olemaan  joutilaana,  ja  joutilaat  työläiset  eivät  tuo- 
ta liikevoittoa.  Eteläisestä  Californiasta  ovat  eläväkuvakapitalistit 
löytäneet  verrattain  enemmän  päiväpaistetta  kuin  muilta  paikka- 
kunnilta, joten  luonnollisesti  ovat  ryhtyneet  käyttämään  sitä  hy- 
väkseen. 

Toinen  tekijä,  kuten  jo  mainittiin,  on  eteläisen  Californian  luon- 
to, joka  on  tunnettua  monipuolisuudestaan.  Los  Angelesin  kaupunki 
ensin  tarjoaa  rajattoman  mahdollisuuden  suurkaupunkilaiselämän 
kuvaamiselle,  ja  ympäristö  rajattoman  mahdollisuuden  maalaiselä- 
män kuvaamiselle.  Aivan  lähellä  on  jylhiä  rantakallioita,  merenranta- 
hietikolta  ja  merisaaria  huviloineen.  Kuvattavaksi  hyrskyjen  hei- 
teltävänä Yoi  laskeutua  keskitalvellakin.  Muutaman  tunnin  automo- 
biilimatka  kuljettaa  näytelmä  joukkueen  keskikesän  polttavimpana- 
kin  päivänä  kuvattavaksi  lumen  peittämän  vuoren  harjanteelle. 
Mohaven  laaja  erämaa,  joka  melkein  vetää  vertoja  vanhalle  Saha- 
ralle, ei  ole  kaukana.  Kaikki  nämä  eläväkuvateollisuutta  suosivat 
edellytykset  löytyvät  täällä  niin  läheisessä  ympäristössä,  että  sama 
näytelmä  joukkue  voi  samana  päivänä  kuvauttaa  itseään  monenlai- 
sessa luonnossa. 

Kuta  lyhemmän  matkan  päässä  luonnon  monipuolisuus  on  saa- 
vutettavissa, sitä  pienemmät  ovat  tuotantokustannukset  eläväkuva- 
teollisuudessa. Kuta  monipuolisempaa  on  luonto,  sitä  monipuolisem- 
mat ja  vaihtelevammat  saadaan  kuvat,  ja  sitä  paremmin  ne  käyvät 
kaupaksi.     Seuraus:   enemmän  liikevoittoa. 

ELÄVÄTKUVAT   MAAILMAN    MARKKINOILLA. 

Jokaiselle  on  tunnettua  eläväkuvateatterien  lukuisuus  kaikkialla. 
Niitä  löytyy  useampia  pienemmistäkin  kaupunkipaikoista.  New 
Yorkin  kaupungissa  on  900  eläväkuvateatteria,  joihin  on  sijoitettu 
pääomaa  $100,000,000. 

IV 

Vuonna  1915  Yhdysvalloissa  maksettiin  sisäänpääsymaksua  elä- 
väkuvateattereihin  yhteensä  $270,000,000.  Toisin  sanoen  lähes  mil- 
joona dollaria  päivässä. 

Ulkomailla  yleensä  eläväkuvakauppa  edistyy  nopein  askelin, 
paitsi  Kiinassa,  jossa  "edistäjät"  eivät  ole  vielä  onnistuneet  saa- 
maan liikettään  erittäin  tuottavalle  kannalle.  Kiinalaisten  kerrotaan 
olevan  vastahakoisia  ottamaan  osaa  kuvien  valmistukseen,  joissa 
esitetään  kohtauksia  heidän  elämästään  sekä  heidän  maansa  tapoja. 
Satamapaikoissa,  jossa  he  joutuvat  kosketukseen  länsimaisen  sivis- 
tyksen kanssa,  he  ovat  "ystävällisempiä'  'eläviäkuvia  kohtaan,  ovat- 
pa halukkaitakin  katselemaan  sellaisia  kuvia,  joissa  esitetään  ame- 
rikalaisten  koomikkojen  hullunkurisuuksia.  Kiinassa  ja  Macaossa 
on  yhteensä  noin  50  eläväkuvateatteria. 

Filippiinien  saarille  ovat  amerikalaiset  kauppamarkkinoiden  et- 
sijät onnistuneet  perustamaan  75  eläväkuvateatteria.  Elävätkuvat 
ovat  kaikista  suosituin  yleinen  huvike  Brasiliassa,  etenkin  Rio  de 
Janeirossa.  Sama  tilanne  vallitsee  Espanjassa.  Teatterit  Sevillessä 
esittävät  melkein  yksinomaan  eläviäkuvia.  Siellä  esitetään  niitä 
ulkoilmassa  kesällä  kaikissa  mahdollisissa  paikoissa  ympäri  kaupun- 
kia. Eläväkuvateatterien  lukumäärä  kaikissa  muissa  Europan  mais- 
sa on  jo  huomattava.  Etelä-Venäjälläkään  ei  enään  ole  tuskin  yh- 
tään kaupunkia,  jolla  muutoinkaan  olisi  mitään  merkitystä,  ettei 
siellä   ole   asukkailla   tilaisuutta   katsella   eläviäkuvia.     Aberdeenissa 

Pyssyhurtat   ampuvat   lakkolaisia    konetykeillä.      Kohtaus   eräästä 

eläväkuva-filmistä. 

ja  Glassgowissa,  Skotlandissa,  väitetään  olevan  maailman  parhaat 
eläväkuvateatterit.  Kuvafilmien  kysynnän  Skandinavian  maissa  ke- 
hutaan kasvavan  entisestään. 

Ranskassa  ja  Italiassa  oli  eläväkuvafilmien  valmistus  erikoisena 
tuotantona  kehittynyt  huomattavaan  pisteeseen  ennen  nykyisen  so- 
don  puhkeamista,  joka  lamaannutti  sen  kokonaan.  Kuitenkin  jo 
ennen  sotaa  yli  50  prosenttia  Europassa  esitetyistä  elävistäkuvista 
oli  valmistettu  Yhdysvalloissa.  Nyt  kun  Yhdysvallat  on  ainoa  maa, 
jossa  saa  rauhassa  jatkaa  tämän  teollisuushaaran  kehittämistä,  on  se 
vallannut  itselleen  koko  maailman  eläväkuvamarkkinat.  Keski-  ja 
Etelä-Amerikaan  esimerkiksi  tilattiin  ennen  sotaa  aivan  ranskalaisia 
ja  italialaisia  kuvafilmituotteita.  Nyt  kun  filmien  tilaaminen  Euro- 
pasta on  katkennut,  ovat  amerikalaiset  kuvakauppiaat  kiiruhtaneet 
sinnekin  ja  toivovat  saavansa  siellä  pysyväisen  jalansijan.  Toivo- 
vatpa vielä  oman  lausuntonsa  mukaan  saavansa  siellä  korvatuksi 
sen  tappion,  jonka  sota  on  aiheuttanut  heille  Europan  eläväkuva- 
markkinoilla.  Suur-Britannia  sotatilanteesta  huolimatta  tilaa  edel- 
leenkin  runsaasti  yhdysvaltalaisia   kuvafilmituotteita. 

Europan  ja  Yhdysvaltain  välisessä  kuvafilmikaupassa  esiintyy 
vielä  yksi  seikka,  joka  kaiken  muun  lisäksi  on  omiaan  osoittamaan 
kuinka  kapitalistit  käyttävät  kuva-filmejään  omaksi  edukseen.  Euro- 
pan maissa,  selittävät  amerikalaisten  kuvafilmikapitalistein  palve- 
luksessa olevat  sanomalehtikirjeenvaihtajat,  on  paljon  asukkaita, 
jotka  matkustavat  vähän  tai  ei  ollenkaan,  joten  eivät  ole  koskaan 
nähneet  Yhdysvaltoja,  Näinollen  heidän  käsityksensä  "jänkkien" 
maasta  ovat  olleet  "vääristeltyjä"  ja  he  ovat  saaneet  "ennakkoluu- 
loja" amerikalaisten  elämästä  ja  toimeentulosta.  Nyt  on  tämäkin 
seikka  saatu  korjatuksi,  sillä  amerikalainen  kuvafilmi  on  astunut 
väliin  "suurena  tutustuttajana".  Europalainen  alkaa  nyt  "ymmärtä- 
mään meidän  maamme  suurenmoisuutta  ja  sivistystä"  ja  "uskomaan, 
että  toimeentulon  mahdollisuus  Yhdysvalloissa  on  parempi  kuin 
missään  muussa  maassa". 

Europalaiset  luonnollisesti  ovat  saaneet  "väärinymmärryksensä" 
ja  "ennakkoluulonsa"  amerikalaisten  jokapäiväisestä  elämästä  niiltä 
siirtolaisilta,  jotka  ovat  itse  käyneet  täällä  näkemässä  ja  koke- 
massa. Elävienkuvien  tehtävä  on  nyt  istuttaa  Europan  työläis- 
asukkaisiin  päinvastainen  käsitys,  kuvata  heille  olosuhteet  toisenlai- 
sena kuin  ne  todellisuudessa  ovat,  jotta  siirtolaistulva  ei  lakkaisi 
ja  että  Amerikan  työmarkkinoilla  olisi  runsaasti  halpaa  työvoimaa. 

(Tilan  puutteen  vuoksi  ei  tässä  kirjotuksessa  voida  kajota  ollen- 
kaan elävienkuvien  teknilliseen  puoleen.  Joka  haluaa  siihen  tutus- 
tua ja  tietää  kuinka  eläviäkuvia  valmistetaan  ja  kuinka  niiden  esittä- 
minen tapahtuu,  voi  saada  täydellisen  käsityksen  teoksesta  "Luonto 
tieteen  valossa",  nid.  I,  siv.  193,  jota  on  saatavana  kaikissa  puolu- 
eemme kirjakaupoissa.) 

I   I  ANARKISMIN  OIKEUDET)   | 

^^♦[♦UUTAMAT  ihmiset  ottaisivat  mielellänsä  vallan- 
^l"!  kumouksen,  jos  saisivat  sen  tänään  ja  kohtuus- 
^^^hinnalla.  Mutta  he  eivät  tunne  jaksavansa  tais- 
tella säännöllisesti  vallankumouksen  puolesta  ja  sentäh- 
den  he  suuttuvat  vallankumousliikkeelle,  joka  "kulkee 
niin  hitaasti  päämääräänsä"  ja  sepittelevät  reseptejä 
vallankumousta  varten.  Näiden  reseptien  mukaan  koe- 
tetaan sitte  silloin  tällöin  vallankumousta  tehdä,  vaikka 
todelliset  vallankumoukselliset  voimat  eivät  ole  kypsy- 
neet läheskään  siihen  määrin,  että  uuden  yhteiskunnan 
syntyminen  voisi  tulla  kysymykseenkään. 

Muutamilla  taaas  on  niin  pljon  ja  katkeraa  yksilöl- 
listä vihaa  vallassaoli joille,  että  he  tahtoisivat  saada  vi- 
hollisilleen kostetuksi  ennen  kuolemaansa  hinnalla  mil- 
lä hyvänsä,  vaikkapa  ^itte  kaikkien  vallankumouksellis- 
ten voimien  kertakaikkiaan  uhriksi  panemisen  kautta. 
Tämä  joukko  se  on,  joka  silloin  tällöin  kokeilee  yksityi- 
sellä pommin  heitolla  ja  yksityisellä  murhalla  vallan- 
kumouksen nimessä. 

Muutamat  taas  ovat  tulleet  pelkästään  filosofista  tie- 
tä siihen  viisauden  päätekohtaan,  että  he  tahtoisivat  ai- 
noastaan itselleen  lisäoikeuksia,  mutta  ei  kenellekään 
muille,  jos  kohta  toisetkin  hyväntahtoisesti  saisivat  olla 
hankkimassa  noita  oikeuksia  suurihmisille. 

Nämä  sanotut  ainekset  ne  muodostavat  toisinaan  pal- 
jon melua  pitävän  anarkistisen  pikkuryhmän,  itsetietoi- 
sen sekä  itsetiedottoman  osan  siitä. 

Itsetietoinen  anarkismi  vetoaa  ennenkaikkea  ihmisen 
luonnollisiin  oikeuksiin. 

Mitkä  ovat  nämä  luonnolliset  oikeudet? 

Anarkismin  A  ja  O  on  Minä!  Minä  Itse,  yksilö,  joka 
haluaa  elää  niin  kuin  se  hänestä  hyvältä  tuntuu,  elää 
kaikkien  toisien  tuhon  kustannuksella,  yksilö,  joka  to- 
dellisuudessa tuntee  vain  oman  itsensä  ja  omat  tarpeen- 
sa— ^ja  sentähden  on  ylinnä  kaikkea  muuta  olevaista, 
toisia  ihmisyksilöitäkin  ja  yläpuolella  koko  ihmisyhteis- 
kuntaa. 

Tuossa    yksilöllisyyden    tunnossa    onkin    anarkismin 

koko  "luonnollinen  oikeus".     Sillä  totta  on,  että  anar-  | 

kismi  on  tuossa  ymmärryksessä  enemmän  tai  vähemmän 

tekiiänä  lähes  jokaisen  eriävän  yksilön  luonnossa.    Mi- 
nuuden  tajun   on   luonto   antanut  perinnöksi   jokaiselle 

elävälle  yksilölle,  alhaisimmasta  alkueläimestä  kehitty- 
neimpään  ihmiseen  saakka.  Tätä  minuutta  ja  sen  oi- 
keutta  olla  olemassa  kaikilla  ehdoilla  "huutaa"  jo  alim-  ^ 
man  yksisoluisen  alkueläimen  alkuvaistot,  joiden  koko 
tuntemukset  tarkoittavat  itsensä  säilyttämistä.  Ja  nyky- 
ajan kehittyneimpienkin  ihmisten  suuren  enemmistön 
vaistot  ja  aistit  huutavat  kaikissa  ratkaisevissa  kohdissa 
voimakkaasti:  miten  voisin  minä  Itseni  säilyttää?  kävipä 
toisille  miten  tahansa!  Ympäröivän  elämän  vaikutus 
vastakkaiseen  suuntaan  täytyy  olla  erittäin  voimakas 
ennenkuin  tuo  Minä  Itse-iunio  muuttuu  itsetietoisuudek- 
si yksilön  mitättömyydestä  suuressa  elämän  taistelussa. 
Ainoastaan  yksilön  mitättömyyden  tajuaminen,  verrat- 
tuna koko  ihmiskuntaan,  kykenee  kuolettamaan  kaiken 
yläpuolelle  kohoavan  Minä  Itse-tunnon. 

Kun  siis  anarkismin  ydin — Minä  Itse — on  lähes  jokai- 
selle ihmiselle  luonnon  lahjoittama  voimakkaampi  tai 
laimeampi  perintö,  sentähden  on  tahdottu  anarkismille 
"vapaata  olemassaolon  ja  kehittymisen  oikeutta"  yhteis- 


» 

kunnassa.  Ja  lisäksi  on  tällä  "luonnon  pakolla"  ja  luon- 
toperäisyydellä  tahdottu  kertakaikkiaan  todistaa  anar- 
kismin oikeus  ja  kelvollisuus  ihmiselämään. 

"Koska  kerran  itse  luonto  on  anarkismin  isä,  on  sel- 
vää, että  se  on  oikeaa  ja  kelvollista  ihmiselämälle  ja  tu- 
lee sille  antaa  vapaat  oikeudet  julkisesti  esiintyä  ja  ke- 
hittyä", kuuluu  vaatimus  ja  todistelu  anarkismin  puo- 
lesta. 

Mutta  itse  luonto  on  myöskin  mätäpaiseen  ja  kolera- 
basillin  isä  ja  muutamissa  tapauksissa  myöskin  hulluu- 
den isä.  Pitäisiköhän  mätäpaiseelle,  kolerabasillille  ja 
hulluudelle  myöntää  vapaa  olemassaolo-  ja  kehittymis- 
oikeus,  vain  sentähden  kun  itse  luonto  on  niiden  isä  sekä 
äiti? 

Luontoperäisyys  ja  "luonnonpakosta"  syntyminen 
niinikään  eivät  sellaisenaan  todista  mitään  jonkun  olion 
kelvollisuudesta  tai  jonkun  asian  oikeudesta.  Luonnon 
pakosta  syntyy  joskus  vasikka,  jolla  on  jalat  seljassa, 
mutta  sellaiset  vasikat  eivät  kykene  juoksemaan.  Luon- 
to voi  poikkeustapauksissa  antaa  ominaisuuksia,  joiden 
tähden  niiden  saaja  ei  ole  ensinkään  kelvollinen  elä- 
mään, ja  yleisestikin  luonto  jakelee  lapsilleen  myötäjäis- 
ominaisuuksia,  jotka  yhdellä  kehitysasteella  voivat  olla 
lajin  kokonaisuudelle  eduksi,  mutta  toisella  kehitys- 
asteella tulevat  samat  ominaisuudet  lajille  häiriöksi  vie- 
läpä turmioksikin,  jos  ne  ominaisuudet  onnistuvat  voi- 
makkaina säilymään. 

Luonnon  antamat  "oikeudet"  ja  perinnöt  yksinkertai- 
sesti eivät  oikeuta  inhimillisessä  yhteiskunnassa  ketään 
mihinkään.  Jos  yhteiskunnan  jäsenellä  on  yhteiskun- 
nalle soveliaita  luonnon  antamia  "oikeuksia"  ja  perin- 
nöltä, niin  yhteiskunta  voi  niitä  kylläkin  käyttää,  mutta 
määrääjänä  ei  ole  luonnon  yksilölle  antama  "oikeus" 
ja  perintö,  vaan  yhteiskunnallinen  tarve. 


!f 

Mitä  nimenomaan  anarkismiin  tulee,  on  se  yksi  keh 
noimpia  "oikeuksia"  ja  perintöjä,  mitä  luonto  on  saat 
tanut  sivistysihmiselle  saakka  säilyttää. 

Mutta  luonnossa  ilmenevällä  anarkismilla  ja  nykyi 
sen  yhteiskunnan  ihmisessä  ilmenevällä  anarkismilh 
on  sitäpaitsi  hyvin  suuri  eroitus.  Ja  se  eroitus  teke( 
mitättömäksi  ihmisen  "luonnollisen  oikeuden"  olla  anar 
kisti  ihmisyhteiskunnassa. 

Luonto  ei  kehittele  anarkismiaan  itsetietoisesti,  ku- 
ten nykyinen  ihminen  kehittelee  tuota  luontoperäistä  ai 
haista  anarkistista  Minä  Itse-vaistoaan.  Luonnolla  or 
"sokea  vietti",  joka  synnyttää  yksilöitä  mahdollisimmai 
paljon,  mutta  luonto  kokonaisuutena  ei  tee  yksilön  hy 
vaksi  mitään  muuta  kuin  "päästää"  niitä  mahdollisin! 
man  paljon  elämään.  Sen  jälkeen  saavat  yksilöt  ja  laji 
taistella  keskenään  siitä,  kuka  niistä  jaksaa  elää,  säilyi 
ja  kehittyä. 

Ihmistä  alemmilla  luonnon  olennoilla  ei  ole  sellaistc^ 
arvioimiskykyä  tekojensa  seurauksista  kuin  on  ihmisel 
lä,  eivätkä  alemmat  olennot  ruumiillisten  ja  "sielullis 
ten"  puutteellisuuksiensa  vuoksi  kykene  tekemään  toi 
silleen  sellaisia  palveluksia  kuin  ihminen,  ne  eivät  ky 
kene  etsimään  omaa  onneaan  toisten  onnen  yhteydessä 
siinä  määrin  kuin  ihminen  ruumiillisten  ja  "sielullisten' 
ominaisuuksiensa  puolesta  kykenee — ^ja  sentähden  anar 
kia  alemmassa  luonnossa  on  paljonkin  johdonmukaiseni 
paa  kuin  se  on  nykyisen  ihmisen  tunnustamana  ja  har 
joittamana.  Kyky  etsiä  oma  onni  toisten  onnen — ^joukko- 1 
onnen — kautta  tekee  anarkian  luonnonoikeuden  kannal- 
ta katsoen  tarpeettomaksi. 

Jos  tosiaankin  voisi  puhua  luonnon  tarkoituksista 
niin  hyvällä  syyllä  voisi  sanoa  luonnon  antaman  anar 
kismin — Minä  Itse-tunnon — tarkottavan  lajin  säilyttä 
mistä.     Sillä  kun  luonnon  "sokea  vietti"  siittää  paljoE 

enemmän  kuin  mille  määrälle  luonnossa  on  ravintoa 
saatavissa,  niin  Minä  Itse-tunto  (itsesäilytysvictti)  saat- 
taa "sokean  vietin"  siittämät  ja  synnyttämät  keskenään 
vimmattuun  taisteluun  olemassaolosta.  Tuossa  taiste- 
lussa voittavat  ne,  jotka  ovat  tuohon  taisteluun  soveli- 
aimmat, ja  niin  laji  säilyy  oloihin  soveltumattomasta 
rappeutumisesta  ja  sen  kautta  johtuvasta  häviöstä.  Mut- 
ta tuossa  taistelussa  luontokin  "rankaisee"  oman  anar- 
kistisuutensa  siten,  että  siinä  tuhoutuu  suurin  osa  siite- 
tyistä. Ja  samalla  tuossa  taistelussa  kehittyy  anarkian 
täydellinen  vastakohtakin  eräiden  lajien  elämässä.  Tun- 
nettuahan on,  mitenkä  muutamien  lajien  kesken  on  niin 
lujia  yhteenliittymisiä,  että  enemmistöpakolle  perustu- 
va yhteiskuntaelämä  tekee  aivan  mahdottomaksi  yksi- 
lön Minä  Itse-taipumusten  käytännössä  toteuttamisen. 

Jospa  siis  luonnon  anarkistinen  perintö  voi  määrä- 
tyllä kehitysasteella  palvella  lajin  säilymistä,  niin  ihmi- 
sessä ilmenevä  anarkismi  ei  voi  mitenkään  palvella  sa- 
maa tarkotusta.  Ihmiselle  on  anarkismi  vain  villin  tais- 
telun jättämä  perintö,  sikäli  kuin  on  kysymys  luonnon 
osasta  siinä.  Mitään  nykyisistä  ihmisroduista  tai  kan- 
soista ei  voida  nykyisissä  suurille  joukkoliitoille  perustu- 
vissa yhteiskunnissa  säilyttää  eikä  kehittää  anarkistisen 
Minä  /f5^-tajunnan  ja  sen  mukaisten  menettelytapojen 
avulla.  Parhaimmankaan  yksilön  Minä  Itse  ei  merkitse 
iiitään  nykyisissä  yhteiskunnissa  rodun  tai  kansan  pa- 
rantajana. Niinpä  siis  se,  mikä  saattaa  olla  esim.  pe- 
iolle  hyvinkin  hyväksi,  olla  lajin  olemisen  ja  säilymisen 
'htona,  ei  voi  hyödyttää  ihmistä,  päinvastoin. 

Inhimillisessäkin  elämässä  tosin  voittavat  soveliaim- 
nat  mutta  ei  soveliaimmat  yksilöt,  vaan  soveliaimmat 
aukot,  yhteenliittyneet  yksilöt.  Kaiken  yhteiskunnalli- 
en    aineellisen    sekä    "henkisen"    muuttumisen    ehtona 

ovat  nykyään  joukkojen  teot  ja  mielipiteet,  ainoastaan 
joukot  ovat  näiden  muutoksien  mahdollisia  tekijöitä. 

Mutta  anarkismin  "luonnolliset  periaatteet"  eivät  tun- 
ne eivätkä  tunnusta  mitään  joukkoja,  ne  tuntevat  ja 
tunnustavat  vain  Minä  Itseni,  Eikä  ne  periaatteet  tunne 
eikä  tunnusta  mitään  materialistisia  joukkojen  koossa 
pitäviä  voimia — sellaisia  kuin  yhteiset  aineelliset  edut 
ja  enemmistön  pakottava  valta — vaan  ne  tuntevat  ja 
tunnustavat  mahdollisen  joukkotoiminnan  koossapitä- 
väksi voimaksi  yksilön  vapaan  tahdon,  joka  voi  pakot- 
taa yksilön  liittymään  toisten  kanssa  ja  siten  muodosta- 
maan "vapaansopimuksen  yhteiskunnan".  Mutta  yksi- 
lön vapaa  tahto,  anarkismin  mukaan,  luonnollisesti  voi 
olla  pakottamattakin  yksilöä  yhteenliittymään,  ja  sel- 
laista, toisin  tahtovaa  yksilöä,  ei  tietenkään  saa  millään 
enemmistövallalla  pakottaa,  sillä  silloinhan  suurin  py- 
himys Minä  Itse,  tulisi  syvästi  häväistyksi  ja  suorastaan 
romukasaan  heitetyksi. 

Oikeuden  vaatimuksissaan  anarkismille  on  siis  kysy-* 
mys  hyvin  vanhasta  jutusta:  yhteiskunnallisten  oikeuk- 
sien vaatimisesta  luonnon  antamien  "oikeuksien"  ja 
ominaisuuksien  nojalla.  Idealistiset  viisaat  ovat  jo  van- 
hoina aikoina  esittäneet  samanlaisia  vaatimuksia.  Ja 
anarkismin  yhteiskunnallisessa  päämäärässä  on  kysy- 
mys hyvin  vanhasta  ja  suuresta  humbuukista:  yksilön 
hyvästä  tahdosta,  saippuakuplasta,  joka  on  puhallettu 
yksilön  hyveistä  toisinaan  hyvinkin  suurelta  näyttäväk- 
si, mutta  joka  särkyy  ja  haihtuu  jäljettömiin  heti  kun 
noita  yksilön  hyveitä  yritetään  asettaa  käytännössä  joik- 
sikin yhteiskunnallisiksi  tekijöiksi. 

Juuri  tuon,  yksilöstä  lähtemisensä  ja  ainoastaan  yk- 
silön oikeuksiin  ja  toisinaan  velvollisuuksiin  vetoami- 
sensa tähden  anarkismi  ei  ole  koskaan  ollut  mitään  vai- 

lankumouksellista  liikettä,  eikä  tule  sellaista  koskaan 
olemaankaan. 

Samoin  on  unionistisen  joukkoliikkeen  kengissä  syn- 
dikalismin  nimellä  kulkevan  miedonnetun  epäselvän 
anarkistin  laita.  Sekin  asettaa  yksilöllisen  oikeuden  hy- 
vin korkealle.  Sekin  uskottaa  yksilön  yleisinhimillisten 
ja  luonnollisten  oikeuksiensa  nojalla  saavan  harjoittaa 
yksilöllistä  kostoa  karsimastaan  vääryydestä.  Se  tun- 
nustaa yksilölhsen  toimenpiteen,  saboteesin,  luvalliseksi 
vieläpä  auttavaksikin  keinoksi  sekä  yksityisen  että  jou- 
kon kärsimän  vääryyden  puolesta. 

Ja  yhteiskunnallisena  päämääränään  syndikalismi 
haluaisi  yhteiskuntaa,  jossa  jokaisen  tuotantoalan  työ- 
läiset omistaisivat  tuotantolähteensä  ja  välineensä.  Ja 
eri  tuotantoalojen  työläiset  tai  ehkäpä  heidän  edus- 
tajansa sopisivat  keskenään  kunkin  alan  kohdalle  lan- 
keavista yhteiskunnallisista  tarpeista.  Mitään  pakot- 
tavaa keskusmahtia  —  joka  voisi  astua  ratkaisijaksi  tar- 
peen tullen,  ei  olisi.  —  Tämä  päämäärä  ei  ole  mikään 
muu  kuin  hieman  laajennettu  laitos  puhtaan  anarkis- 
min "vapaansopimuksen  yhteiskunnasta".  Se  on  käy- 
tännössä yhtä  mahdotoin  kuin  yksilöidenkin  "vapaan 
sopimuksen  yhteiskunta". 

Syndikalismi  muodostuu  samanlaisista  aineksista 
kuin  anarkismikin  ja  on  yhtä  vähän  vallankumoukselli- 
nen kuin  sen  vanhempi  veli,  puhdas  anarkismi,  joka  nyt 
jo  on  käynyt  harmaapäiseksi  ja  hieman  käheä-ääniseksi. 

M.  Hahl. 


KUOLEMA 


Mä  olen  kuolema! 

Mä  sodass'  ihmiskuntaa  raastan 

Kidutan  ja  olen  kaikille  huolena. 


En  mistään  saane  saalista  suurempaa, 
En  verisempää,  raskaampaa 
Kuin  mulle  suopi  sota. 


Sota:  rutto,  nälkä  ja  kidutus. 

Tuo  ihmiskunnan  iletys; 

Se  mulle  ompi  ilolaulun  viritys. 


Siis  jysky,  sinkoile  ja  siirrä, 

MutV  älä  minnekään 

Sä  oikeuden   viiruakaan  piirrä. 

Kuulkaa  laulua  kuoleman : 
Itkua  äitien,   valitusta  lasten, 
Loasta  kapitaalin  katalan! 

Kuulkaa  valjujen  luitten  ratinaa, 

Rampojen  raskasta  astuntaa, 

Jotk'  manala  verhollaan  pian  varjostaa. 


Kutkaa  herrojen  iroonista  naurua, 
Palatseissa,  kaukana  sodan  tanhuilta. 
Mi  kansalta  kätketty  on  valheelta! 


Kuulkaa  symbaalin  kavalaa  suhinaa. 
Mi  kansalle  toitottaa 
Uhraavaa  isänmaallisuusintoa! 


Kuulkaa  säestystä  sanoman. 
Mi  katalilla  valheilla 
Kiehtonut  on  maailman! 


Kuulkaa  kamalaa  kaikua 
Mi  muistuttaa  tuttua. 
Kansanvallan  kahleitten  takoa! 


Tää  kaikki  sodass*  on  sopusointua 
Ja  mulle  se  osansa,  korppien  kuorossa. 
Tuo  saastutetun  saaliinsa. 

Nyt  saanut  olen  satoni; 

Työläisten  veri  on  virrannut  miekkaani. 

Ja  irstailu  taas  alkaa  leiriss*  amiraalini. 

Pois  riennän  hetkeksi  vaan, 
Satoa  uutta,  runsasta  oottamaan. 
Viikatteen  verisen  lahotan  taas 
Herrojen  himoja  kolkuttamaan. 

Terho. 


VIIME   VAALIEN    TULOKSET. 


PEPPINOH 


^^^ 

® 


OUKOKUU  sulattelee  lunta  Peppinon  ravintolan 
räystäiltä.  Sulanut  lumi  putoilee  kadulle,  vyöryen 
lokana  viemäriin.  Kevät  saa  hajuja  ja  tuoksuja 
irti  tuosta  loasta.  Se  siittää*  kaikenlaisia  hajuja,  jotka 
ovat  hieman  sukua  toisilleen,  kuin  samasta  isästä;  koko 
katu  haiskahtaa  kuin  mätänevä  ruho — kilvan  siinä  mä- 
tänee sikaarinpätkä  säilykepurkin  jätteen  kanssa,  kap- 
pale viheliäisintä  makkarankuorta  on  pesinyt  appelsiinin 
kuoreen  ja  luu  työntää  sisältään  mätänevää  ytyä  kuin 
itseänsä  maailman  alkutuoksua — ^kuin  yökötystä,  joka 
salpaa  hengen.  Tämä  tuttu  katutuoksu  yhdistyy  mieltä- 
kiinnittävällä  tavalla  Peppinon  ravintolasta  tulevaan  kä- 
ryyn, jossa  varmaankin  käristetään  uudestaan  elinvoi- 
mansa saanutta  lampaankoipea. 

Lapset  leikkivät.  Kura  tirisee  ja  vinkuu  anturoissa 
tai  varpaissa.  He  leikkivät  kissaa  ja  hiirtä;  kis,  kis 
kissaa,  kissa  hiiren  vei,  laulavat  he  äänellä,  josta  kajah- 
taa etukaupungin  sielu;  yhdellä  heistä  on  suuri,  kuoh- 
kea rupi  leuassa  ja  hän  on  ylpeä  siitä,  sillä  se  on  saatu 

tappelussa  etukaupungin  toisten  lasten  kanssa;  hän 
näyttelee  sitä  ja  kertoo  tappelustaan.  He  eivät  ole  kau- 
niita, nämä  etukaupungin  kasvatit.  Muutaman  silmät 
lingottavat  ristiin,  toisen  nenä  on  vääntynyt  ylös  kuin 
vanha  ripa,  muutaman  suu  on  suuri  ja  terävä  kuin  ruk- 
kasen suu.  Eräs  heistä  on  kuin  apina.  Hänen  selkänsä 
on  lyöty  lyttyyn,  josta  seuraa,  että  hän  kävelee  vaivai- 
sesti.  Eräällä  on  paksu,  lihakas  kaula,  mutta  sen  päässä 
oleva  kallo  on  kuin  kulmikas  ja  pieni  nahkalaukku. 
Taaempana  pieni,  vilkuileva  tyttönen  syöttää  viattomam- 
malle ystävälleen  ensimäistä  rivoa  juttua.  Mutta  silloin 
tällöin  jokainen  innostuu  leikkiin,  ja  he  laulavat  yh- 
dessä: kis,  kis  kissaa,  kissa  hiiren  vei. 

Peppino  valmistelee  päivällistä  ravintolassaan.  Hän 
on  vanha  ja  käyrä  ukko,  rasvainen  ja  likainen,  haiseva 
ja  rujo;  hänen  mustat  silmänsä  päilyvät  kuin  sammu- 
neet kekäleet.  Hän  itsekin  on  paistunut  vuosien  kulues- 
sa, paistiensa  mukana. 

Samassa  huoneessa  hän  paistelee,  karistelee  ja  hoitaa 
ravintolaansakin.  Siinä  on  pitkä  tiski,  muutamia  tomaat- 
tikastikepulloja  rinnakkain;  kevään  ensimäiset  kärpäset 
tekevät  vilkkaita  liikkeitä,  kuokkien  itselleen  ravintoa 
Peppinon  ravintolan  läpilikaisesta  tiskistä. 

Sisällä  olevista  eri  haju  vivahduksista  nenä  tunnustaa 
valtavimmaksi  mädän  rasvan  käryn.  Täällä  käristetään 
yläkaupungilta  tuotu,  pilaantunut  liha  ruskeaksi  ja  kas- 
tetaan sitten  pihviksi.  Täällä  makkara,  jonka  kotipaik- 
ka olisi  likaviemärissä,  lynkytetään  tiskille  epämääräis- 
tä rasvaa  tippuvana  herkkuna.  Viipale  sianlihaa  röt- 
köttää  lautasella;  jos  sen  asettaisi  mikroskoopin  alle, 
voisi  todeta,  kuinka  viheliäisiä  paikkoja  elämä  valitsee 
syntymäseuduikseen.  Pavut,  Peppinon  ravintolan  toi- 
nen pääruokalaji,  ovat  vakkasessa.  Peltoko  nämä  pavut 
on    työntänyt,    itse    maaemoko    on    näitäkin    surkeuksia 

imettänyt,  on  salaisuus.  Kummastusta  tuo  papukori  he- 
rättää. Rinnassa  herää  outo,  kumea  syytös  hiontoa  vas- 
taan, joka  työntää  mokomia  keskosia  maailmaan.  Maa- 
talon porsas  niitä  varmaankin  vinkuen  pakenisi — mutta 
niillä  ei  olekaan  samallaincn  ruokalista  kuin  on  Peppi- 
non  ravintolassa. 

Peppinolla  on  vanha  juurijoukkonsa — ruokavieraat, 
jotka  ovat  vuodesta  vuoteen  käyneet  syömässä  hänen 
kojussaan.  Moni  on  kyllä  oikaissut  koipensa  vuosien 
kuluessa,  mutta  sitkeimmät  ovat  vielä  elossa,  kumma 
kyllä,  ja  joka  päivä  he  tulevat  tavalliseen  aikaan,  lau- 
suvat pari  kuihtunutta  sukkeluutta  tai  keskustelevat  päi- 
vän politiikasta  sentin  sanomalehtien  mukaan. 

Satama,  joka  on  lähinnä,  työntää  ruoka-aikana  kur- 
jimuksiansa  ruokaa  etsimään.  Sieltä  tulee  pitkä,  kolea 
korsikalainen,  joka  kauan  sitten  tuli  Amerikaan.  Hän 
astuu  sisälle  synkkänä  ja  vaiteliaana.  Hänen  kielensä 
harvoin  keittää  kokoon  yhtään  lausetta.  Hän  hotkasee 
pavut  sisäänsä,  rasvaten  ne  sitä  ennen  sianlihassa.  Sit- 
ten hän  painuu  takaisin  satamaan. 

Vanha  ukkeli,  jonka  muoto  on  kansainvälinen,  saa- 
puu säännöllisesti  kello  kaksitoista.  Hänellä  on  muka- 
naan kori,  jonka  sisältöä  peittää  likainen  vaate.  Hänellä 
ei  ole  enää  hampaita,  ja  siksi  hän  puhuu  kuin  pussista. 
Elinkeinokseen  kiertää  hän  "kaikkea  etsimässä".  Suur- 
kaupunki hylkää  päivittäin  joukon  esineitä,  jotka  hän 
noukkii  koriinsa  ja  myy  sitten.  Kuparia,  messinkiä, 
renkaita,  laatikoita,  nappeja  ja  sen  sellaisia  on  hänen 
korissaan,  ja  taitavasti  muuttaa  hän  korinsa  sisällön 
rahaksi.  "Kun  saa  viisitoista  senttiä,  niin  sillä  elää  hy- 
vin", mokeltaa  hän,  nuljuttaen  papua  ikeniensä  välissä. 
Joskus  hän  mässäileekin.  Hän  syö  papujen  ja  sianlihan 
lisäksi  piirakan,  ihmeellisen  piirakan,  joka  hämmästyt- 
tää pienuudellaan  ja  ulkomuodollaan. 

Sellaisia  ovat  Peppinon  ravintolan  jokapäiväiset  vie- 
raat. He  elävät  satamassa,  tuijottaen  merelle,  joka  ava- 
rana päiljy  heidän  edessään.  He  eivät  saa  satamassa 
työtä,  sillä  he  eivät  kuulu  siihen  joukkoon,  joka  missään 
saisi  työtä.  He  oleilevat  vaan,  ja  kun  lakko  syntyy,  sala- 
kuljetetaan heidät  laivaan  lakonrikkureiksi  jonkun  sel- 
laisen peräaukon  kautta,  josta  yöastiat  kaadetaan  me- 
reen. Lakkoaikana  heitä  surmataan  usein,  sillä  he  ei- 
vät osaa  tehdä  kovaa  laivatyötä.  He  kuolevat  kuin  ro- 
tat, ja  sitten  tulee  laiska  satamavirkamies  ja  kiroten 
mätkäisee  ruumiin  laatikkoon.  Joskus  joku  lakkolai- 
nenkin kiihtyy  ja  iskee  nyrkkinsä  tuollaiseen  lahoon  ih- 
misrakennukseen,  joka  sellaisesta  kohtelusta  joko  sortuu 
tai  saa  ikuisia  vaurioita.  Elämä  on  huuhtonut  heistä 
kaiken  terveellisen  itsetunnon,  kaiken  ylpeyden,  kaiken 
tietoisuuden  siitä,  että  hekin  kuuluisivat  yhteiskuntaan. 
He  ovat  kirahtelevana  hiekkana  pääoman  ja  työn  väli- 
sissä yhteenotoissa,  kuten  pikkuporvaritkin.  Joskus  he 
kerääntyvät  yhteen  ja  älisevät  leipää,  heittelevät  puotien 
akkunoila  rikki  ja  puhuvat  vallankumouksesta,  mutta 
yhteiskunta  lähettää  heitä  vastaan  muutamia  suuriluisia 
poliiseja,  ja  niin  he  taas  painuvat  nurkkiinsa.  Eivät  he 
kuulu  siihen  työväenluokkaan,  joka  tulee  puhdistamaan 
yhteiskunnan;  he  ovat  luisuneet  alas,  he  ovat  saavutta- 
neet yhteiskunnallisen  kurjuuden  viimeisen  pisteen;  he 
yhdessä,  kaikin  miehissä,  muodostavat  sen  lahon  sei- 
pään, jolla  pääoma  yrittää  kurittaa  lakossa  olevaa  työtä 
— kun  muut  keinot  puuttuvat. 

Satama  on  jo  oksentanut  annoksen  Peppinon  ravin- 
tolaan. 

Jollakulla  on  vanha  sanomalehti,  josta  yrittää  lypsää 
politiikkaa  omiksi  tarpeikseen.  Toiset  tuijottavat  eteen- 
sä— papuvatiin,  nieleksien  sitten  ilmeellä,  joka  sanoo: 
hyvästi  maailma. 

Peppino  itse  kanniskelee  lautasia,  koloreunaisia  kup- 
peja ja  purtilolta,  joiden  harmaa  väri  kivistää  sydäntä, 
sanoen  jonkun  sanan  vieraillensa.  Hiljaa  hän  liikkuu 
töppösissään;  vuosien  vieriessä  on  hänen  askeleensa  löy- 
täneet oman  Taylor-systeeminsä ;  samalla  matkalla  tuo 
hän  pavut  ja  leivän,  sekottaa  pannuansa  ja  urahtaa  jo- 
tain toukokuun  lämmöstä. 

—  Ensimäinen  malmilaiva  saapuu  tänään,  sanoo 
joku. 

Lyhyt  vanha  ukkeli,  joka  kokoaa  koriinsa  jätteitä, 
katselee  ympärillensä  ja  tunahtaa  sitten  hampaattomas- 
ta suustansa; 

—  Tänä  aamuna  hirttivät  vankilan  pihalla  sen  ak- 
kansa tappajan. 

Uutiset  eivät  herätä  keskustelua.  Ne  eivät  voi  nuijia 
noita  aivoja  toimimaan.  Niissä  ei  ole  sittenkään  mitään 
sellaista,  joka  rutosti  menisi  ummehtuneeseen  ajatus- 
maailmaan ja  saisi  liikuntoa  aikaan.  He  ovat  nukuksissa, 
nämä  papuja  ja  sianlihaa  syövät  miehet,  sielu  nukkuu. 
Karua  ateriaa  ei  höystä  iloinen  keskustelu.  Jokainen 
on  kuin  vanha  kello,  joka  vedettynä  vielä  liikkuu,  osot- 
taen  toisinaan  aikaakin,  mutta  jonka  hampaat  on  ajan 
ainainen  pureksiminen  tylsistänyt. 

Nyt  saapuu  Peppinon  ravintolaan  kukkanen,  sulotar, 
jonka  posket  nälkä  on  syönyt  ontoiksi.  Mutta  hän  hy- 
myilee, kukkaisrukka,  ja  tilaa  lihavimman  annoksen, 
mitä  Peppinon  ruokalistalta  löytää,  ja  kaikki  katselevat 
häntä  hetkisen. 

—  Oletko  saanut  rahaa?  kysyy  häneltä  joku  jolsa 
mies. 

—  Dollarin,  selittää  kaunotar  avomielisesti. — Ne  ovat 
lähettäneet  minun  kimppuuni  "tyttöjen  pelastusseuran", 
ja  minun  täytyy  varoa  sitä  joka  hetki.  Mitä  pahaa  minä 
olen  niille  tehnyt?    Mikseivät  he  ole  ennen  sitä  minun 

kintereilleni  päästäneet?  Mitä  he  minusta  enää  hyöty- 
vät? Tahtoisivat  tehdä  minusta  palvelijattaren.  Ja  sit- 
ten tutkivat  minua,  olenko  terve,  ja  kun  en  ole  terve, 
vievät  vankilaan. 

—  Vankilaanko? 

—  Vankilaan. 

—  Paranemaan? 

—  Kuolemaan.  Minä  vaivaan  heitä.  Ja  kaikki  tytöt 
satamassa  ovat  heille  vaivana.  Levittävät  tauteja,  sano- 
taan, istuttavat  ruttonsa  rantajätkiin.  Kelpaamme,  sanoi 
pelastusseuran  pappi,  kelpaamme  vielä  naimisiinkin, 
kunhan  ensin  totuttelemme  elämään  ihmisiksi.  Eikö  se 
ole  hullua!  Meidän  tulisi  elää  ihmisiksi  ja  olla  naimi- 
sissa. Mies,  joka  hirtettiin  vankilassa,  oli  ottanut  yhden 
satamatytön.  He  olivat  naimisissa  kuukauden,  ja  sitten 
mies  huomasi  tulleensa  sairaaksi.  Löi  tytön  kuoliaaksi, 
vaikka  se  ei  ole  tytön  syy.  Mitä  varten  ne  sen  miehen 
tänään  hirttivät?  Eikö  olisi  ollut  parempi  hirttää  se 
tyttöjen  suojelusyhdistys,  joka  naitti  kuppataudin  köy- 
hyyden kanssa  ja  toivoi  siitä  jotain  onnea  koituvan? 
Nyt  tyrkyttävät  he  minunkin  tautiani  jollekin  miehelle. 
Minusta  tulee  hyvä,  kunhan  asetan  vaan  käteni  ristiin, 
höpisen  rukouksia.  S 

Sillä  tavalla  hän  juttelee,  avomielisesti  paljastaen 
huolensa  ja  vastuksensa.  Ujous  on  hyve,  joka  ei  tälle 
morsiamelle  sovi  lainkaan.  Hän  on  aikoja  sitten  myy- 
nyt sen  jollekin  kulkurille,  joka  on  maksanut  ja  kävellyt 
tiehensä.  Hän  on  kuin  crysantheum,  auringonkukka, 
joka  kasvaa  tuhkassa  ja  porossa,  tallattuna  ja  revelty- 
nä,  jota  jokainen  ohikulkija  repäsee,  jonka  mitätöntä 
ulkomuotoa  jokainen  halveksii,  jonka  hajua  torin  koi- 
rat pakenevat.  Kunnes  viimeinen,  kun  jokainen  on  ny- 
kässyt,  revässyt  ja  tallannut  crysantheumia,  se  viimei- 

iien  taittuneena  kaatuu  tantereelle  ja  sotkeutuu  saveen 
ja  hiekkaan. 

Nyt  nousee  crysantheum,  nyökkäsee  Peppinolle  ja 
kävelee  satamaa  kohti.  Lapset,  jotka  leikkivät  ravinto- 
lan edustalla,  huutelevat  hänelle  kasvatuksensa  mukai- 
sia sanoja,  mutta  hän  ei  pidä  väliä,  vaan  painuu  suola- 
säkkien,  kivihiili  vuorien  ja  laatikoiden  taakse  ja  jää 
sitten  puhumaan  jonkun  miehen  kanssa.  Sitten  molem- 
mat lähtevät  liikkeelle,  käsi  kädessä,  toisiinsa  nojaten 
kuin  kaksi  sokeata,  kuollutta  puuta,  jotka  oksillansa 
etsivät  elämää  toinen  toisistansa,  sitä  enää  ikinä  löytä- 
mättä ... 

Satamassa  soi  kello. 

Sen  ääni  kajahtaa  kutsuen,  vaatien.  Joukko  miehiä 
kävelee  raskaassa  tahdissa;  se  on  työn  sukua,  satama- 
työmiehiä,  joiden  leukoihin  vuodet  ovat  kyntäneet  jy- 
keviä, kapinallisia  vakoja. 

Peppino  torkkuu  tuolillaan,  nähden  unia  Italiasta. 
Kun  saan  paljo  rahaa,  ajattelee  hän  unissaan,  ostan  kau- 
niin venheen  ja  kiidätän  matkustajia  Kaaprille;  tumma- 
verinen tyttö  pitää  perää  ja  minä  soudan  ja  laulan,  lau- 
lan ja  soudan;  kaukana  on  Kaapri,  nojaten  siniseen  pil- 
veen kuin  nainen  ikään. 

Ja  lapset  leikkivät  ja  laulavat:  kis,  kis  kissaa,  kissa 
hiiren  vei. 

Niin,  niin.     Kissa  hiiren  vei. 

Kissa  vei  hiiren;  tuolla  Peppinon  «ruokavieraat  istu- 
vat rannassa,  ja  kissa  on  vienyt  elämän;  he  tuijottavat 
rasvaiseen  veteen  ja  imevät  löytämäänsä  sikaaria  kuin 
tuskassa. 

Löysä  kettinki  kulkee  ankkurissa,  päästäen  äkeän  ja 
sydämettömän  kirahduksen.  Kalle  Rissanen. 


NUORISO 

Jos  yllä  on  yö,  ja  myrsky  jos  lyö, 
ja  salamat  pilvistä  sinkuu, 
jos  raskas  on  työ,  ja  sydäntä  syö, 
kun  vihurit  ilmassa  vinkuu, 
niin  sorru  se  ei,  ja  murru  se  ei 

—  veren  suonissa  tuo  vain  vellomaan  vei. 

Jos  nöyrtyvät  muut,  ja  köyrtyvät  muut, 
ja  antauvat  alle  he  armon, 
jos  itkevät  suut  kun  päivät  ja  kuut 
iäks  menneet  on  tahdon  ja  tarmon, 
niin  rintama  on  ihan  murtumaton 
maan  suojana,  —  Rintama  nuorten  se  on. 

Jos  usko  on  pois,  ja  on  kuin  sois 
jo  kumeat  kuoleman  kellot, 
jos  kaikki  on  pois,  mikä  toivoa  tois, 
ja  miestenkin  mielet  on  mellot, 
niin  nuoriso  maan,  se  päästä  ei  vaan 
toki  tahtonsa  terästä  herpoamaan. 

Mitä  vastassa  lie,  ja  mi  eessä  lie  tie, 

toki  nuoriso  uljasna  astuu! 

Ja  jos  raskas  on  tie,  ja  sen  harteille  lie 

maan  onnesta  pantuna  vastuu, 

niin  sorru  se  ei,  ja  murru  se  ei, 

ja  murtua  saa  toki  ei,  ei,  ei! 

Ei  murtua  saa,  ja  ei  sortua  saa, 
ei  onnenuskosta  laata 
se  nuoriso,  maa  johon  uskaltaa, 
mi  tulevan  onnen  voi  taata! 

—  Tai  murtuu  jos  se,  ja  sortuu  jos  se, 
niin  konsaan  ei  päivä  uus  valkene, 

Jussi  Raitio. 

äN  oli  vain  tavallinen,  oppimaton  nainen,  kaikkine 
naisellisine   heikkouksineen   ja    naisellisine    hyvei- 
^  ,  neen.     Hän   erosi  muista  naisista  vain  siinä,   että 

"  omasi  voimakkaan  pyrkimyksen  henkiseen  vapauteen. 
Hän  kärsi  sanomattomasti  kaikesta,  joka  vain  esti  tai 
p  rajoitti  jollakin  tavalla  hänen  henkensä  vapaata  kehi- 
tystä. Tavallisten  naisten  tapaan  rakasti  hänkin  kerran 
erästä  miestä,  vaan  hänen  rakkautensa  oli  kaukana  sii- 
rappi-rakkaudesta, se  oli  voimakasta,  syvää  ja  todellista. 
Hän  sanalla  sanoen  henkisesti  antautui  miehelle,  joka 
oli  valloittanut  hänen  sielunsa.  Rohkeasti  riisui  hän 
verhon,  joka  ympäröi  hänen  sieluaan  ja  seisoen  kaikessa 
alastomuudessaan,  odotti  hän,  jaksaisiko  mies  sielunsa 
hänen  sieluunsa  sulattaa,  ei  mitään  hän  peittänyt,  ei 
satanut.  Hän  tahtoi  johdattaa  miehen  sielunsa  pohjat- 
tomuuksiin  ja  hukuttaa  hänet  sinne.  Mies  ei  voinut  vas- 
tustaa hänen  sielunsa  kiehtovaa  voimaa.  Hän  rakastui 
naiseen,  vaan  ei  voinut  seurata  hänen  henkensä  lentoa. 
Vaan  kaikeksi  onneksi  tai  onnettomuudeksi  oli  miehellä 
eräs  uskottu  ystävä.  Hän  kertoi  uskotulleen  suhteestaan 
naiseen  ja  kysyi  mitä  hän  arveli  naisesta.  "Jos  hän  olisi 
mies,  niin  sanoisin  että  hän  on  harvinaisen  itsenäinen 
ja  vapaamielinen,  vaan  eihän  nainen  voi  olla  itsenäinen, 
vielä  vähemmin  vapaamielinen.  Luulen,  että  hän  on 
hermosairas,  ja  parasta  on  sinun  pysyttäytyä  hänestä 
erillään",  puheli  ystävä.  "Niin  taitaakin  olla,  ja  olenhan 
minä  terve  ja  kaunis  mies,  jokainen  aika  voin  saada  ter- 
veenkin naisen  jos  naista  haluan",  vastasi  toinen.    Pääs- 

tyään  yksinäisyyteen  kirjotti  hän  kirjeen  naiselle,  jossa 
ilmoitti  että  kaikki  on  loppunut  ja  että  nainen  voi  etsiä 
toista.  Näin  kirjoitti  hän  naiselle  jota  rakasti.  Etsiä 
toista,  etsiä  toista!  Kuinka  voi  hän  etsiä  toista,  kun 
toista  ei  ole  olemassa — ^hänelle — . 

Nainen  seisoi  uunin  edessä,  kalpeana  ja  vapisten  tui- 
jottaen liekkeihin,  jotka  nielivät  kirjeen  sisällön  ahnaasti 
kuin  peto  uhrinsa  lämpimän  veren.  Silmät  suurina  tui- 
jotti hän  hiillokseen  vielä  kauan  senkin  jälkeen  kun  se 
oli  jo  lakannut  hehkumasta.  —  Sitten,  yhfäkkiä,  alkoi 
hän  nauraa,  nauraa  kauan  ja  kaiuttomasti 

nn 

Oli  kulunut  aikoja  ja  myrsky  hänen  sielussaan  oli  jo 
aikoja  asettunut.  Hän  muisteli  mennyttä  rakkauttaan 
samoilla  tunteilla  kuin  katsellaan  kuihtunutta  kukkaa, 
jonka  takatalven  halla-yö  saavutti  ennenkuin  se  oli  eh- 
tinyt edes  terälehtiään  aukaista. 

Hän  oli  löytänyt  uuden  rakastetun  ja  se  hurmasi  hän- 
tä lähes  yhtäpaljon  kuin  ensimäinenkin.  Hän  näki  mi- 
ten koko  työväenluokka  lepäsi  raskaissa  orjuuden  kah- 
leissa, ja  varsinkin  työläisnaisten  suuri  armeija  oli  lu- 
jasti kahlehdittu  sorron  ja  tietämättömyyden  rautakah- 
leilla,  niin  lujasti,  ettei  se  edes  kahleitaan  kahleiksi  käsit- 
tänyt. Hän  teki  pyhän  lupauksen  pyhittääkseen  elämän- 
työnsä näiden  kahleiden  katkomiseen.  Hän  päätti  alkaa 
kirjoittamaan  teosta,  teosta,  joka  tulisi  viittoamaan  tietä 
sorron  ja  tietämättömyyden  yössä  uinuvalle  naissuvulle 
valoa  ja  vapautta  kohti.  Hän  kuvitteli,  mitenkä  tämä 
hänen  uusi  rakkautensa  tulisi  palkitsemaan  työnsä. 
Kuoltuaan  hänen  hautakumpunsa  kukitettaisiin  ja  sadat 
siunaisivat  hänen  elämän  työtään.  Innolla  ryhtyi  hän 
työhönsä,  vaivojaan  säästämättä.  Useinkin  yön  hiljai- 
suudessa,  kun   toiset  jo   nukkuivat,  istui   hän   valvoen. 

Kynä  rapisi  valkeata  paperia  vasten  ja  ajatukset  ajeli- 
vat toisiaan  kuin  pilvet.  Teos  täyttyi  tieteellisillä  ja  ko- 
rchtuurivirheillä,  vaan  hän  ei  sitä  tietänyt,  ei  hän  edes 
kiinnittänyt  huomiotaan  siihen,  hän  vain  ajatteli  suurta 
tehtäväänsä  naisen  vapautustyössä. 

Vihdoin  oli  se  valmis.  Hän  puristi  teostaan  rintaansa 
vasten  kuten  neitonen  ensilempcnsä  hehkussa  puristau- 
tuu rakastettunsa  rinnoille;  tai  kuten  onnellinen  äiti  äs- 
kensyntyneen  lapsensa  syleilyynsä  sulkee.  Sitten  tarjosi 
hän  sen  kustantajalle.  Muutaman  ajan  kuluttua  palau- 
tettiin se  takaisin  "korjattuna".  Lupasivat  kustantaa, 
jos  hän  hyväksyisi  "korjaukset".  Surumielin  selaili  hän 
käsikirj otustaan,  vaan  ei  hän  sitä  enää  omakseen  tun- 
tenut. Vieras  käsi  oli  tönkinyt  siellä  kuin  sika  kukka- 
tarhassa. Hän  tuijotti  teokseensa  kuin  kauniiseen,  sär- 
kyneeseen astiaan,  jota  ei  sovittelemallakaan  voi  enää 
eheäksi  saada. 

Taaskin  seisoi  nainen  uunin  edessä  ja  katseli  miten 
liekit  nielivät  hänen  teoksensa.  Mieleensä  kuvastui 
Ciordano  Brunon,  joka  mielipiteittensä  takia  tulella  pol- 
tettiin, tuskasta  vääntyneet  kasvot.  Päästäen  ilmoille 
haikean,  valittavan  äänen,  vaipui  hän  pöytää  vasten  ja 
itki,  itki  kauan  ja  hillittömästi  — 

Kun  hän  vihdoin  tjryntyi,  oli  yö  jo  levittänyt  siipensä 
ja  täyttänyt  huoneen  synkällä  pimeydellä,  niin  synkällä 
kuin  tylsä  toivottomuus  hänen  sielussaan.  Hän  oli  kuu- 
levinaan ympärillään  ihmisten  ilkeät  kuiskutukset,  ne 
kaikui  korvissaan  kuin  käärmeen  sihinä:  "Hän  on  her- 
mosairas".  Mariana  Koivu. 

^yinti 


ntaa  mennä 


Mä   tunnen   olevani  yksinäni, 
ja  sieluparka  jähmettyypi  jäähän. 
Se  viluun  jätetty  on  pakkassäähän, 
ja  siksi  lämmötönf  on  elämäni. ' 

Ah,  auvon  auvoa  mun  sydäntäni, 
se  nyt  jo  laimeammin  sylkähtäähän. 
Ah,  mua  seuraako  se  tieni  päähän, 
vai  jättääkö  kuin  muutkin  ystäväni? 

En  tiedä,  enkä  Hion  tietää  halaa. 
Kun  kauniit  haavelinnat  poroks  palaa, 
niin  seuraan  ohjetta  vain:  antaa  mennä! 

Niin,  antaa  mennä  näin  ja  tulkoon  tuho! 
— Viis  siitä,  vaikka  sortuu  raihnas  ruho, 
jos  f  aatos  lämpöinen  ei  enään  lennä! 

Jussi  Raitio. 

I    JUMALAN  KOSTO    | 

^^TIETYSTIKIN  tuo  tuntunee  hyvin  kamalalta  ja  ehkäpä  usko 
/  J  mattomaltakin,  sanoa:  "Jumalan  kosto".  Sillä  onhan  hyvin 
^^^  usein  kuultu  huhuja,  että  Jumala  olisi  pelkkä  laupeus,  armol- 
lisuus, pitkämielisyys  ja  anteeksi  antavaisuus  ja  niin  vaan 
aina  sinnepäin,  nim.  hyvään  päin...  Ollappas  nyt  sitten,  että  joku 
nuo  edellä  luetellut  hyvät  ominaisuudet  omaisi,  voisiko  sellaiselta 
oliolta  koskaan  odottaa  kostoa...  Kylläkai  se  olisi  ainakin  hyvin 
harvinaista,    kosto   nimittäin. 

Mutta  entäpä  jos  "laupeuden,  pitkämielisyyden,  armollisuuden, 
anteeksiantavaisuuden" — ja  muun  sellaisen  loppumattoman  lorukasan 
kosto  olisikin  jotakin  verrattoman  hyvää,  tai  ainakin  vähemmän 
vaarallista...?  —  Eikö  mitä!  —  Kosto  on  jotakin  hirmuista...  se  on 
sellaista  vanhan  ja  piintyneen  vihan  purkamista  ja  siksi  se — "juma- 
lattomien" ihmisten  mielestä — itse  "armollisuuden"  kontolle  lasket- 
tuna, tuntuukin  hieman  käsittämättömältä. 

Olkoonpa  nyt  miten  tahansa,  minä  nyt  kuitenkin  kerron  erään 
tapahtuman — vahinkoa  ja  tuhoa  tuottaneen  tapahtuman — jonka  "kris- 
tityt" ihmiset  selittivät  "Jumalan  kostoksi",  vaikka  minun  mieles- 
täni mokoma  tapahtuma  sopisi  itse  pääpaholaisen  ansioluetteloon. 
Mutta  "kristityt"  ihmiset  ovatkin  aina  hyvin  halukkaita  sovellutta- 
maan kaikki  törkeät  tapahtumat  oman  Jumalansa  niskoille  ja  hepä 
tuon  oman  "armollisuutensa"  perikuvan  parhaiten  tuntenevat,  joten 
minun,  Jumalaa  tuntemattomana,  ei  liene  soveliasta  tinkiä  hänen 
laumansa  lapsia  vastaan. 

Mutta  ennenkuin  tämä  perin  mutkikas  asianhaara  tulee  täysin 
ymmärrettäväksi,  on  minun  välttämätöintä  ihan  kouraantuntuvasti 
loihtia  esille  muutamia  "kristillisten"  seurakuntien  pystyssäpysyttä- 
mis-temppuja,  sillä  asianhaara,  josta  aijon  kertoa,  on  saanutkin  al- 
kunsa muutamasta  "kristillisen"  seurakunnan  pystyssä  pitämis- 
konstista. 

Jos  sinä,  arvoisa  taikka  arvotöin  lukijani — kuinka  vaan  itse  su- 
vaitset itseäsi  karahteerata — olet  koskaan  saanut  tilaisuuden  tutus- 
tua "kristillisen"  seurakunnan  tunnusmerkkeihin,  nim.  sellaisen  seu- 
rakunnan, joita  meillä  vielä  nykyaikoinakin  on  ainakin  siellä  Ryssän 

Nikiin  valtakunnassa,  niin  muunmuassa  olet  sinä  tullut  huomaamaan 
seuraavaa : 

"Seurakunnalla  ei  käsitetä  ainoastaan  itse  huone  ja  laitos,  jota 
kirkoksi  kutsutaan",  kuten  sanotaan  sanassa.  Siksipä  emme  nyt 
paljon  välitä  koko  kirkoista,  otammehan  vaan,  ikäänkuin  sivumen- 
nen ihoksataksemme,  että  seurakunnissa  on  kirkkojakin;  seurakun- 
tien pystyssä  pysymiseen  nähden  ei  kirkoilla  ole  juuri  mitään  mer- 
kitystä, sillä  "kristityt"  seurakuntalaiset  tapaavat  vaan  käydä  kir- 
kossa nukkumassa.  Mutta  pappi,  "joka  myöskin  seurakunnassa  ja 
sen  tykönä  on",  on  meidän  otettava  huomioon.  Vaikea  olisikin  pap- 
pia olla  huomioon  ottamatta,  sillä  papilla  on  tavallista  lopakampi 
naamarustinki,  huolettomasti  lerpattava  leukavehe  ja  sitten  se  ruppu- 
rustingin  tärkein  ja  törkein  osa — se  osa  ruppia,  jota  seurakunnan 
ruuppuväki  karahteeraa  mahaksi — se  se  vasta  värkki  on...  Joka 
on  nähnyt  papin  mahan,  vaikkapa  vaan  housunkauluksen  peittämä- 
näkin,  niin  on  varmastikin  tullut  hoksaamaan,  että  se  maharustinki 
on  seurakunnan  pystyssä  pysymiselle  tärkein  välikappale...  se  on 
tärkein  sentähden,  että  pappi  on  seurakunnan  pää,  ilman  pappia  ei 
olisi  seurakuntiakaan  ja  koska  pappien  on  aina  oltava  tavallista 
enemmän  taaksepäin  kenollaan,  niin  on  enemmän  kuin  välttämä- 
töintä,  että  papilla  on  suuri  maha  "palansseeramassa"  tuota  vaaral- 
lista kenotusta,  sillä  tavallinen  maha  ei  voisi  pitää  pappia  seisovil- 
laan, vaan  keiskahtaisi  koko  rustinki  selälleen  ja  "sehän  seurakun- 
nan  surma   olla   voisi". 

Se   äyskäys   papille   surman  toisi 
ja  seurakunnan  turma  olla  voisi . . . 

Tuollainen  hirmuinen  maJhavärkki  tietystikin  tarvitsee  jotain 
muutakin  kuin  "jumalansanaa",  sillä  "jumalansana"  lienee  koko- 
lailla kevyttä  suolen  mutkassa.  Näinollen  on  ihan  luonnollista,  että 
yksi  "kristillisen  seurakunnan"  pystyssä  pysymiskonsteja  on — syö- 
minen. 

Noita  syömistalkoita  nimittävät  seurakuntalaiset,  pappeineen  ja 
muine  puoskareineen,  kaikenlaisilla  seurakunnan  "kristillisyyttä" 
loukkaamattomilla  nimityksillä.  Niinpä  muutamaa  tällaista  syömis- 
talkoota  karahteerataan  "lukukinkeriksi".  Ja  tässä  se  nyt  on,  juuri 
tässä  "lukukinkerissä"  se  sellainen  asianhaara  josta  kerran  johtui 
"Jumalan  kosto". 

Tämä  "lukukinkeri",  tai  oikeammin  syömätalkoo,  on  yhtä  kulke- 
vainen kuin  Jerusalemin  suutari.  Talosta  taloon  se  menee,  kuin 
Ryssä  Ison-vihan  aikana  ja  silloin  katoaa  kaikki  mitä  suinkin  on 
suuhun   sopivaa.      Tuo   syömätalkoo  on   niin   perinpohjainen   hävitys- 

hetki,  että  sen  perästä  kuolevat  talon  rusakatkin  ihan  sukupuuttoon 
— tietystikin  nälkään.  Onpa  usein  käynyt  rusakkain  kanssa  niinkin 
nolosti,  että  tuon  syömätalkoon  jälkeen  on  täytynyt  mennä  pappilasta 
ostamaan  pari  rusakolta — uroksen  ja  naaraksen — joista  on  täytynyt 
maksaa    kaksikymmentäviisi   penniä    parista. 

Tämä  tällainen  perinpohjainen  syöminen  tietystikin  tarvitsee 
huolellisen  ja  perinpohjaisen  valmistautumisen;  joka  ruuan  sortilla 
on  eri  laittajansa:  perunan  laitosta  pitää  huolen  perunoiska,  lihan 
laitosta  lihaska,  puuron  laitosta  puuroska,  soosien  laitosta  soosiska, 
kräämin  laitosta  kräämerska,  räättien  laitosta  rääterskä  ja  niin  aina 
loppumattomiin...  Siispä  onkin  kuukausia  ennen  syömätalkoota 
alettava  valmistelemaan  herkkuja  ja  kräättejä  ja  jokainen  aina  koh- 
dallaan koettaa  tehdä  parhaansa,  että  ainakin  pappien  mahat  tulisi- 
vat  hyvin  täytetyiksi. 

Kerran  kuitenkin,  Heinäperukan  "kristillisessä"  seurakunnassa 
tapahtui  poikkeus. 

Syömätalkoon  vuoro  oli  Puodin  talossa.  Puodin  isäntä,  kuul- 
tuaan että  "lukukinkeri"  kuulutettiin  hänen  taloonsa,  varusti  kaikki 
talon  asukkaat  tarpeellisilla  kirjoilla  ja  kehoitti  lukemaan,  mutta 
syömishommista  ei  hän  entistä  enempää  tohissut.  Niinpä  ihan  itku 
kurkussa  kylän  akat  hätäilivätkin,  että  "Isämeitää"  lukemallakohan 
Puodin  talossa  meinataan  kuitata  koko  kinkeri  päivä.  Kuta  lähem- 
mäksi tuo  syömispäivä  läheni,  sitä  useampi  "kristillinen"  rinta  yhtyi 
suremaan  sitä,  että  tokkohan  sitä  Puodin  talossa  edes  "rouvastille" 
kunnon  pannukakkupala  tarjotaan;  seurakunnan  "kristillisten"  akko- 
jen nuuskimarustinkit  olivat  ahkerassa  ihaistelemis-hommassa  ja  aina 
aimo  hurahduksen  vetäistyään  tuhahtivat  sangen  merkitsevästi,  sillä 
Puodin  talosta  ei  mitään  merkillisemmälle  tuoksahtavaa  katkua  il- 
moille   leyhähtänyt,    eipä    edes    vielä    "kinkeripäivän    aamunakaan". 

Kaikellaisten  juttujen  kylällä  kierrellessä  päästiin  vihdoin  kui- 
tenkin siihen  hetkeen,  että  Puodin  pöydän  takana  hääräili  itse  kylä- 
kunnan "rouvasti",  "apulaisineen",  "kappalaisineen",  ynnä  muiden 
pienempien  merkkihenkilöiden  ympäröimänä.  "Kinkerimenot"  alkoi- 
vat . . . 

Kaikkein  ensiksi  huudettiin  esille  Puodin  talon  isäntä.  Hän 
asteli  pöydän  luo  varmasti  ja  jäi  tyyneenä  odottamaan,  miten  syväl- 
lisesti jumaluusopillisen  kysymyksen  arvoisa  "rouvasti"  tulee  hänelle 
tekemään.  Minä  syrjästä  katselijana  sangen  suuresti  hämmästyin 
kun  kuulin  rovastin  syvintä  jumaluutta  ja  ihaninta  anteeksiantavai- 
suutta ilmaisevalla  äänellään  kysyvän: 

"Tässä  kaiken  ensiksi  sopisi  minun  merkitä  kirjoihin,  mitenkä 
monta  aikaista  lehmää  on  Puodin  navetassa?" 

Puodin  isäntä  ei  tuota  kysymystä  näyttänyt  pitävän  ollenkaan 
ihmeenä,  sillä  aivan  tyyneesti  ja  talonomistajan  Varmuutta  ilmaise- 
valla  äänellä   hän   vastasi: 

"Jos  rovasti  aikoo  luettaa  meidän  lehmiä,  niin  on  parasta  siir- 
tyä kirjoineen  sinne  navetan  puolelle  ja  tutkia  samalla  niiden  vasik- 
kainkin  lukutaitoa." 

Enempää  en  kuullut  rovastin  lehmistä  kyselevän  ja  kun  Puodin 
isäntä  oli  osansa  papin  edessä  suorittanut,  kääntyi  hän  kinkerivierai- 
siin päin  ja  sanoi:  "Tämän  lukumeiningin  loputtua  ei  pidä  kenen- 
kään lähteä  kotiinsa  nälkäisenä,  sillä  meidän  akka-väki  on  pitänyt 
siitä  huolta,  että  näiden  hengellisten  menojen  loputtua  ruumis  myös- 
kin ruokansa  saisi'*. 

Kuhinaa  alkoi  kuulumaan  seurakuntalaisten  keskuudesta.  Tuo 
isännän  ilmoitus  se  sai  tuon  kuhinan  aikaan,  sillä  olihan  usea  odot- 
tanut isännän  sanovan,  että  jos  joku  haluaa  syödä,  niin  syököön 
omasta  pussistaan. 

Lukemisen  loputtua  poistui  "pappeus"  komennus-kuntansa  kera 
talon  toisiin  huoneisiin  ja  tuo  pitkä  pöytä  alkoi  pian  notkahdella 
suurten  piimätuoppien,  voilautasten,  lihakinkkujen  ja  limppukasojen 
painosta,  jonka  kaiken  lisäksi  vielä  viimeksi  kannettiin  pöytään  mo- 
net suuret  kupilliset  mehevästi  höyryävää  talkkunaa. 

Kun  kaikki  oli  nyt  näin  laitettu  ilmoitti  isäntä  kinkeri-miehille, 
että  siinä  sitä  nyt  olisi  purasemista;  tosin  aivan  jokapäiväistä,  lihaa, 
leipää  ja  talkkunaa...  jos  joku  ei  tykkää  tästä  meidän  komennosta, 
niin  voipiihan  sitä  sellainen  herkutella  sitten  kotonaan,  arveli  isäntä. 

Ruoka  näyttikin  maittavan  kaikille  muille  paitsi  rovastille;  hän 
istui  vaan  sangen  happamen  näköisenä  sillä  kohdalla  pöytää,  jossa 
oli  iso  viinapullo,  ollakseen  ensimäinen  ja  viimeinen  "ruokaryyppyä" 
ottamassa. . . 

Vihdoin  isäntä  rohkeni  kysästä  rovastilta,  että  mikäs  herra  ro- 
vastia vaivaa,  kun  ei  talkkuna  kelpaa?  —  Tuohon  kysymykseen  ei 
rovasti  ehtinyt  vastaamaan,  sillä  uunin  kupeella  istuva  Könö-Kaisa 
ehätti  itkukurkussa  huutamaan,  että  vielä  häntä  viitsii  kysyäkin; 
että  sinä  kehtaatkin  kutsua  meidän  "rouvastimme"  talkkunalla  täy- 
tettyyn pöytään,  kaikkien  raadollisten  ihmisten  sekaan;  ettet  sinä 
ymmärrä,  sinä  synniltä  saastutettu  ahneuden  henki,  ei  rouvastille 
sopivaksi  aterioida  kaikkien  viheliäisten  ympäröimänä  ja  vielä  päällo- 
päätteeksi  talkkunaa...  Ja  hän  jatkoi:  Kyllä  vielä  viimeisenä  päi- 
vänä on  Jumala  sinulle  kostava  tämänkin  tihu-työn  ja  minä  sanon 
sinulle,  sinä...  —  Mutta  aivan  tuossa  Kaisan  lauseen  keskellä, 
ilmestyi  suntio  ovelle,  puolipalaneena  ja  änkyttäen:  "Tuli  on  irti". — 
Suntio  oli   siinä   luetuksen   loputtua  pistäytynyt  talon   toiseen   raken- 


illllMillnllllllllllllllllllMIIIIIIIIIIMIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIII^ 

1917  VAPPU  135 

IIIIIIIIIIIIIIIIIIIIIIIMIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIM 

nukseen,  mukanansa  olevaa  viinapulloaan  pussailemaan  ja  siellä 
tuhrinut  tulen  johonkin  roska  kasaan,  sillä  seurauksella,  että  oli 
vähillä  polttaa  itsensä.  Koko  rakennus  oli  jo  mirei  yltätulessa, 
ennenkuin  suntio  tuli  siitä  ruokailemassa  olevalle  kinkeriväelle  il- 
moittamaan. 

Suurella  kiireellä  tietystikin  riennettiin  tulta  sammuttamaan; 
toiset  riensivät  talon  navettaan  päästämään  elukoita  irralleen,  että 
säästyisivät  hävittäviltä  tuliliekeiltä,  toiset  kantoivat  vettä  ja  hää- 
rivät muissa  sammutustouhuissa.  Seurakunnan  "hurskaimmat"  kui- 
tenkin pysyttelivät  syrjässä,  itkien  ja  ulisten,  siunaten  ja  sadatellen, 
rukoillen  ja  panetellen...  Ja  katso,  muutamat  heistä  huusivat: 
"Tämä  on  kaikkiviisaan  Jumalan  työtä,  kostoksi  siitä,  että  tällai- 
sessa talossa  tarjotaan  talkkunaa  itse   herra  rouvastille. . ." 

Olipa  rovastikin  löytänyt  mielityönsä:  Hän  seisoa  töllötti  talon 
portailla,  suuren  kirjan  kanssa,  koettaen  saada  selvää  siitä,  "montako 
aikalehmää"  Puodin  talossa  on.  Muutoin  näytti  rovastille  olevan 
kokolailla  vaikeata  kunnollisen  "rätinkin"  pito,  sillä  villiintynyt  leh- 
mikarja laukkasi  pitkin  pellon  selkiä,  hännät  pystyssä,  joten  monta 
kertaa  saattoi  näyttää  kaksi  yhdeltä.  Mutta  tulihan  siitä  tietysti- 
kin selvää  hiljoilleen  ja  saattoihan  sitä  nyt  joskus  pistää  jonkun 
numeron  summassakin.  Mutta  juuri  kun  rovastin  suu  vetäytyi  le- 
veään tyytyväisyyden  hymyyn,  musteni  maailma  hänen  silmissään 
ja  hän  tunsi  ihampaita  ja  munaskuita  tärähyttävän  iskun  takalihois- 
saan...  ja  äyskis,  rovasti  kellahti  selälleen,  nokka  taivasta  kohti, 
aivan  kuten  almanakan  tekijällä.  Tuon  sai  aikaan  talon  vihainen 
pässi,  joka  nähdessään  rovastimme  leveät  takalihakset  patti  koettaa 
niiden  joustavuutta  antamalla  aimo  iskun,  ihan  noin  vaan  sivumen- 
nen. Siinä  kävi  pässille  kuitenkin  niin  surullisesti,  että  heitti  hen- 
kensä. Rovasti  keikahti  kumoon  niin  äkkiä,  että  pässi  ei  ehtinyt 
suoriutua  pakoon,  vaan  jäi  kun  jäikin  hiirenlautaan  ja  ennenkuin 
rovasti  ehti  kömpimään  ylös,  oli  pässi  jo  tukeihtunut  kuoliaaksi.  Sii- 
hen keiskahduspaikalle  se  unohtui  rovastin  lehmäkirjakin  ja  lanta- 
lihojaan  pidellen  hän  tallusteli  kotiaan,  seurakunnan  hurskasten  ak- 
kojen häntä  seuratessa. 

Tuli  teki  työnsä  niin  perinpohjaisella  hartaudella,  että  ei  jättä- 
nyt muuta  jälelle  kuin  talon  asuinrakennuksen.  Niinpä  laukkoivat- 
kin  talon  elukat  pitkin  kylän  peltoja  monta  päivää,  tehden  kamalaa 
jälkeä.  Mutta  hurskaat  ihmiset  kokoontuivat  yhteen  ja  huusivat  suu- 
rella äänellä,  sanoen:  "Katso,  se  oli  Jumalan  kosto  Puodin  isännälle 
siitä,  että  hän  rouvastille  ilikesi  talkkunaa  tarjota,  ja  että  Puodin 
elukat  tallasivat  kyläläisten  pellot,  oli  se  kostoksi  siitä,  että  seura- 
kunta   ei    kohottanut    nuhtelevaa    ääntänsä    Puodin    isännän    kuulta- 

vaksi  ennen  tuota  kinkeripäivää  ja  että  pässi  töyttäsi  rouvastin  selän 
loppuun,  oli  kostoksi  siitä  että  rouvasti  ei  heittänyt  talkkunakuppia 
Puodin  isännälle  päin  naamaa,  kuten  Jumala  käskee  heittämään 
pakanoita  vasten  silmiä  heidän  omalla  sonnallaan,  ja  että  pässi 
tukehtui  rouvastin  alle,  oli  kostoksi  pässille  siitä  että  ei  valinnut 
laihempia    istuimarustinkeita    koetellakseen    otsansa    jykevyyttä. . ." 

UTUSIMPPA. 


4 
1 


Zeppelin-mallinen    ilmalaiva    matkustajia    kulettamassa. 


AMERIKALAINEN  JA 
"AMERIKALAISIA" 


>^jr^ÄN — anierikalainen — oli  syntynyt  v.  1839,  aikana 
jf  I  jolloin  Amerikan  työväestö  kävi  taistelua  työpäi- 
^^^  vän  lyhentämiseksi,  mutta  täysiverisenä  amerikalai- 
sena  ei  hän  ottanut  osaa  sellaiseen  taisteluun,  vaan  luot- 
ti "omaan  voimaansa",  kykyynsä  ja  j arkeensa. 

Kahdenkymmenen  vuotiaana  ei  hän  ollut  muita  etem- 
pänä,  mutta  hän  oli  valmistautunut  "käyttämään  tilai- 
suuksia hyväkseen",  kuten  amerikalaisen  liikemaailman 
tunnuslause  kuuluu. 

Ja  hän  käytti  sitä. 

Sisällissodan  jälkeiset  vuodet  antoivat  lukuisia  "tilai- 
suuksia"; niitä  ei  puuttunut  niiltä  jotka  osasivat  käyt- 
tää niitä. 

Ja  mikä  hän  on  nykyisin?  Hän  joka  "omin  voimin- 
sa"  läksi  etsimään  rikkauksia. 

Hänen  omaisuutensa  määrää  ei  kukaan  tarkoin  tiedä, 
ei  edes  hän  itsekään.  Toiset  arvioivat  sen  biljoonaksi, 
toiset  puoleksitoista,  toiset  taas  vähemmäksi. 

Hänen  vuotuisesta  sisääntulostaan  ei  tiedä  kukaan, 
ei  edes  verottaja,  sillä  hän  luottaa  siinäkin  itseensä  ja 
laskee  itse  mistä  summasta  maksaa  veroa.  Mutta  se 
lasketaan  kuitenkin  noin  sadaksi  miljoonaksi  dollariksi 
vuodessa. 

Kymmenen  miljoonan  dollarin  "virhe"  hänen  omai- 
suutensa laskemisessa  ei  tunnu  virheeltä  ollenkaan. 
Kymmenen  miljoonaa  enemmän  tai  vähemmän  on  kui- 
tenkin oikein. 

Hänen  omaisuutensa  ei  ole  joutilaana  ja  siksi  sen 
täytyykin  alituisesti  kasvaa.  Laskekaamme  miten  pal- 
jon biljoonan  dollarin  omaisuus  kasvaa  vuodessa,  niin 
saamme  selville  amerikalaisen  vuositulot. 

Mutta  mikä  on  biljoona? 

Se  on  suuri  luku,  "amerikalaisille"  kokonaan  käsit- 
tämätön; sen  suhteellinen  suuruus  voidaan  kuitenkin 
saada  selville  helposti  seuraavalla  tavalla: 

"Amerikalaiset"  ansaitsevat  hallituksen  tilastojen  mu- 
kaan pyöreissä  luvuissa  keskimäärin  noin  viisisataa  dol- 
laria vuodessa.  Viisisataa  dollaria  sisältyy  biljoonaan 
kaksimiljoonaa  kertaa.  Biljoona  on  siis  saman  suurui- 
nen kuin  kahden  miljoonan  "amerikalaisen"  vuositulot. 

Miten  biljoonan  voi  saavuttaa — ei  miten  hän  sen  saa- 
vutti, vaan  miten  hänkin  selittää  sen  voitavan  saavuttaa 
— käy  selville  seuraavasta: 

Biljoona, — ^kahden  miljoonan  työläisen  vuosipalkka — 
voidaan  koota  säästämällä  siten  että  viidensadan  dolla- 
rin vuosipalkasta  säästetään  vaikka  vain  sata  dollaria 
vuodessa,  silloin  on  biljoonan  omistaja  kymmenen  mil- 
joonan vuoden  kuluttua;  jätämme  varmuuden  vuoksi 
ottamatta  lukuun  kaikki  korot,  voihan  näet  sattua,  että 
korot  tarvitsee  käyttää  elantoon,  jos  sattuu  työttömyyttä, 
tai  muita  "satunnaisia  vastuksia". 

Biljoneeriksi  siis  pääsee  säästämällä — jos  vain  aikaa 
riittää.  ^ 

Säästäminen  kuitenkin  kuuluu  vain  "amerikalaisille", 
amerikalainen  ei  sitä  harjoita,  sillä  hänellä  oli  muita 
keinoja  biljoonansa  saavuttamiseksi. 

Amerikalaisen  vuositulot — sata  miljoonaa  dollaria — 
vastaavat  kahdensadantuhannen  "amerikalaisen  vuosi- 
tuloja. 

Yhdysvaltain  asukasluku  lasketaan  noin  113  miljoo*- 
naksi  henkilöksi  ja  sen  kansallisrikkaus  noin  228  biljoo- 

liaksi  dollariksi.  Amerikalainen  siis  omistaa  kaksisataa- 
kaksikymmentäkahdeksannen  osan  koko  Yhdysvaltain 
kansallisrikkaudesta,  s. o.  228  samanlaista  amerikalaista 
omistaisi  kaiken,  joten  "amerikalaisille"  ei  jäisi  mitään 
jälelle. 

Amerikalaisen  omaisuus  on  suurempi  kuin  "amerika- 

t     laisten"  koko  persoonallinen  ja  kiinteä  omaisuus  missä 
hyvänsä   seuraavissa   valtioissa:    Alabama,   Alaska,   Ari- 
zona, Arkansas,  Colorado,  DelaVare,  District  of  Colum- 
bia, Florida,  Georgia,  Hawaii,  Idaho,  Kentucky,  Louisia- 
na, Maine,  Mississippi,  Montana,  Nebraska,  Nevada,  New 
Hampshire,    New    Mexico,    North    Carolina,    Tennessee, 
Utah,    Vermont,    Virginia    tai    Wyoming;    se    on    suu- 
1^     rempi  kuin  kaikkien  "amerikalaisten"  persoonallinen  ja 
kiinteä    omaisuus    yhteensä    Delawaressa,    Vermontissa, 
t     Utahissa,  Nevadassa  ja  Wyomingissa,  joiden  pinta-ala 
■      on  lähes  puoli  miljoonaa  neliömailia  ja  asukasluku  lä- 
hes kaksi  miljoonaa. 

_  Amerikalaisen  omaisuus  on  yhtä  suuri  kun  kymme- 

K    nesosa  Yhdysvaltain  koko  maanviljelystuotannon  arvos- 
ti  ta;  suurempi  kuin  koko  maan  metallituotannon  arvo. 

^P  Ja  tämän  suunnattoman  omaisuuden  on  amerikalai- 
nen kerännyt  puolen  vuosisadan  kuluessa,  jolla  ajalla 
hänellä  on  ollut  kylliksi  vielä  aikaa  muuhunkin  toimeen. 
Hän  on  kavaltanut  kilpailijainsa  omaisuudet,  anastanut 
itselleen  keksijäin  patentit,  pannut  toimeen  työllisten 
teurastajaisia,  lahjoitellut  rahaa  säästelemättä  kirkoille 
ja  kouluille,  niin  että  "amerikalaiset"  eivät  mene  yh- 
teenkään kirkkoon,  jossa  ei  hänen  kunniaansa  julistet- 
taisi, eikä  yhteenkään  oppilaitokseen,  varsinkaan  kor- 
keampaan, jossa  ei  hänen  suurista  ansioistaan  puhuttai- 
si; joiden  suojeluspyhimyksenä  ei  hän  olisi.  Hän  on  lä- 
hetellyt avustusta  laskemattomat  määrät  hädänalaisille 
europalaisille,  vieläpä  muistanut  pakanalähetystäkin,  jo- 

ka  vuorostaan  julistaa  hänen  nimeään  pakanain  seassa 
ja  levittää  näytteitä  amerikalaisen  omistamien  teollisuus- 
laitosten tuotteista  kautta  maailman. 

Hänen  perustamissaan  laitoksissa  keksivät  lääkärit 
tehokkaita  keinoja  palohaavoja  vastaan — luultavasti  sik- 
si että  hänen  omistamillaan  teollisuusmailla  paistellaan 
naisia  ja  lapsia  vienolla  tulella. 

Hänen  työmaillaan  pitävät  Yhdysvaltain  sotilaat  yllä 
"lakia  ja  järjestystä",  että  työläiset  eivät  voisi  järjestyä. 

Hänen  valtansa  tunnetaan  jokaisessa  oikeussalissa, 
jokainen  tuomioistuin  menettelee  hänen  tahtonsa  mu- 
kaan. Hänen  suojanaan  on  legiona  "amerikalaisia", 
joilta  puuttuu  amerikalaisen  älyä  ja  itseensäluottavai- 
suutta;  jotka  olettavat  olevansa  tasa- arvoisia  amerika- 
laisen kanssa. 

Hän  on  luokkansa  kruunaamaton  kuningas,  jonka 
mahtivalta  survoo  rautakoron  tavoin  alamaisiaan.  Hän 
on  rahavallan  personoitu  edustaja,  jonka  edessä  kaikki 
mahdit  taipuvat. 

Hänen  valtansa  on  kukistamaton,  kunnes  "amerika- 
laiset"  vapautuvat  amerikalaisuuden  vaikutuksesta  ja 
tulevat  muun  maailman  työläisten  vertaisiksi  ja  tunnus- 
tavat muun  maailman  työläiset  vertaisikseen.  — o. 

Kirj.  A.N.KOSKELA. 


^yv^ANNA  PAUHALA  istui  kamarissaan  sänkynsä  reunalla  ajatuk- 
4lt-|'  ^^^^^^  vaipuneena.     Ikäänkuin  uneksien  hän  katseli  ulos  vasta- 
l^t^  päätä   olevasta  ikkunasta.     Toukokuun  aurinko   oli  jo   noussut 
^  yläpuolelle    puiden   latvojen    ja    heitti   nyt    kirkkaita    säteitään 
suoraan  Hannan  kamarin   ikkunasta   sisälle.     Kuinka  ihmeen   kaunis 
aamu!     Kirkas  ja  tyyni.     Ihana  kevät  oli  saapunut.     Lumi  oli  tyyten 
hävinnyt  maasta  ja  ihmiset  kaikkialla  olivat  käyneet  touon  tekoon. 
Pauhalan  pelloillakin   oli  jo  useita  päiviä  hääritty,  oli  kynnetty, 
karhittu   ja   lannoitettu — siemen    oli   vielä    kylvämättä.     Ihana   aamu 
osoitti,   että   siemenen   kyllä   uskaltaa  kylvää,   sillä  olihan   ilmeisesti 
kesä  tulossa.     Pientareilla  ruoho  viheriöi  ja  vainoiden  takana  koivi- 
kossa lehti  oli  jo  hiiren  korvan  kokoinen. 

Oli  vielä  aamuvarha.  Pauhalan  väki  oli  ylösnousemassa.  Vir- 
keimmät  heistä  olivat  saaneet  jo  vaatteet  ylleen  ja  istuivat  nyt  tu- 
van penkeillä  einettä  odotellen,  uneilijammat  vielä  hieroilivat  sil- 
miään vuoteellaan,  pitkään  haukotellen.  Mutta  vanha  isäntä,  Sakri, 
asteli  jo  ketterästi  pelloilleen  säkki  siemeniä  selässään  ja  kylvö- 
vakka  kainalossaan.  Hän  laski^^äkkinsä  pientareelle,  täytti  vak- 
kansa ja  alkoi  kylvämisen. 

Kylväessään  hän  tuli  aivan  lähelle  Hannan  kamarin  ikkunaa  ja 
tultuaan  pientareen  reunaan,  pyörsi  takaisin,  tarkasti  seuraten  viitoi- 
tettua kylvölinjaa.  Vaan  Hanna  ei  huomannut  parrakasta  ja  jo  vä- 
hän harmaantunutta  kylväjää.  Hänen  katseensa  oli  suuntautunut 
etäällä  vihertävään  koivikkoon,  mutta  ei  hän  erikoisesti  sitäkään 
katsellut.  Hän  silmäili  vaan  ulos  ihanaan  aamuun  ja  antoi  kaihoi- 
sain  ajatustensa  vapaasti  vaeltaa... 

Kirkas  ja  lämmin  toukokuun  aamu,  kuten  nyt,  oli  silloinkin,  kun 
he  Adolphin  kanssa  vastavihittyinä  ajoivat  Pauhalaan.  Siitä  oli 
nyt  vuosi  kulunut.  Kuinka  kummalliselta  kaikki  tuntuikaan  sitä  aja- 
tellessa, ikäänkuin  unen  näöltä.  Ja  kuitenkin  se  oli  totta,  tuo  kirk- 
kaan ilon  ja  mustan  murheen  vaihtelu. . .  Koko  vuoden  tapahtumain 
sarjan  hän  antoi  ajatustensa   kerrata  kuin   monasti   ennenkin.     Sei- 

vänä  pienet  yksityiskohdatkin  johtuivat  hänelle  taas  mieleen  ja 
lohdulliselta  tuntui  elää  ne  kaikki  ajatuksissaan  uudelleen. 

Kun  hän  istui  vastavihityn  miehensä  rinnalla  heidän  ajaessaan 
Adolphin  kotia  kohden,  kuuli  hän  jo  kaukaa  jyrkän  Pauhakosken 
kohinan  ja  kun  he  tulivat  sillalle  aivan  tuon  kuohuvan  kosken  päälle, 
niin  häntä  peloitti  ja  hän  puristautui  lähelle  Adolphia.  Sillalta  joh- 
ti tie  heidät  läpi  lyhyen  tanhuan,  jonka  toisella  puolella  oli  rivi 
istutettuja  pihlajia,  sitten  ylös  lyhyttä,  loivaa  mäkeä  ja  hän  oli  uu- 
den kotinsa  kartanolla. 

Tuntui  vähän  vieraalta  ensin  olla  miniänä,  mutta  pian  siihen 
tottui.  Adolphin  vanhemmat  tuntuivat  olevan  siivoja  ihmisiä,  varsin- 
kin Sakri-ukko  oli  hyvänsuopainen  ja  leikkisä,  eikä  anoppi,  Kaisa, 
myöskään  näyttänyt  pahalta.  Mutta  tarkkoja  talon  hoidossa  he 
tuntuivat  olevan,  sen  hän  pian  huomasi,  ja  erittäin  työtelijäitä  he 
olivat.  Työihön  hänkin  tarttui  melkein  ensipäivästä  lähtien,  eikä  se 
tuntunut  rasittavan,  päin  vastoin,  hän  oikein  nautti  työnteosta. 

Onnellinen  se  kesä  oli.  Kahdenkynimenenkolmen  vuoden  ikäis- 
ten iloisuudella  hän  ja  Adolph  nauttivat  yhteisestä  onnestaan  siten, 
kuin  vain  heidän  ikäisensä  elämän  halun  täyttämät  nuorikot  voivat 
nauttia.  Sunnuntaisin  he  samoilivat  koivikkoahoilla  marjassa,  väliin 
taas  onkivat  ahvenia  Pauhakosken  niskassa  olevasta  suvannosta, 
tai  olivat  uimassa  lahden  poukamassa.  Näillä  retkillä  hän,  Hanna, 
ihan  hehkui  ilosta. 

—  Kestäisipä  tätä  kesän  lämpöä  ja  kirkkautta  ikuisesti!  hän 
usein  ihastuksissaan  huudahti. 

Silloin  Adolph  hymyili  surunvoittoisesti  ja  vastasi  hiljaa: 

—  Jospa  tätä  kestäisikin  ikuisesti...    ikuisesti... 

Mutta  Suomen  kesä  on  lyhyt.  Kovin  lyhyt  oli  se  kesä  heidän 
mielestään.  Oikein  ikävältä  tuntui  kun  yöt  alkoivat  pimetä  ja  ilmat 
kylmetä.  Syyskesän  harmaita  pilviä  alkoi  leijailla  taivaalla.  Vaaleat 
yöt  ja  kirkkaat  sunnuntait  painuivat  yhä  kauvemmaksi  *  menneisyy- 
teen.    Kolea  syys  oli  tulossa... 

iSyksyn  mukana  saapui  kamala  vieras,  joka  auttamattomasti 
murskasi  heidän  onnensa.  Adolph  sai  pahan  yskän  ja  jonkun  ajan 
kuluttua  tunsi  sen  vuoksi  heikontuvansa.  Lääkärissä  käytyään  sai 
hän  tietää  joutuneensa  keuhkotaudin  uhriksi.  Kamalalta,  niin  jul- 
man kamalalta  tuntui  tuo  tieto.  Se  viilsi  iheidän  sydämiään  kuin 
puukon  terä.  Miksi  juuri  nuoruuden  parhaassa  kukoistuksessa? 
kysyivät  he  äänettöminä  itseltään,  sanomattoman  tuskan  raadellessa 
heidän  sydämiään.  Mutta  tähän  kysymykseen  ei  kukaan  vastannut. 
Ainoa  lohdutus  oli  se,  että  Adolph  mahdollisesti  paranee.     Vaan  pian 

sekin  heikko  toivon  kipinä  sammui.  Kaikesta  huolimatta  Adolph 
heikontui  heikontumistaan  ja — kolmantena  joulupäivänä,  illan  hä- 
märtyessä hän   nukahti   ikuiseen   uneen... 

Viimeisinä  elinpäivinään  Adolph  usein  puhui  siitä  tulevasta, 
jolle  hän  tiesi  elämän  antaneensa,  vaan  joka  vielä  tiedottomana  uinui 
äitinsä  kohdussa.  Minkälaiseksi  on  hänen  kohtalonsa  muodostuva, 
sillä  hänen  isänsä  lepää  jo  maan  povessa  silloin  kun  hän  maailmaan 
syntyy?     Tämä   huolestutti  Adolphia  eniten. 

—  Älä  sure  minua,  Hanna,  minä  pian  saan  rauhan...  Kerro 
hellät  terveiseni  hänelle...  lapsellemme...  Sano,  että  isä  ajatteli 
hänestä...    kaihoten   kaipasi  nähdä...    levolle   käydessään... 

Ne  olivat  hänen  viimeiset  sanansa...  Ja  nyt  oli  hän,  isän  kai- 
homa,  kehdossa  hänen  edessään.  Pulska  poika.  Kaksi  viikkoa  sit- 
ten hän  syntyi...  oli  jo  kastettukin  ja  saanut  nimen  Adolph. 

Hanna  loi  hellän   katseen   lapseensa. 

—  Siinä  hän  nukkuu,  kullan  nupukka — ^hän  puheli  ajatuksis- 
saan. —  Ei  hän  tiedä  mitä  on  tuska,  ei  maailman  murheita  tunne. 
Elämä  on  hänelle  vielä  kaunista  unta  silloinkin  kun  hän  valvoo... 

—  Aurinko  on  noussut  jo  korkealle  ja  sinä,  pallukkani,  vielä 
vetelet  unta — puheli  Hanna  ääneensä,  asettaessaan  harsoa  lapsensa 
silmille,  johon  auringon  säteet  alkoi  siirtyä.  Samalla  pienokainen 
aukasi  suuret  siniset  silmänsä  selko  selälleen.  Hanna  ilostui.  — 
Heräsitpä  viimeinkin,  unilukkari — ^hän  puheli  edelleen — muut  ovat 
jo  aikoja  sitten  olleet  ylhäällä  ja  isoisäsi,  Sakri-ukko  jo  peltojaan 
kylvää.  Nukkuu  yöt  ja  päivät,  tuleekos  sinusta  miestä  lainkaan. 
Lähdeppäs  juoksemaan  jo  tuonne  pellolle,  kun  on  niin  ihana  aamu... 
Ai,  jestas!  kun  sinä  pidät  käsiäsi  tiukasti  nyrkissä.  Näytäppäs 
mitä  ihmettä  siellä  on...  Ja  silmät  niin  suurella,  kuin  jäniksen  poi- 
kasella. . . 

Hannan  leperrellessä  lapselleen,  astui  Kaisa  sisään  kahvitarjotti- 
mineen. 

—  Täällä  näytään  oltavan  hyvällä  tuulella — hän  sanoi  asettaes- 
saan tarjotinta  pöydälle.  —  Niin  onkin  hyvä.  Mitäpä  surtavaa  si- 
nulla, Hanna,  olisikaan.  Olethan  nuori  ja  voimakas,  silloin  ei  hä- 
tää. Ja  noin  komea  ja  terve  poika  hupilaisena — eikös  olekin  tuo 
palleroinen  ilmeinen  isänsä  kuva. 

—  Jospa   hänen    isänsä   eläisikin... 

—  Niin  jospa — toisti  Kaisa  ja  oli  vähällä  heltyä  kyyneliin,  mutta 
hän  hillitsi  itsensä  ja  jatkoi: 

—  Kyllä  Jumala  sinusta  ja  lapsestasi  murheen  pitää.  Enkä  mi- 
näkään salli  vanhimman  poikani  lasta  maailman  jalkoihin  heitettä- 

vän.  Sinulla  ja  hänellä  on  tilaa  talossani  niin  kauan  kun  olla  tah- 
dotte. Ole  siis  huoletta,  Hanna,  kaikki  on  niin  kuin  Jumala  on  par- 
haaksi katsonut. 

Mutta  Hannaa  sittekin  huolestutti  vastainen  elämä.  Hän  kai- 
kista anoppinsa  vakuutteluista  huolimatta  tunsi  aavistusta,  että  hän- 
tä miesvainajansa  veljien  taholta  alettaisiin  kohdella  vieraana,  var- 
sinaiseen talon  väkeen  kuulumattomana.  Hän  oli  jo  huomannut  hie- 
noja viittauksia  siihen  suuntaan.  Ja  kukapa  takaa  etteikö  heidän 
vastenmielisyytensä  häntä  kohtaan  kasvaisi  nyt,  kun  hänellä  on  lapsi, 
joka  lain  mukaan  on  oikeutettu  isävainajansa  osuuteen  talossa. 

n  n  n 

Hannan  aavistukset  osottautuivat  todeksi.  Hän  joutui  lanko 
jensa  silmätikuksi,  heidän  pilkkansa  ja  ivansa  esineeksi.  Hannan 
kaikki  mahdolliset  virheet  he  huomasivat  ja  ilmaisivat  keksintönsä 
hänelle,  pirullisesti  virnistellen.  Tällainen  kohtelu  teki  Hannan 
elämän  sanomattoman  tukalaksi.  Hän  ajatteli  päänsä  ympäri,  löy- 
tääkseen jotakin  keinoa  vapautuakseen  kiusallisesta  asemastaan, 
mutta  mitään  sellaista,  johon  hän  olisi  voinut  tarttua,  ei  hän  löy- 
tänyt. Jos  hän  olisi  ollut  yksin,  niin  kaikki  olisi  ollut  helppo  rat- 
kaista, mutta  hänellähän  oli  lapsi  ja  senpätähden  hänen  kohtalonsa 
olikin  vaikea.  Syntymäkotiinsa  palaamista  hän  ei  voinut  ajatella, 
sillä  se  oli  vain  pieni  mökkipahanen,  jossa  hänen  ijäkkäät  vanhem- 
pansa viettivät  kituvaa  elämää.  Jos  hän  taasen  menisi  palveluk- 
seen, täytyisi  hänen  jättää  lapsensa  Pauhalaan,  ei  saisi  nähdä  ra- 
kasta poikaansa  viikkokausiin,  ei  johtaa  hänen  kasvatustaan.  Hän 
mahdollisesti  saisi  palveluspaikan  hyvinkin  läheltä,  vaan  sittenkin 
hänen  täytyisi  erota  lapsestaan  ja  kärsiä  kuitenkin  lankojensa  sol- 
vauksia. 

Tällaisessa  neuvottomuudessa  Hanna  eli  neljä  vuotta  miehensä 
kuoleman  jälkeen.  iSitten  hänelle  välähti  mieleen  rohkea  ajatus — 
hänpäs  lähtee  Amerikaan  onneaan  koettamaan.  Siihen  aikaan  oli 
Amerikan-kuume  vallannut  kylän  nuorison  ja  joukottain  heitä  mat- 
kusti "lännen  kultalaan".  Hanna  muitten  mukana  päätti  lähteä, 
ehkäpä  hän  hyvinkin  onnistuu  siellä  kultalassa.  —  Ehkäpä  muutaman 
vuoden  kuluttua  omistan  tuhansia — hän  ajatteli — silloin  palaan  ta- 
kaisin ja  laitan  sievän  kodin  johonkin  kauniille  paikalle.  Olen  va- 
paa, kenestään  riippumaton  nainen  ja  voin  niin  ollen  elää  omaa 
elämääni  poikani  kanssa,  tarvitsematta  kuulla  kenenkään  soimauk- 
sia ja  pilkkapuheita. 

Hanna  sopi  Sakri-ukon  kanssa  siitä,  että  Adolph  saa  jäädä  Pau- 
halaan  isovanhempiensa   hoidettavaksi.     Sakri   lupasi   huolehtia  iK)i- 

kansa  pojasta  kuin  omastaan,  lupasi  kouluuttaakin  poikaa,  jos  Hanna 
tulisi  reissullaan  kauvemmin  viipymään. 

Nyt  oli  Hannalle  tie  avoinna  suureen  maailmaan.  Häntä  ila- 
hutti  tieto,  että  pääsee  pois  talosta,  jossa  miesvainajansa  neljä  ai- 
kuista veljeä  tekivät  hänen  elämänsä  sietämättömäksi.  Toiselta 
puolen  häntä  kauhistutti  se,  että  sittenkin  täytyy  erota  lapsestaan 
vuosikausiksi,  ken  ties  ijäksi...  Muuttaa  kauvaksi  merten  ja  mai- 
den taakse,  eikä  saa  nähdä  noita  rakkaita  kasvoja...  ei  helliä,  ei 
hyväillä...  ei  kuulla  lapsensa  puhelua...  Voiko  hän  tätä  eroa 
kestää?     Ja  kuitenkaan  muuta  mahdollisuutta  ei  ole... 

Tällaisten  ristiriitaisten  tunteiden  valtaamana  Hanna  valmisteli 
Amerikaan  lähtöään.  Tuli  sitten  se  päivä,  jolloin  hänen  oli  läh- 
dettävä. Lähtöpäivän  edellisenä  yönä  ihän  ei  saanut  paljon  unta 
silmiinsä.  Pari  tuntia  hän  oli  jonkunlaisessa  unen  horroksessa, 
mutta  silloinkin  hänen  ajatuksensa  levottomana  harhailivat  suuressa 
maailmassa  ja  lapsessaan.  Ja  kun  aamulla  aurinko  nousi  ja  sen 
kirkkaat  säteet  valaisivat  hänen  pienen  poikansa  kasvoja,  joka  nuk- 
kui hänen  vierellään,  purskahti  hän  hillittömään  itkuun... 

Paria  tuntia  myöhemmin  Hanna  istui  kärryissä  Sakri-ukon  vie- 
ressä, joka  oli  lähtenyt  häntä  kyytiin  rautatieasemalle.  Keveästi 
liukuivat  rattaat  sillan  poikki  Pauhalan  komean  Ruskon  vetämänä. 
Tulvillaan  olevassa  Pauhakoskessa  jäät  ryskyen  murtuivat  kiviä 
vasten  ja  kosken  kuohut  lauloivat  surullista  säveltään  erotetuille. 
Hannan  silmistä  valuivat  kyyneleet  virtanaan  tätä  laulua  kuulles- 
saan. Mutta  Adolpih  poikanen  askarteli  huolettomana  kosken  par- 
taalla olevalla  kedolla  "kivilehmiensä"  kanssa.  Ja  kun  hänen  nuorin 
setänsä  osoitti  meneviä,  huomauttaen:  —  "Nyt  äitisi  menee  Ameri- 
kaan", niin  Adolph  kohottamatta  katsettaan  "karjalaumastaan"  vas- 
tasi:   —  "Äiti   saakin   mennä". 

n  n  n 

Hannan  lähdettyä  Adolph  kaipaili  iltasin  kovasti  äitiään,  vaan 
pian  äidin  muisto  häipyi  lapsen  mielestä.  Setiensä  mukaan  hän 
oppi  sanomaan  isovanhempiaan  isäksi  ja  äidiksi.  He  puolestaan 
pitivät   Adolphia   poikanaan. 

Adolphin  tultua  kuuden  vuoden  ikään,  toimittivat  he  pojan  kier- 
tokouluun. Ensipäivästä  saakka  voi  huomata,  että  poika  oli  terävä 
ja  hyväoppinen.  Helposti  hän  oppi  lukemaan  ja  kirjoittamaan,  sitä- 
paitsi hänellä  näytti  olevan  erikoinen  halu  kumpaankin,  varsinkin 
kirjoittamiseen.  Kun  hän  pääsi  sen  verran  alulle  kirjotustaidossa, 
että  saattoi  omintakeisesti  muodostaa  lauseita,  piirteli  ihän,  kirjoitus- 
paperin  puutteessa,    Pauhalan   tuolien   pohjat   lyijykynällään   täyteen 

eriskummallisia  lauseitaan.  Tuoli  ylösalaisin  vaan  ja  nuori  kynäilijä 
asettui  polvilleen  lattialle  piirtelemään  muistiin  huomioitaan.  Tuo- 
lien pohjiin  ilmestyikin  lauseita  kuten:  —  "Fiijan-Jussin  Kallelle  äiti- 
mummu  antoi  pienen  palan  leipää,  kun  Kallella  oli  nälkä.  Kalle 
on  hupanen  toveri.  Miksikä  Jumala  ei  lähetä  hänelle  kylliksi  lei- 
pää, vaikka  Kalle  on  hyvä  poika".  —  "Jussi-setä  sanoi,  että  minun 
äitini  on  Amerikassa  ja,  että  hän  on  huono  ihminen,  mutta  Adolph 
ei  usko  sitä".  —  "Kun  tulee  kesä,  pääsee  Adolph  kaloja  onkimaan". 
—  "Kun  tulee  joulu,  saan  lahjaksi  kynän  ja  paperia,  isä  sanoi  niin". 

Kansakoulussa  Adolph  pääsi  luokaltaan  aina  ensimäisenä.  Opet- 
taja kiintyi  poikaan  suuresti.  Aina  silloin  kun  poika  suoriutui  hyvin 
vaikeimmista  läksyistään,  vei  opettaja  hänen  koulutuntien  loputtua 
kamariinsa  nisukahville.  Adolph  puolestaan  tahtoi  palkita  opetta- 
jansa hyvyyden.  Joululomalle  päästyään,  hän  viritteli  ansoja  jänik- 
sille. Ja  eräänä  aamuna  mentyään  kokemaan  ansojaan,  hän  ilokseen 
huomasi,  että  jänis  todellakin  oli  kepertynyt  hänen  virittämäänsä 
ansaan.  Riemumielin  hän  kantoi  saaliinsa  koululle  ja  tarjosi  opetta- 
jalleen lahjaksi.  Opettaja  otti  tarjotun  lahjan  naurusuin  vastaan, 
mutta  pisti   samalla  Adolphin  kouraan   viisikymmenpennisen. 

Adolphin  täytettyä  kymmenennen  ikävuotensa,  hänen  äitinsä  pa- 
lasi Amerikasta.  Hän  oli  mennyt  siellä  uusiin  naimisiin,  ollen  heillä 
palatessaan  jo  kolme  lasta.  Ilokyynel  silmissään  Hanna  saapui  Pau- 
halaan  tapaamaan  poikaansa.  Vaan  poika  oli  kokonaan  vieraantunut 
äidistään.  Ei  hän  äitinsä  tulosta  iloinnut,  päin  vastoin  arkana  pii- 
loitteli,  kun  pelkäsi — ^kuten  hänelle  oli  kerrottu — että  äitinsä  vie 
hänet  pois  Pauhalasta.  Hanna  olisi  vienytkin  poikansa  mukanaan 
toiseen  pitäjään,  jossa  hänen  miehensä  koti  oli,  vaan  Sakri-ukko 
halusi  pitää  pojan  luonaan  ja  "kasvattaa  mieheksi",  kuten  hän  sanoi. 
Hanna  suostui  siihen  ja  asettui  perheineen  asumaan  naapuripitäjään 
pienen  talon  emännyyttä  hoitamaan. 

Talossa  oli  useita  perillisiä,  mutta  Hannan  mies  maksoi  heille 
kuuluvan  osan  rahalla,  jotta  sai  talon  haltuunsa.  Hänen  rahansa 
ei  kuitenkaan  riittänyt  tähän,  täytyi  ottaa  osan  lainaan,  siten  heille 
jäi  raskaanlainen  velkataakka.  Näin  ollen  heille  oli  tavallaan  huo- 
jennus, ettei  heidän  tarvinnut  huolehtia  Adolphin  elatuksesta. 

D  D  n 

On  kulunut  vuosia...  Adolph  on  varttunut  poikasesta  komeaksi 
nuorukaiseksi.  Hän  on  reipas,  pystypäinen,  pitkä  ja  solakka  kuin 
metsän  honka. 

Hän  on  syvästi  kiintynyt  synnyinkotiinsa.  Koko  läheinen  ym- 
päristö on  hänelle  rakas:    Salot,   koivikko-ahot,  niityt,  metsälammet 

ja  kaikki  tuntuvat  niin  rakkaalta.  Täällä  hän  on  syntynyt,  täällä 
elänyt  ja  kasvanut...  täällä  hän  tahtoo  olla  elämänsä  loppuun  saak- 
ka...  jos  kohtalo  suo... 

Haaveilevaan  sieluun  syntyy  kuva:  Hän  rakentaa  tuvan  Pirtti- 
kankaan laitaan,  saa  kauniin  Pirttiniityn  omakseen,  jonka  raivaa 
lainehtivaksi  viljavainioksi.  Sitten  hän  ottaa  punaposkisen  immen 
asumaan  kanssaan...  Heillä  on  karjaa...  kauniit  viljapellot  lainehti- 
vat... ympärillä  salojen  rauha...  linnut  laulavat  ja  aurinko  kirk- 
kaasti paistaa. . .     Ah,  kuinka  kaunista  kaikki. . . ! 

Mutta  samalla  hänen  mieleensä  muistuu  jotakin.  Pirttikangas- 
han niittyneen  kuuluukin  Pauhalan  taloon.  Kaunis  kuva  särkyy... 
ihan  pirstoiksi  menee...  Hänellähän  ei  tule  olemaan  mitään  osuutta 
Pauhalassa,  vaikka  onkin  talon  vanhimman  pojan  poika.  Nyt  muis- 
taa hän,  että  hänen  perintöoikeutensa  on  tehty  mitättömäksi,  julis- 
tamalla hänet  kasvatiksi  ja  nimellisesti  huutokaupalla  myymällä 
kunnan  elättinä  toisten  osattomien  mukana.  Toiset  osattomat  sai- 
vat huutokaupassa  melkein  joka  vuosi  uuden  isännän,  vaan  hänet, 
holhoojansa,  Pauhalan  Sakri,  huudollaan  pidätti  talossaan  jatkuvasti 
vuodesta  vuoteen.  Kaikki  mitä  taloon  kuuluu,  lankeaa  nyt  perintönä 
hänen  neljälle  sedälleen,  jotka  tuon  ovelan  juonen  ovat  häntä  vas- 
taan punoneet  ja  saaneet  isänsä  siihen  suostumaan.  Hänellä  ei  siis 
ole  mitään  "omaa"  talossa.  Saa  olla  niin  kauvan  kun  tykkää,  kun- 
han tekee  ankarasti  työtä  ja  kärsii  setiensä  raakoja  solvauksia, 
mutta  palkkaa  työstäsi  älä  milloinkaan  pyydä...  —  Äitiänikin  usein 
ilkeästi  solvaavat — hän  jatkoi  ajatuksissaan.  —  Äitiparka!  onko  hän 
vieläkin  heidän  tiellään,  vaikka  on  monen  penikulman  päässä  toi- 
sessa pitäjässä. 

—  Hämärä  on  tulevaisuuteni — hän  mietti  edelleen.  —  Mitä  teh- 
dä? Minne  mennä?  Alkaako  kiertämään  Suomea  jätkänä  työvoi- 
maansa kaupitellen  ja  kärsiä  parempiosaisten  ylenkatsetta  ja  pilk- 
kaa? Ottaako  niskoilleen  syytökset  kaikista  konnantöistä,  tekipä 
niitä  sitten  kuka  tahansa?  Kierrelläkkö  laukku  selässä  talosta  ta- 
loon, kylästä  kylään,  pitäjästä  pitäjään  ja  nähdä  kuinka  talolliset 
halveksivat  repaleista  jätkää. . .  ? 

—  Ei.    Ei  ikinä!    Adolph  on  sellaiseen  antautuakseen  liian  ylpeä. 

—  Jääköön  ennemmin  kotiseutu  kauvaksi — hän  jatkoi  ajatuksis- 
saan, uhmaten:  —  Ellei  Suomi  suo  sijaa  pojalleen,  niin  onpa  Ame- 
rika,  joka  ottaa  vastaan.  Kotoinen  sorto  ja  halveksuminen  on  vie- 
rasta katkerampi.  Valitsen  ennemmin  vieraan  sorron,  koska  kerran 
valita  täytyy. 

Hän  oli  tehnyt  päätöksen — hän  lähtee  Amerikaan  onneaan  koet- 
tamaan. 

Neljä  viikkoa  ennen  matkalle  lähtöään  hän  oli  viikon  päivät 
äitinsä  luona,  vaan  ei  silloin  vielä  tiennyt  mitään  lähdöstään.  Nyt 
matkalle  puuhatessaan,  hän  kirjoitti  äidilleen  kirjeen,  jossa  ilmoitti 
pikaisesta  päätöksestään.  Vastauksessaan  äiti  pahoitteli  sitä,  kun 
hänen  poikansa,  jota  hän  niin  harvoin  on  saanut  nähdä,  lähtee  nyt 
niin  kauvaksi,  käymättä  edes  hänelle  hyvästiä  sanomassa.  Kirjeensä 
lopussa  hän  toivotti  pojalleen  onnellista  matkaa  ja  taivaallisen  isän 
siunausta. . . 

n  D  n 

Adolph  on  raatanut  lännen  aarniometsissä  kolme  pitkää  vuotta. . . 
Ikävältä    ja    niin    äärettömän    yksinäiseltä    on    hänen    elämänsä 
näinä  vuosina  tuntunut... 

—  Miksi  en  voi  olla  yhtä  huoleton  kuin  nuo  työtoverini,  jotka 
iltakaudet  rähisten  pelaavat  korttia  likaisessa  kämpässä,  välittämättä 
vähääkään  maailman  menosta?  Tämän  kysymyksen  hän  on  monesti 
tehnyt   itselleen,    löytämättä    kuitenkaan    tyydyttävää    vastausta. 

—  Ehkäpä  minuun  onkin  jo  äitini  kohdussa  painunut  elämän 
vakava  aatos — hän  päätteli  itsekseen — ^äidin  surressa  isäni  kuole- 
maa. Ehkäpä  tästä  johtuukin  se,  että  olen  kokonaan  toisellainen 
kuin  nuo  toiset.  He  ovat  huolettomia,  mutta  minä  sitävastoin,  ilta- 
kaudet tutkin,  ajattelen,  luen  ja  tutkin  elämän  ongelmoita. 

Adolpih  olikin  paljon  lukenut  näitten  kolmen  vuoden  ajalla. 
Hän  oli  ostanut  kirjoja  ja  tilannut  sanomalehtiä,  joita  ahkerasti 
lueskeli  vapaa-aikoinaan,  sikäli  kuin  sai  rauhan  työtoveriensa  rähi- 
nältä. Ja  loma-aikoja  viettäessään  kaupungissa,  hän  tyydytti  lap- 
suudesta saakka  seurannutta  kirjoitushaluaan.  Monet  yöt  hän  istui 
huoneessaan  kirjoittamassa.  Yön  hiljaisina  hetkinä  hän  kyhäili  ko- 
koon kansankirjeitä,  artikkeleita  ja  kaunokirjallisia  pätkiä,  joita 
lähetti  työväenlehtiin  julaistavaksi  ja  aina  ne  läpäisivätkin.  Tällai- 
nen menestys  saattoi  hänen  ajattelemaan  kyhätä  kokoon  pitempää 
kaunokirjallista  esitystä.  Hänellä  olisi  aihekin  sitä  varten.  Jospa 
hän  saisi  aikaa  ja  tilaisuutta  sommitella  romaanin,  niin  hän  ottaisi 
siihen  aiheen  äidistään.  —  Kukapa  ansaitsisikaan  paremmin  tulla 
kuvatuksi,  kuin  äiti — hän  ajatteli — ^^paljon  kokenut  ja  kärsinyt  äiti. 
Siinä  aihe,  josta  voisi  kirjoittaa  suuren,  yhteiskunnallisen  romaanin. 
Eikä  puuttuisi  siitä  romaanista  realismia,  sillä  onhan  koko  maailma 
kärsiviä   äitejä  täynnä... 

Yksinäisyys    ja    henkinen     orpous    oli    osaltaan    vaikuttamassa 
Ldolphissa   tällaisen    suuren   ajatuksen    syntymiseen.     Ensin    se    vä- 

lähti  hänen  mielessään  kuin  heikko  kajastus  öisellä  taivaalla,  vaan 
jota  useammin  tuo  ajatus  tuli  mieleen,  sen  varmemmaksi  se  kävi 
ja  sitä  mukaa  hänen  innostuksensa  kasvoi.  Hän  oli  monasti  jo 
alottamaisillaan  teoksensa  kirjoittamisen,  mutta  kun  hän  mietti  sille 
alkusanoja,  tuntui  hänestä  yritys  sittenkin  uhkarohkealta.  Hän 
ehkä  ei  tunne  vielä  tarpeeksi  elämää  voidakseen  suorittaa  tuollai- 
sen suuren  työn.  —  Ja  tunnenko  minä  edes  äitiäni? — hän  kysyi  itsel- 
tään. —  Tiedänkö  äidin  rakkaudesta  mitään,  minä,  joka  koko  elä- 
mäni olen  ollut  erossa  äidistä?  Tiedänkö,  mitä  kaikkea  äitini  on 
tuntenut,  vaan  jota  hän  ei  ole  ollut  tilaisuudessa  minulle  kertomaan? 
Ei,  minulla  ei  ole  aavistustakaan  Jiänen  syvimmistä  tunteistaan, 
kuinka  silloin  voisin  niitä  kynällä  kuvata... 

Eräänä  tällaisena  herkkänä  hetkenään  hän  kirjoitti  seuraavan 
kirjeen: 

"Rakas  äiti! 

"Oltuani  nyt  kolme  pitkää  vuotta  täällä  vieraalla  maalla,  olen 
vähitellen  alkanut  käsittää  mitä  on  elämä.  Suomessa  ollessani  ja 
sieltä  lähtiessäni  en  sitä  käsittänyt.  Ihanteellinen  luonteeni  oli 
herkkä  vaikutuksille.  Maalailin  elämäni  taivaalle  kauniita  pilvilin- 
noja, enkä  polonen  osannut  arvata  kuinka  pian  ne  pirstoutuvat  elä- 
män todellisuuden  kivikovia  kallioita  vastaan.  Nyt  ovat  nuo  kauniit 
kuvat  murskana  ja  sydämeni  on  itkenyt  niitten  tähden.  Nyt  huo- 
maan, että  elämän  kylmä  todellisuus  irvistelee  työläisnuorukaiselle 
kaikkialla,   mihin  hän   kääntyneekin. 

"Miten  ikävältä  ja  yksinäiseltä  onkaan  elämäni  tuntunut  näiden 
kolmen  vuoden  aikana...  Pitkinä  iltahetkinä  levätessäni  tukki- 
kämpän makuulaatikossa,  tuntuu  siltä  kuin  olisin  aivan  yksin  suun- 
nattomassa erämaassa.  Ja  kuitenkin  täällä  on  paljon  työläistove- 
reita.  He  pitävät  isoa  ääntä,  nauravat  ja  puhelevat  vallattomasti — 
rivouksia  ja  pelaavat  ahkerasti  korttia.  Toisinaan  ihan  kadehdin 
heitä,  kun  he  voivat  olla  niin  huolettomia,  mutta  sitten  taas  tuntuu 
kamalalta  ajatella,  että  minunkin  sydämeni  voi  tulla  yhtä  kovaksi, 
kuin  heidänkin,  kunhan  olen  täällä  tarpeeksi  kauan. 

"Arvaatte,  että  olen  tällaisessa  seurassa  henkisesti  orpo... 
Niinpä  olen  ajatellut  paljon  teistä,  rakas  äiti.  Kuinka  paljon  olette- 
kaan  saanut  elämässänne  kokea  ja  kärsiä.  Ei  mahtanut  olla  help- 
poa lähteä  tuntemattomia  oloja  kohden  ja  jättää  pienen  poikansa, 
jota  ette  voinut  unhoittaa,  tuhansien  mailien  päähän.  Lapsen  mie- 
lestä häipyi  pian  äidin  muisto,  mutta  häipyikö  teiltä  lapsen  muisto, 
en  usko  sitä.  Isommaksi  tultuani,  jolloin  olitte  taasen  Suomessa, 
en  osannut  antaa,  teille  äiti,  paljoakaan  arvoa.  Olin  niin  tyyten 
vieraantunut  teistä  ja  lisäksi  setäni  kaiken  aikaa  uskottelivat  minul- 
le, että  olitte  huono  ihminen,  jonka  tietysti  osaksi  uskoinkin.  Niin 
silloin.     Nyt  ajattelen  toisin.     Nyt  ymmärrän,  että  olette  tehnyt  par- 

haanne  minua  kohtaan,  ja  kestääksenne  kaiken,  mitä  on  osaksenne 
tullut,  te  olette  ollut  ja  olette  todellinen  sankaritar. 

"Täällä  olessani  olen  paljon  lueskellut  ja  kirjoitellut.  Kirjoit- 
teleminen on  minim  lempityötani.  Olen  monasti  ajatellut,  että  teistä 
ja  elämästänne  kirjailija  saisi  mainion  aiheen  suurelle  yhteiskun- 
nalliselle romaanille,  jolla  voisi  iskeä  nykyisen  yhteiskunnan  nurin- 
kurisuuksia,  tarvitsematta  etsimällä  etsiä  järkyttäviä  tosiasioita. 
Jospa  minä  joskus  kehittyisin  kyllin  kykeneväksi  käyttämään  elä- 
männe muodostamaa  aihetta  sorrettujen  herättämiseesi  taisteluun 
näitä  nurinkurisia  oloja,  valhetta  ja  vääryyttä  vastaan.  Ellen  olisi 
koko  elämäni  ajan  ollut  teistä  erotettuna,  toisin  sanoen,  jos  tuntisin 
teitä  syvemmin,  uskon,  että  voisin  tuon  työn  joskus  suorittaa,  joka 
jo  kauan  on  ollut  ihanteeni.  Toivon  sydämestäni,  että  kerran  voi- 
sin tulla  luoksenne  ja  tutustua  teihin  suurena  miehenä,  kun  kohtalo 
ei  suonut  minulle  sitä  tilaisuutta  lapsena. 

"Sydämellinen  tervehdykseni  teille!     Voikaa  parhaiten!  poikanne 

Adolph." 

Parin  kuun  kuluttua  sai  Adolph  vastauksen  iltasella  työstä  tul- 
tuaan.    Äiti  kirjoitti: 

"Rakas  poikani! 

"En  löydä  sanoja,  joilla  voisin  kiittää  kirjeestäsi,  jonka  sain 
vastaanottaa.  Ja  mahdoton  on  löytää  sanoja,  joilla  osapuillekaan 
voisin  tulkita   niitä  tunteita,   joita   kirjeesi   sydämessäni   herätti. 

"Vuosikausia  ja  varsinkin  siitä  asti  kun  lähdit  Amerikaan,  mi- 
nua on  ahdistanut  kysymys:  teinkö  oikein  kun  jätin  sinun  Pauhalaan 
hoidettavaksi?  Luulin  jo,  ettei  tuo  kysymys  minua  enään  ahdistaisi, 
kun  olin  jo  kerran  sen  selvittänyt  itselleni.  Vaan  ajatellessani,  että 
nyt,  kun  olet  varttunut  mieheksi,  sinulla  voi  olla  hyvinkin  huono 
käsitys  teostani — alkoi  minua  taasen  ahdistaa  ja  mieleni  on  tehnyt 
kirjoittaa  siitä  sinulle,  mutta  minulla  ei  ole  ollut  voimaa  sitä  teh- 
dä... Saapuu  sitten  kirjeesi,  sanomattoman  lohdullinen  ja  sovitta- 
va. Oh,  kuinka  hyvältä  tuntuikaan  sen  luettuani!  Se  oli  kuin  balsa- 
mi, joka  paransi  kirvelevät  haavat  sydämessäni. . .  Tällaista  lohtua, 
tällaista  onnea  en  ole  koskaan  osannut  odottaa...  enkä  sitä  miten- 
kään  ansaitsekaan. 

"Toivot  voivasi  kirjoittaa  romaanin,  jonka  aiheena  olisi  minun 
elämäni  ja  persoonani.  Se  on  kaunis  ajatus,  poikani.  Mutta  epäilen, 
tokko  mihinkään  sellaiseen  kelpaan.  Sillä  olenhan  vain  heikko 
nainen,  jota  kohtalo  on  viskellyt  sinne  ja  tänne,  itselläni  ollen  hyvin 
vähän  valtaa  määrätä  elämäni  juoksua.  Sorto  ja  vääryys  on  maail- 
massa suuri,  osani  sain  siitä  jo  Pauhalassa  ollessani  ja  kylläpä  köy- 
hää sorretaan  kaikkialla.  Heikko  olen  ollut  sitä  vastaan,  vaan  Kor- 
keimman avulla  olen  kestänyt  tähän  saakka. 

"Sanoit  lukeneesi  siellä  paljon.  Se  on  hyvä  sinulle.  Minulla  ei 
ole  ollut  paljon  aikaa  eikä  tilaisuutta  lukemiseen,  enkä  oikein  ym- 
märrä kuinka  näitä  maallisia  oloja  olisi  korjattava,  tiedän  vain  että 
Jotakin  pitäisi  tehdä.  Sinä  ymmärrät  näitä  asioita  paremmin  kuin 
Lä,  siksi  toivon  sydämestäni  menestystä  toimillesi... 

"Elämäni  on  jo  iltapuolella. . .  Ah!  kuinka  kauvan  kohtalo  pi- 
tää meitä  eroitettuina!  Suokoon  korkea  kaitselmus,  että  vielä  ker- 
ran saisin  sinut,  rakas  poikani,  syliini  sulkea! 

"Sinua  kaipaava  äitisi  Hanna." 

Kirjeen  luettuaan  Adolph  valvoi  myöhään  yöhön  ja  ajatteli... 
Se  oli  tyyni  keväinen  yö...  Hulikain  syvällä  metsän  korvessa  piti 
isoa  ääntä,  mutkainen  vuoristopuro  lirisi  ja  orava  ketterästi  hypellen 
ravisteli  kämpän  kattoa,  jonka  alla  joukko  väsyneitä  raatajia  kuor- 
saili  sikeässä  unessa  makuulaatikoissaan.  Mutta  yksi  levoton  sielu 
valvoi  yhä. . . 


KU/MIPUITA. 

Puiden  tyviin  leikatuista  koloista  vuodatettu   neste   sisältää   sen 
aineen,  josta  hyytyneenä  muodostuu  n.  s.  raakakummi. 

YÖN  LAPSET 


Manalan  yöhön  mustimpaan, 
Me  painumme  orjien  joukot. 
Laskemme  yöhön  mistä  konsanaan, 
Työn  humu  ei  taukoa  milloinkaan, 
Kaikki  täyttää  se  sokkelot,  loukot. 

Siellä  vastassa  meitä  on  orjan  työ, 
On  ikuisen  vuoren  rinta. 
Siellä  miehet  ja  konehet  kilpaa  lyö, 
Sinne  poikamme  parhaat  verensä  myö 
Ja  niin  halpa,  niin  halpa  on  hinta. 

Sieltä  kaivamme  maailman  rikkaudet. 
Sieltä  kaivamme  kullan  ja  raudan. 
Sinne   kaivamme   unelmat  kultaiset, 
Sinne  kaivamme  toivehet  ruusuiset 
Ja  saamme  palleaksi  varhaisen  haudan. 

Me  kaivanto-orjat  niin  kalvenneet. 
Meidän  tieltämme  sortuvat  vuoret. 
Maan  aartehet  eessämme  aukenevat. 
Ja  syvyyden  salvat  l^atkeavat. 
Käy  murskaksi  kalliokuoret. 

Ja  me  kannamme  kahleita  orjuuden, 
Leima  kalman  on  kasvoillamme. 
Me  kaivamme  muille,  ja  kurjuuden 
saamme  puutteen  palkaksi  ainaisen. 
Kuolo   ainaisna  kumppaninamme. 

Me  kaivoimme  kauan  nöyrinä  niin, 
Ja  kärsimme  moskien  iskut. 
Sydänveri  vaikka  kullakin   kuivattiin, 
Sen  kärsi  kun  päätä  vähän  silitettiin, 
Kun  teki  sen  isäntäin  piskut. 

^  Vaan  se  aika  on  mennyt,  me  tunnemme  sen 

Käy  entehet    t  ti  l e  v  an    eelläl 
Sitä  kertoo  humina  tuo  kaukainen, 
Sitä  ryskyvät  kalliot  syvyyden! 
Sen  nousu  on  tietona  meillä. 

Ja  me  painumme  yöhön  ikuiseen, 
Vaan  sielussa  uusi  on  usko. 
Me  laskemme  vannoen,  kiroten: 
— Yö  orjan  tää  olkoon  jo  viimeinen, 
Tuolta  nousee  jo  aamurusko. 

Ja  silloin  kun  kutsuen  torvet  soi, 
Me  nousemme  vuorien  peikot. 
Meitä  estää  ei  kahleet,  ei  salvat  voi, 
Ikivuori  se  meihin  terästä  loi 
Meitä   estäiskö   telkehet  heikot? 

Me  yksin  ei  tahdota  mailmaa  valloittaa. 
Vaan  me  tahdomme  apumme  antaa. 
Että  silloin  kun  nousevat  orjat  maan. 
Yön  lapset  myös  nousevat  komeroistaan. 
Ja  mielin  rohkein  kortensa  kantaa! 

Me  silloin  tyydy  ei  muruihin  riistäjien, 
Me  tahdomme  työstämme  täyden. 
Ja  me  otamme  sen,  ei  pyydellen. 
Ei  orjina  nöyrinä  ryömien. 
Vaan  vaatien  pystyssä  käyden! 

Ironwood,  Mich.,  iii-1-'17.  N.  K. 


LÄNSIRANNIKKO  RIISTÄJIEN 
HU  VITTELUP  AIKK  AN  A 


Äv^ÄNiSIRANNIKON  avautuminen  kapitalistiselle  riistolle  ei  ole 
Jl  t  tehnyt  mahdolliseksi  ainoastaan  suunnattomien  rikkauksien 
^mm^  kokoamista,  muuttamalla  rahaksi  ne  sunnattomat  luonnon- 
rikkaudet, joita  länsivaltioiden  metsä-  ja  mineraalimaat  sisäl- 
tävät, vaan  se  on  tarjonnut  rikkauksian  omistajille  myöskin  lukuisia 
mitä  parhaita  rikkauk- 
sien nauttimistilaisuuk- 
sia.  Länsirannikolla  on 
useita  oivallisia  kesähu- 
vilapaikkoja,  joihin  raha- 
pohatat  rientävät  kautta 
maan  joka  kesä.  Sellai- 
sia ei  ole  ainoastaan  Ca- 
liforniassa,  jossa  loiselä- 
jälauma  tavallisesti  viet- 
tää talvimässäjäisiään, 
vaan  niitä  on  nykyisin 
laitettu  useita  myöskin 
Oregonin  ja  "VVashington- 
in  rannikoille,  joiden 
luonto  tarjoaa  siihen  mi- 
tä parhaat  edellytykset. 
Tyynenmeren  ran- 
nikko on  kauttaaltaan  e- 
nimmäkseen  jylhää  ja 
aavaa,  tarjoten  sellaise- 
naan erinomaisen  vilvoit- 
telutilaisuuden  kesähel- 
teessä. Raitis  merituuli 
ja  oivallinen  uimarannik- 
ko,  joka  on  paikoin  kym- 
menien mailien  laajuu- 
delta niin  kovaa  sannik- 
koa,  että  autoilla  voi  ajella  aivan  vesirajaan  saakka,  hakee  ver- 
astaan.    Varsinkin  viime  kesänä,  jolloin  ihmissyöjä-hait  näyttäytyi- 

vät  Atlannin  rannikolla  useissa  paikoissa,  sai  länsirannikko  erikoista 
huomiota  osakseen,  sillä  sellaisia  haikaloja  ei  ole  tavattu  täällä  kuin 
joskus   ja   silloinkin   etelämpänä. 

Mutta  vaikka  luonto  yleensä  onkin  alastonta  ja  jylhää,  on  siinä 
mielenkiintoistakin.  Rannikkokasvullisuus,  joka  on  Suurimmalta 
osalta -kitukasvuista  männikköä,  on  ijänikuisten  merituulten  vaiku- 
tuksesta Oregonin  ja  Washingtonin  rannikolla  taipunut  maallepäin 
ja  muuttunut  lyhytkasvuiseksi,  ikäänkuin  latvasta  leikatuksi.  Ja 
sellaisenaan  se  tarjoaa  oivallisen  näyn.  Rannan  aallokko  on  useassa 
paikassa  syönyt  kaikenlaisia  luolamaisia  koloja  ja  reikiä  rantakallioi- 
hin, tehden  niistä  luonnon  merkillisyyksiä,  joita  rautatieyhtiöt  ilmoit- 
televat laveasti,  koettaen  siten  kiinnittää  matkustajien  huomiota, 
eivätkä  suinkaan  epäonnistukaan  siinä.  Allaolevassa  kuvassa  esiin- 
tyy yksi  sellainen  luonnon  merkillisyys,  jossa  vesi  on  murtanut  mah- 
tavan kallion  puhki  ja  samaa  kuvaa  käytetäänkin  lukuisissa  ilmoitus- 
taulukoissa  ja  kirjasissa,  joissa  kehoitetaan  käymään  kesän  aikana 
ihailemassa  lännen  luontoa. 

Tämän  kirjotuksen  alussa  oleva  kuva  esittää  erään  toisen  ilmiön 
siitä,  mitä  länsirannikon  ihailu  on  saanut  aikaan.  Siinä  näkyy  tun- 
neli maantiellä.  Kunnollisten  autoteiden  rakentelu  huikeine  meno- 
arvioineen  on  ollut  jokaisen  länsivaltion  hallituksen  työohjelmassa 
jo  vuosikausia,  ja  kohoavat  niihin  uhratut  summat  vuosi  vuodelta. 
Paikalla  jossa  rautatie  on  voitu  saada  kyllin  suora  ilman  tunnelia, 
on  maantie  kuitenkin  tarvinnut  tunnelin,  jotta  näköalan  kauneus 
voitaisi  säilyttää.  Tie,  jolta  kuva  on  otettu,  kulkee  pitkin  Columbia 
joen  rannikkoa,  ollen  taloudellisesti  suurimmalta  osalta  arvoton, 
koska  maanviljelijät  voivat  käyttää  sitä  vain  verrattain  vähän.  Se 
on  rakennettu  satojentuhansien  dollarien  kustannuksella  melkein 
yksinomaan  huviajelua  varten,  ellemme  ota  lukuun  militaristiemme 
suunnitelmia. 

Ja  tällaisia  teitä  on  rakennettu  ja  edelleen  rakennellaan  länsi- 
valtioissa  pitkiä  matkoja  vuodessa.  Ne  päällystetään  kovalla  pääl- 
lyksellä, jotta  niiden  käyttökuntoisuus  on  taattu  sadeaikanakin. 
Suurkapitalismi,  joka  on  anastanut  lännen  luonnonrikkaudet  riis- 
tettäväkseen,  muodostaa  tänne  myöskin  riistosaaliin  nauttimispaik- 
koja  niille,  joiden  osana  tuo  saalis  on.  Ja  tässäkin  se  on  suunnatto- 
man mahtinsa  avulla  järjestänyt  siten,  että  pienomistajat  maksavat 
veroina  nekin  varat,  joita  käytetään  näiden  luonnon  muodostamien 
paikkojen  kaunistamiseksi  ja  niiden  laittamiseksi  sellaiseen  kuntoon, 
jotta  saalistajien  elämä  tuntuisi  niillä  mitä  viehättävimmältä. 

Oivallisena  esimerkkinä  siitä  taitavuudesta  jota  suurriistäjät 
osoittavat  asettaessaan  tieverot  pienomistajien  maksettavaksi,  olkoon 
mainittu  Oregonin  ja  Washingtonin  lainlaatijakuntien  toimenpiteet 
varojen  luovuttamiseksi  autoteitten  rakentamiseen.  Oregonissa  on 
parhaillaan  käynnissä  homma  kuuden  miljoonan  dollarin  bondilainan 
ottamiseksi  teiden  rakennusta  varten  ja  suurin  osa  siitä — jos  se 
hyväksytään — tulee  käytettäväksi  huviteiden  rakentamiseksi.  Luon- 
nollisesti kannattavat  autotehtailijat  sellaista  hommaa,  sillä  mitä 
paremmat  tiet  ovat,  sitä  suurempi  menekki  autoilla. 


OlinilllllMIIMMnillinilUIMIIIIIIIIIIIIIIIIIIIinilMIIIIIIIIIIMIIIIIIMIIIIIIIIIIIIIIIIIIIIMIIIIIIIIIIIIIIIMnilllMIIIIIIIIIIIIMIIIIIIIIIIIIIIIIMIIII^ 


TALLANT-GRANT 
PAGKING  COMPANY 


Kuuluisaa  Columbia-joen  Lohta 

I  KANNUTETTUNA    NIMILLÄ:  | 

I  ''LOTUS"  "AMERICAN"  "TOPCRADE"  l 

I  SÄILYKELOHTA  | 

I  Suolattua  vatsa-  ja  kaulakappaleita.  | 

I  Kaapeliosote:    "Tallgrant".  ASTORIA,   OREGON  | 

I  Lännen  Suomalai-    A  IDI^FFlf  If  ¥     Astoriassa  | 

1  n  en    Uloslähetys-  Ai     1  £f  £f  IlIVI  Oregon  | 

I  Kun  tarvitsette  apteekki-alalle  kuuluvaa  tavaraa,  voitte  niitä  tila-  | 

1  ta  minulta,  olkoon  ne   sitten  suomalaisia  eli  amerikalaisia  roh-  | 

I  toja,    sillä    nykyinen    pakettiposti    järjestelmä    tarjoaa    mainion  | 

I  tilaisuuden    siihen    ja    minä    maksan    kaikki   postikulut.  | 

I  Tässä    on    vaan    muutamia    valmistamiani    lääkkeitä,    joita    suo-  | 

I  sittelen,    sillä   ne    ovat   osottautuneet   tehokkaiksi    monivuotisen  | 

I  kokemuksen  jälkeen:  | 

I  YLEINEN     HEIKONTUMINEN— Rautapillereitä     $1.00  | 

I  IHO    SYYHY— Syyhy-Salva     75  | 

I  ROHTUNEET     KÄDET— Käsivoide     35  | 

I  LIIKAVARPAAT— Coorni-lääke    25  | 

I  VATSAKATARI— Vatsakatari-lääke     1.00  | 

I  LAPAMATO— Lapamato-satsi     1.00  | 

I  YSKÄNLÄÄKE    (aikuisille)-^Petäjänterva-lääke    25c— 50c  | 

I  YSKÄNLÄÄKE    (lapsille)— Lasten    Yskän-lääke    25  | 

I  RHEUMATISMI    LINIM ENTTI— Sähkö   Linimentti    50  | 

I  ECZEMA   LÄÄKE— Eczema-voide    1.00  | 

I  VATSANPEHMITYS    PILLEREITÄ     25  | 

=  Näitä  lääkkeitä  voi  tilata  osotteella:  = 


G.  A.  HELLBERG, 


SUOMALAINEN  APTEEKKI 
279  W.  Bond  St.,  ASTORIA,  OREGON 

I P.  J.  McGOVVAN  &  SONS  | 

I    "— "^^^-■■■"^  (INCORPORATED)  ™"'"^— ^■■■■■■™^"    | 

I  KANNUTTAJAT 

Columbia  Joen 


JA 


I     LOHELLE      I 

I  McGowan,  Wash.  Ilwaco,  Wash,  j 

IHuoTYiaa 

VAPAASTI 

I  Lääke-kirja,  jossa  yli  25  eri,  miesten  ja  naisten  tau-  | 

I  tia,   ja    niiden    parantaminen,   ovat   selitetty.      Kuten  | 

I  Vatsakatarri,    Lapamato,    Huono    ruoansulatus,    Huo-  | 

I  no   veri.   Munuais-  ja    Rakko-taudit,    Reu-  | 

I  *        .A,       matismi.    Heikkous,    Naisten   taudit,  y.m.  | 

I  ^.Ap^       Myöskin    täydellinen    luettelo    suomalai-  | 

^^^^jjj      sista    lääkkeistä. 

I  ^^^^^          Älkää     myrkyttäkö     elimistöänne     Pa-  | 

I  ^H             tentti-lääkkeillä   eli    Lääkekomppanioiden  | 

I  ^^             sekotuksilla,  vaan  käyttäkää  oikeita  suo-  | 

I  V               malaisia   lääkkeitä.  | 

I  H                    Kirja     lähetetään     vapaasti     jokaiselle  | 

I  ^'              (ei     Suomeen).       Pyytäkää     "Lääkekirja  | 

I  '      No.   5."  I 

Ligneirin  Suom.  Apteekki 

I  Osotteella:    P.  A.   Lignell   Co.,  SUPERIOR,  WIS.    | 

